Business studies teacher eh hoadhan Fainu Schoolun iulaan koffi | Fainu Online\nފޮޓޯ: އަޙުމަދު އިނާޙް\nއިބްރާހިމް ފަހީމް 21 ނޮވެމްބަރު 2020, ހޮނިހިރު, 12:11\nބިޒްނަސް ސްޓަޑީޒް ޓީޗަރެއް ހޯދުމަށް ފައިނު ސްކޫލުން އިޢުލާން ކޮށްފިއެވެ.\nފައިނު ސްކޫލުން ކޮށްފައިވާ އިޢުލާނެއްގައި ބުނެފައިވަނީ، ދާއިމީ މި މަޤާމުގެ މުސާރަ އަކީ، -/7070 ރުފިޔާއާއި -/10640 ރުފިޔާއާއި ދެމެދުކަމަށެވެ. މަޤާމްގެ ޝަރުތުތަކާއި، ލިބޭ އިނާޔަތްތަކުގެ ތަފްޞީލް މަޢުލޫމާތު އިޢުލާނުގައި ހިމަނާފައިވެއެވެ.\nވަޒީފާއަށް އެދޭ ފޯމު ރ. ފައިނު ސްކޫލްގެ ކައުންޓަރުން ލިބެން ހުންނާނެ ކަމަށާއި އަދި ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން މި ފޯމު ޑައުންލޯޑް ކުރެވޭނެ ކަމަށްވެސް އިޢުލާނުގައި ބުނެފައިވެއެވެ. މީގެ އިތުރުން މަޤާމަށް އެދި ހުށަހަޅަންޖެހޭ ތަކެތި 30 ނޮވެމްބަރ 2020 ވާ ހޯމަ ދުވަހުގެ 13:30 ގެ ކުރިން، ފައިނު ސްކޫލަށް ހުށަހަޅަން ޖެހެއެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެކަމަށްވެސް އިޢުލާނުގައި ބުނެފައިވެއެވެ.\nޕޮޒިޓިވް ކޭސްއާއި ގުޅިގެން ފައިނުން ކަރަންޓީންކުރި އެންމެން ނެގެޓިވް


ކުޑަކުދިންގެ ވާހަކަ: ޕިއްޒާވިއްކާމީހާ އާއި އިނާޒް – DhiSalafiyyah\nކުޑަކުދިންގެ ވާހަކަ: ޕިއްޒާވިއްކާމީހާ އާއި އިނާޒް\n19/01/2015 ކުޑަކުދިންއަލް އުޚްތު ތަސްނީމް ޢަލީ\nވަގުތަކީ މެންދުރުގެ ހޫނުގަދަ ވަގުތެވެ. އިނާޒް އާއި އޭނަގެ މަންމަ ތިބީ އިނާޒްގެ ނަތީޖާގެ އިންތިޒާރުގައި ސްކޫލުގައެވެ. އިރުކޮޅަކުން އިނާޒްގެ ކްލާސްޓީޗަރ އިނާޒްގެ ރިޕޯޓްފޮތް ގެނެސްދީފިއެވެ. އިނާޒްގެ މަންމަ ރިޕޯޓްފޮތް ހުޅުވާފައި އެއްފަހަރު އިނާޒް އާއި ދިމާއަަށް އަދި އަނެއްފަހަރު އޭނަގެ މުދައްރިސާ ދިމާއަށް ބަލާލައިފާ ދަނީ އޭ ބުނެ ދެމައިން ގެއަށް ދިޔައެވެ.\nގޮސް ގެއަށް ވަނުމާއެކު އިނާޒް އާއި ދިމާއަށް އިނާޒްގެ މަންމަ ނުރުހިފައި ހުރެ ސުވާލުކުރަން ފަށައިފިއެވެ. “މީތަ ހޯދަން ޖެހޭ ނަތީޖާއަކީ….؟! ކޮންމެ ޓާމަކު މި ނަތީޖާ ހޯދަނީ އިނާޒްއަށް ކޯއްޗެއް އުނިވެގެންތަ؟!”\nޖަވާބުގައި އިނާޒް ބުންޏެވެ. “އަހަރެން ކޮންކަމެއްކޮށްގެންތަ ކޮންމެ ފަހަރަކު ރިޕޯޓް ދޭ ދުވަހު ތި ވާހަކަތައް ދައްކަން ފަށަނީ….؟! އަހަރެން އުޅޭނީ އަހަރެން ބޭނުން ގޮތަކަށް. ބޮލަށް އުނދަގޫވޭ. “މިހެން ބުނެ އިނާޒް ނިކުމެގެން ދިޔައެވެ.\nއިނާޒް ނިކުމެގެން ހިނގަމުން ކުރިއަށް ދިޔައެވެ. މެންދުރުގެ ހޫނުގަދަ ވަގުތު އިނާޒް ރޮމުން ކުރިއަށް ދިޔައީ މަންމަ ދެކެ ރުޅިއައިސް ގެންނެވެ. ޢުމުރުން އެންމެ ސާދަ އަހަރުގައި އެކަނި ނިކުމެގެން ދިޔުމަކީ ކުށެއްކަމަށް އިނާޒް ގަބޫލެއް ނުކުރެއެވެ. ޚުދު އިނާޒްގެ އެއްވެސް މައްސަލައެއް އޮތްކަމަކަށް އިނާޒް ގަބޫލެއް ނުކުރެއެވެ. އިނާޒް ގަބޫލުކުރާގޮތުގައި މަންމަ އޭނަ ދެކެ ނަފްރަތު ކުރަނީ އެއްވެސް ކުށަކާނުލައެވެ.\nއިނާޒް ހިނގަމުން ކުރިއަށް ދިޔައެވެ. ގެއާ ވަރަށް ދުރަށް ދެވިއްޖެއެވެ. މީހުން އުޅޭ ހިސާބަށް ވުރެ ތަންކޮޅަކަށް ދެވުނު ތަނާ އިނާޒްގެ ނޭފަތުގައި ވަރަށް މީރު ވަހެއް އައިސް ޖެހުނެއެވެ. އިނާޒްގެ ހިތަށް އެރިއެވެ. “ވަރަށް ބަނޑުހައިވެއްޖެ. އެހާމެ ވަރުބަލިވެސް ވެއްޖެ. ކާ އެއްޗެހީގެ ވަސް އެއަންނަނީ ކޮންދިމާއަކުންތޯ ބަލާލަންވީ.” މިހެން ހިތަށް އަރާ ދެތިން ފިޔަވަޅު ކުރިއަށް އަޅާލިތަނާ ވަރަށް ރީތި ޕިއްޒާ ހަޓެއް ފެނުނެވެ. ޕިއްޒާ ހަޓްގެ ޕިއްޒާތައް ހުރީ ބިއްލޫރި ޝޯވކޭހަކަށް ލާފައި މަގުމައްޗަށް ފެންނަގޮތަށެވެ.\nޕިއްޒާތައް ފެނުމުން އިނާޒްގެ ވަރުބަލިކަމާއި ބަނޑުހައިކަން އިތުރުވިއެވެ. އިނާޒް ވަރުބަލިވެފައި ހުރެ ޕިއްޒާތަކާ ދިމާއަށް ދިޔައެވެ. އަދި ކުއްލިއަކަށް އޭނަގެ އަތުގައި އެންމެ ފައިސާފޮއްޗެއްވެސް ނެތްކަން ހަނދާންވެ އިސްދަށަށް ޖަހާލެވުނެވެ. އިނާޒް ބަނޑުހައިވެ ވަރުބަލިވެފައި ހުރި ވަރުން އެނބުރި ގެއަށް ދާނެ ހިތްވަރެއްވެސް ނެތެވެ. އެވަގުތު ހަދާނެ ގޮތެއްނެތިގެން ޕިއްޒާ ހަޓްގެ ކުރިމަތީގައި ހުރި ސިމެންތި ގަލެއްގެ މަތީގައި އިށީނެވެ.\nމިމަންޒަރު ޕިއްޒާ ވިއްކަންހުރި މީހާއަށް ފެނުނެވެ. އަދި އިނާޒްއަށް ގޮވާފައި އެތެރެއަށް ގެނެސް ޕިއްޒާ ކާން ދިނެވެ. އިނާޒް ބަނޑުހައިވެފައި ހުރިވަރުން މުޅި ޕިއްޒާ އެއްކޮށް ކައި ހުސްކޮށްލައިފިއެވެ. އަދި ފެންބޮއެ ނިންމާލިއެވެ. އޭރުވެސް އިނާޒްގެ ލޮލުން ކަރުނަ އާދެއެވެ.\n“ބޭބެގެ ހެޔޮކަމުގެ ބަދަލު އިރާދަކުރެއްވިއްޔާ ކޮންމެވެސް ދުވަހަކުން އަޅުގަނޑު ދޭނަން.” ތެދުވެގެން ދަމުން އިނާޒް ބުންޏެވެ.\n“ކޮއްކޯ އަދި މަޑުކޮށްބަލަ. ދަރިފުޅު ޕިއްޒާ ކަމުން ދިޔައިރުވެސް އަދި މިހާރުވެސް ފެންކަޅިވެފައި ތިހިރީ ކީއްވެ؟” ޕިއްޒާ ވިއްކާ މީހާ މި ސުވާލުކުރުމުން ޖަވާބުގައި އިނާޒް ބުންޏެވެ. “މަންމަ އަޅުގަނޑު ފާސް ނުވީމަ ހަޅޭ ލެއްވީ. އެހެންވެ އަޅުގަނޑު ނިކުމެގެން އައީ. އަޅުގަނޑު ކުށެއް ނުކުރަނީސް މަންމަ އެގޮތަށް ހަޅޭލެއްވީމަ ދެރަވެ، ރުޅި އައިސްފައި މިހިރީ. އެހެންވެ ގެއިން ނިކުމެގެން އައީ.” އިނާޒް އޭނަ ރޮމުން ނިކުމެގެން އައި ސަބަބު ކިޔައި ދިނެވެ.\nމިވާހަކަ އަޑުއަހާފައި ޕިއްޒާ ވިއްކާ މީހާ ބުންޏެވެ. “ޕިއްޒާ ކާން ދިނުމަކީ އެއީ އަހަރެން ކޮށްދިން ހެޔޮކަމެއްކަމަށް ގަބޫލުކުރަންތަ؟ އަދި މި ހެޔޮކަމުގެ ބަދަލު ދޭން ޖެހޭ ކަމަށް ގަބޫލު ކުރަންތަ؟”\nއިނާޒް އާނއެކޭ ބުނުުމުގެ ގޮތުން ބޯ ޖަހާލިއެވެ. އިނާޒް ބޯޖަހާލުމުން ޕިއްޒާ ވިއްކާ މީހާ ބުންޏެވެ. “އެހެން ވިއްޖެއްޔާ އިނާޒްގެ މަންމައަށް ދޭން ޖެހޭ ބަދަލު މާ ގިނަ. މައިންބަފައިން ކުދިންނަށް ނަސޭޙަތްދެނީ ރުޅިއައިސް ގެނެއްނޫން. އަދަބު ދެނީ ރުޅިއައިސް ގެނެއް ނޫން. އެއީ ކުދިން އަދަބުވެރި ކުރުވަން. އިސްލާޙް ކުރުވަން. މަންމަމެން ބުނީމަ ކިޔެވުމަކީ ކުދިންގެ ޒިއްމާއެއް. އެކަމާ ރުޅިއައިސްގެން ގެއިން ނިކުތުމަކީ ވަރަށް ގޯސް ކަމެއް. ކޮއްކޮ ވިސްނާލަ ބަލަ! މިއަދު ބޭބެނޫން އެހެންމީހަކާ ދިމާވި ނަމަ ކޮއްކޮއަށް ހަދާނެ ގޮތެއްވެސް ނޭނގެ. އެހެންވީމާ، ދެންވެސް ރުޅިއަޔަސް، ދެރަވިޔަސް ތިގޮތަށް ކަންތައް ނުކޮށް މަންމަ ރަނގަޅުކުރަން ބުނި ކަމެއް ރަގަޅުކޮށްލާ. މަންމަ ކޮއްކޮއަށްޓަކައި ރެއާއި ދުވާލު އުފުލާ ބުރަ ވަޒަން ނުކުރެވޭނެ. ބޭބެއާއެކު ގެއަށް ހިނގާ. ޕިއްޒާގެ ބަދަލުވެސް މަންމައަށް ދީ.” މިހެންބުނެ ޕިއްޒާ ވިއްކާމީހާގެ ސައިކަލުގައި އިނާޒް ގެއަށް ގެންދިޔައެވެ.\nގެއަށް ދިޔައިރު މަންމަ ހުރީ އިނާޒްއަށް އެންމެ މީރުގޮތަށް ނޫޑްސް ކައްކައިގެން މަގުމަތީގައި އިނާޒް ނުފެނިގެން ކަންބޮޑުވެފައެވެ. އިނާޒް އެ ދިޔަގޮތަށް ގޮސް މަންމަގައިގައި ބައްދައިގެންފައި ރޮއެގެންފިއެވެ. އަދި ރޮމުން މަޢާފަށް އެދުނެވެ.\nއިނާޒްގެ މަންމަ ޕިއްޒާ ވިއްކާ މީހާއަށް ބަލާލިއެވެ. އެމީހާ ކަން ވީގޮތް ކިޔާދިނެވެ. އިނާޒް އާއި އިނާޒްގެ މަންމަ ޕިއްޒާ ވިއްކާމީހާއަށް ޝުކުރު އަދާ ކުރިއެވެ.


ލައިލަތުލް ޤަދްރި ވިލޭރޭ ، ޙައިޟުވެރިޔާއާއި ނިފާސްވެރިޔާގެ ރޭއަޅުކަން - DhiDaily\nލައިލަތުލް ޤަދްރި ވިލޭރޭ ، ޙައިޟުވެރިޔާއާއި ނިފާސްވެރިޔާގެ ރޭއަޅުކަން\nލައިލަތުލްޤަދްރި ވިލޭރޭ ވަނީ، ރަމަޟާންމަހުގެ ފަހުދިހައިގެ އޮނަހިރި ރޭތަކުގެތެރެއިން ރެއެއްގައިކަން ކީރިތިރަސޫލާގެ ސުންނަތުން ޘާބިތުވެއެވެ. އެއީ ކަނޑައެޅިގެން ވަކިރެއެއްކަމެއް ސާފެއްނުވެއެވެ. އެހެންކަމުން ރަމަޟާންމަހުގެ މުޅިފަހުދިހައިގެ ހުރިހާރެއެއްގައި ވަރަށްގިނަބަޔަކު ދަނީ، އެރޭގެދަރުމައާއި ޘަވާބު ހޯދުމަށް ނުހަނު ގިނަގުނަ މަސައްކަތްތަކެއް ކުރަމުންނެވެ.\nމާތްﷲ ކީރިތިޤުރްއާނުގައި ވަޙީކުރައްވަނީ، (لَيْلَةُ الْقَدْرِ خَيْرٌ مِنْ أَلْفِ شَهْرٍ) މާނައީ: ” ލައިލަތުލްޤަދްރި ވިލޭރޭ، އެއްހާސްމައްސަރަށްވުރެން ހެޔޮކަން ބޮޑެވެ.”\nބައެއްމީހުންގެ ސުވާލަކީ، އެ މަތިވެރިރޭގެ ދަރުމައާއި ޘަވާބު ހޯދުމަށްޓަކައި، ޙައިޟުވެރިޔާއާއި ނިފާސްވެރިޔާއަށް އަޅުކަމުގެގޮތުން ކުރެވިދާނެ ކަންތައްތަކަކީ ކޮބައިތޯއެވެ؟\nއާދެ! ޙައިޟުވެރިޔާއާއި ނިފާސްވެރިޔާގެމައްޗަށް ރޯދަ ހިފުމާއި،ނަމާދުކުރުމަކީ، ޙަރާމްކަމެކެވެ. އަދި ހަމައެހެންމެ ގެފުޅުވަށައިގެން ޠަވާފުކުރުމާއި، އިޢުތިކާފަށް އިނުމަކީ، ޙަރާމްކަމެކެވެ. މި ބުނެވިދިޔަ ކަންތައްތަކުގެ އިތުރަށް ރޭއަޅުކަމުގެގޮތުން ކުރެވިދާނެ ކިތަންމެ ކަންތައްތަކެއްވެއެވެ. ރޭއަޅުކަމުގެގޮތުން ކުރެވޭކަމަކީ، ނަމާދުއެކަންޏެއްނޫނެވެ. އެގޮތުން ކުރެވިދާނެ ބައެއްކަންތައްތަކަކީ:\n1- ޛިކުރު ކުރުން : (سُبْحَانَ الله ) (سُبْحَانَ الله وَبِحَمْدِهِ ) (سُبْحَانَ الله وَبِحَمْدِهِ سُبْحَانَ الله الْعَظِيْم)\n(لاَ إِلَهَ إِلاَّ اللَّهُ وَحْدَهُ لاَ شَرِيْكَ لَهُ، لَهُ الْمُلْكُ وَلَهُ الْحَمْدُ، وَهُوَ عَلَى كُلِّ شَيْءٍ قَدِيْرٌ ) މިފަދަ ކަލިމަތައް ތަކުރާރުކޮށް ގިނަގިނައިން ކިޔުން.\n2- އިސްތިޣްފާރުކުރުން : (سُبْحَانَكَ اللَّهُمَّ وَبِحَمْدِكَ ، أَشْهَدُ أَنْ لا إِلهَ إِلَّا أَنْتَ أَسْتَغْفِرُكَ وَأَتْوبُ إِلَيْكَ)\n( أَسْتَغْفِرُ اللَّهَ الْعَظِيمَ ) މިފަދަ ކަލިމަތައް ގިނަގިނައިން ކިޔުން.\n3- ދުޢާކުރުން : ދުނިޔެއާއި އާޚިތުގެ ޙަޔާތް ބާއްޖަވެރި ކުރުމަށްއެދި ކޮންމެ މީހަކަށްވެސް، ގިނަގިނައިން ދުޢާކުރެވިދާނެއެވެ. ދުޢާކުރުމަކީ، ވަރަށް މަތިވެރި އަޅުކަމެކެވެ. ކީރިތިރަސޫލާޞައްﷲޢަލައިހިވަސައްލަމަ ޙަދީޘްކުރައްވަނީ، ( الدُّعَاءُ هُوَ الْعِبَادَةُ ) ( ރިވާކުރެއްވީ އަލްއިމާމުއްތިރުމިޛީ) މާނައީ، “ދުޢާކުރުން އެއީ،އަޅުކަމެކެވެ.”\nމިސާލަކަށް ، ( اللَّهُمَّ إِنَّكَ عَفُوٌّ تُحِبُّ العَفْوَ فَاعْفُ عَنِّي ) މިއީ، ލައިލަތުލްޤަދްރިވިލޭރޭ ޢާއިޝަތުގެފާނު ވިދާޅުވުމަށް، ކީރިތިރަސޫލާ ވިދާޅުދެއްވި ދުޢާއެކެވެ.\nޙައިޟުވެރިޔާއާއި ނިފާސްވެރިޔާ، ރޭއަޅުކަމުގެގޮތުން މިފަދަ އަޅުކަންތައްތަކާއި، އަދި މިނޫންވެސް އެތައް ހެޔޮކަންތައްތަކެއް ކުރެވިދާނެއެވެ.\nއަޅުގަނޑުގެ ދުޢާއަކީ، އެކަނބަލުންނާއި އަޅުގަނޑުމެން އެންމެން، ރޭއަޅުކަމުގެގޮތުގައި ކުރާ ހުރިހާ ހެޔޮޢަމަލުތަކެއް މާތްﷲގެ ޙަޟްރަތުގައި ޤަބޫލުވެވިގެންވާ ޢަމަލުތަކެއްކަމުގައިލެއްވުމެވެ.\nކީރިތި ރަސޫލާ ( ސ.އ.ވ ) ގެ ފައިވާން ޖޯޑުކޮޅު\nޞާލިޙް އަންހެނެއްގެ ކެއްތެރިކަން\nމެއި 10, 2021\nރަމަޟާން މަހަކީ ނަފްސު ޠާހިރުކުރުމުގެ މޫސުން


Dhe baaruge veringe security bill thasdheegu kuravvaifi\nދެ ބާރުގެ ވެރިންގެ ސެކިއުރިޓީ ބިލު ތަސްދީގު ކުރައްވައިފި\nރައީސް ސޯލިހް (މ) ގައި އުއްތަމަ ފަނޑިޔާރު މުއުތަސިމް (ވ) ގައި އަދި މަޖިލިސް ރައީސް ނަޝީދު (ކ) ގައި -- ފޮޓޯ: ރައީސް އޮފީސް\nއުއްތަމަ ފަޑިޔާރާއި ރައްޔިތުންގެ މަޖިލީހުގެ ރައީސް ދިރިއުޅުއްވާނެ ތަނެއް ދައުލަތުން ހަމަޖައްސަން ސަރުކާރުގެ ފަރާތުން ހުށަހަޅައިގެން ރައްޔިތުންގެ މަޖިލީހުން ފާސްކޮށްފައިވާ ދެ ބިލް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް މިއަދު ތަސްދީގު ކުރައްވައިފި އެވެ.\nރައްޔިތުންގެ މަޖިލީހުން މި ދެ ބިލް ފާސްކުރީ މިމަހުގެ 21 ވަނަ ދުވަހު ވާޗުއަލްކޮށް ކުރިއަށް ގެންދިޔަ މަޖިލީހުގެ ޖަލްސާގަ އެވެ. މި ދެ ބިލް ވެސް ފާސްކުރީ ވޯޓުގައި ބައިވެރިވެވަޑައިގެންނެވި 56 މެންބަރުންގެ އިއްތިފާގުންނެވެ.\nއުއްތަމަ ފަޑިޔާރާއި މަޖިލީހުގެ ރައީސް ދިރިއުޅުއްވާނެ ތަނަކާއި އެބޭފުޅުންގެ ސެކިއުރިޓީ އިތުރަށް ވަރުގަދަކުރުމަށް އިންތިޒާމުތަކެއް ހަމަޖެއްސުމަށްޓަކައި ފަނޑިޔާރުންގެ ގާނޫނަށް އިސްލާހު ހުށަހެޅުއްވީ އެމްޑީޕީގެ މަތިވެރި ދާއިރާގެ މެންބަރު ހަސަން ޒަރީރެވެ. ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނަށް އިސްލާހު ހުށަހެޅުއްވީ އެމްޑީޕީގެ ފޭދޫ ދާއިރާގެ މެންބަރު މުހައްމަދު ނިހާދެވެ.\nމަޖިލީހުން މި ދެ ބިލް ފާސްކުރީ ސަރުކާރުން ހުށަހެޅި ގޮތަށް ބޮޑެތި ބަދަލުތަކަކާ ނުލަ އެވެ. ނަމަވެސް ގެއެއް ހަމަޖައްސައި ދޭން ވާނެ ކަމަށް ދެ ބިލްގައި ވެސް ބުނެފައިވާތީ ދެ ބިލް ދިރާސާކުރި ސަލާމަތީ ހިދުމަތްތަކާ ބެހޭ ކޮމިޓީން އެ އިބާރާތަށް ބަދަލެއް ގެނެސްފައިވެ އެވެ. އެގޮތުން ކޮމިޓީން ވަނީ ގެއެއްގެ ބަދަލުގައި ދިރިއުޅުއްވާނެ ތަނެއް ހަމަަޖައްސައި ދޭން ޖެހޭނެ ކަމަށް ދޭހަވާ ގޮތަށް އިބާރާތް އިސްލާހު ކޮށްފަ އެވެ. ކޮމިޓީ އެގޮތަށް އިބާރާތް އިސްލާހު ކުރީ ގެއެއް ހަމަޖައްސައި ދޭން ޖެހޭނެ ކަމަށް ކަނޑައަޅައިފިނަމަ އެތަނަކީ ވަކިން ހުންނަން ޖެހޭ އިމާރާތެއްގެ ގޮތުގައި ސިފަ ކުރުމުގެ ފުރުސަތު އޮންނާނެތީ އެވެ. މަޖިލީހުން ދެ ބިލް މިއަދު ފާސްކުރީ އެ އިސްލާހާ އެކު އެވެ.\nވަކިވަކިން ހުށަހަޅާފައިވާ މި ދެ ބިލްގައިވާ ގޮތުން އުއްތަމަ ފަނޑިޔާރާއި މަޖިލީހުގެ ރައީސަށް ދޭން ޖެހޭ ހިމާޔަތާއި ރައްކާތެރިކަން ފޯރު ކޮށްދޭން ޖެހޭނީ އެމްއެންޑީއެފުންނެވެ. އެ ދެ މަގާމުގައި ތިއްބަވާ ބޭފުޅުންނަށް މިހާރު ވެސް ހިމާޔަތާއި ރައްކާތެރިކަން ފޯރުކޮށް ދެނީ ސިފައިންނެވެ.\nއުއްތަމަ ފަނޑިޔާރާއި މަޖިލީހުގެ ރައީސް ދިރިއުޅުއްވަން ހަމަޖައްސާ ތަނަކަށް ހިނގާނެ ހަރަދާއި މުވައްޒަފުން ހަމަޖެއްސުމަކީ ބިލްގައިވާ ގޮތުން އެ ދެ ބޭފުޅުން ނިސްބަތްވާ ދައުލަތުގެ މުއައްސަސާތަކުން ހަމަޖައްސައިދޭން ޖެހޭ އިންތިޒާމުތަކެކެވެ. އެއީ ސުޕްރީމް ކޯޓާއި ރައްޔިތުންގެ މަޖިލީހުގެ އިދާރާ އެވެ.\nއުއްތަމަ ފަނޑިޔާރާއި ރައްޔިތުންގެ މަޖިލީހުގެ ރައީސްގެ އާއިލާގެ ގޮތުގައި ބިލްގައި ބަލާފައިވަނީ އެ ބޭފުޅެއްގެ އަނބިކަނބަލުން ނޫނީ ފިރިކަލުންނާއި، މަންމަ އާއި ބައްޕަ އަދި 18 އަހަރު ނުފުރޭ ދަރިންނެވެ. އަށާރަ އަހަރުން މަތީގެ ދަރިންގެ ތެރެއިން ކައިވެނިކޮށްގެން ނޫޅޭ ދަރިންނާއި ހާއްސަ އެހީއަށް ބޭނުންވާ ދަރިން ވެސް އާއިލާގެ ތެރޭގައި ހިމަނާފައިވެ އެވެ.\nމި ދެ ބިލްގެ ބަހުސްގައި މަޖިލީހުގެ ބައެއް މެންބަރުން ވަނީ ކުރީގެ ރިޔާސީ ގަނޑުވަރު ތީމުގެ އަލުން ރިޔާސީ ގަނޑުވަރަކަށް ބަދަލުކޮށް ރައީސް އިބްރާހީމް މުހައްމަދު ސޯލިހް އެތަނަށް ބަދަލުކުރުމަށްވެސް ހުށަހަޅުއްވާފަ އެވެ.\nއުއްތަމަ ފަނޑިޔާރާއި ރައްޔިތުންގެ މަޖިލީހުގެ ރައީސް ދިރިއުޅުއްވުމަށް ދައުލަތުން ވަކި ތަނެއް ހަމަޖައްސަން ސަރުކާރުން ނިންމީ މިދިޔަ މެއި މަހުގެ ހަވަނަ ދުވަހުގެ ރޭ މަޖިލީހުގެ ރައީސް މުހައްމަދު ނަޝީދަށް ދިން ހަމަލާއާ ގުޅިގެން މަޖިލީހުގެ ރައީސް އާއި އުއްތަމަ ފަނޑިޔާރުގެ ސަލާމަތާއި ރައްކާތެރިކަމަށްޓަކައި އިތުރު ފިޔަވަޅުތަކެއް އަޅަން ރައީސް އިބްރާހީމް މުހައްމަދު ސޯލިހް އެންގެވުމާ ގުޅިގެންނެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދާއި އުއްތަމަ ފަނޑިޔާރު އަހްމަދު މުއުތަސިމް އަދުނާން މިވަގުތު ދިރިއުޅުއްވަމުން ގެންދަވަނީ އެ ބޭފުޅުންގެ އަމިއްލަފުޅު ގޭގަ އެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ޕޮލިޓިކްސް + އަހުމަދު މުއުތަޝިމް އަދުނާން\nކޮމިޓީގައި ދެ ބާރުގެ ވެރިންގެ ސެކިއުރިޓީ ބިލު ފާސްކޮށްފި\nނަޝީދު ހުންނެވީ ރައީސް ސޯލިހާ އެކު ސިޔާސީ މަސައްކަތް ކުރަން


ވުމުން ހިތެއްގެ މިލްކުގައި5– Esfiya – Dhivehi Vaahaka Site\n- by gigi - 45- December 6, 2018\nކޮންމެ ދުވަހެއްގެވެސް އިރުއަރައިގެން ގޮސް އިރުއޮއްސެނީ އެކި މީހުންގެ ހަޔާތުގައި އެކި ކުލަތަށް ޖައްސަމުންނެވެ. އަޑިގަނޑަކަށް ފަހު އުސްގަނޑެއް އަންނާނެޔޭ ބުނާ އުސޫލު ކޮންމެ މީހަކުވެސް އަޑިގަނޑުތަކާ އުސްގަނޑުތަށް ގިރާކުރަމުން ދިޔައެވެ. ކޮންމެ މީހެއްވެސް ތަފާތުގޮތަކަށެވެ. ނުފޫޒުގަދަމީހުން ނިކަމެތިންގެ މައްޗަށް ބާރުވޯވަމުންދާއިރު އަމިއްލަ އެދުމުން ފޯވެފައި ތިބި މީހުން އެބައިމީހުންގެ އެދުންތަށް ފުއްދަމުން ގެންދިޔައެވެ.\nދުވަސްތަށް މާޒީއާ އެކުވަމުން ދިޔައީ ހީވެސް ނުކުރާހާ ބާރުމިނުގައެވެ. އަލިޝްކާއާއި އަވްޔަން ހަތަރުދުވަސްވީއިރު އެދެމީހުންގެ ގުޅުމަކަށް މާ ބޮޑު ބަދަލެއް ނާދެއެވެ. އަވްޔަންގެ މިޒާޖާގައި އުޅުމުގެ އިތުރަށް އޭނާގެ ހާލަތަށްބަދަލެއް ނާދެއެވެ. ނަމަވެސް އަލިޝްކާގެ ސަބަބުން އޭނާގެ ތުންފަތްމައްޗަށް ހިނިތުންވުން މަރުހަބާކިޔާ ފަހަރުތަށް އިތުރުވަމުން ދިޔައެވެ.\nނަމަވެސް އަލިޝްކާގެ ހާލު އޭނާޔަށް އިނގޭނީ ކިހިނަކުން ހެއްޔެވެ. އަޖްވަދް ފޮށުންތަކާއި އުނދަގޫތަކުން ސަލާމަތްވުމަށް އޭނާ ކުރަނީ ތަޢުރީފްކުރުން ހައްގު ބުރަ މަސަތްކަތެކެވެ.\nރަތް ކުލައިގެ ސްވެޓާރ އަކާއި ކަޅު ކުލައިގެ ޖިންސެއްގައި ހުރި އަލިޝްކާ ލޯގަނޑު ކުރިމަތީގައި ހުއްޓިލިއެވެ. އޭނާގެ އަމިއްލަ ފައިން ފެށިގެން ބޮލާ ހަމައަށް ނަޒަރު ހިންގާލިއެވެ. އިސްތަށިގަނޑުގައި ހުޅިއެއް ޖަހާލަމުން އަތުކުރީގައި ސިލްވާރ ހިމަ ގަޑިއެއް އަޅާލިއެވެ. ދަބަސް އަޅުވައިގެން އޭނާ މިސްރާބުޖެހީ ގެއިން ނިކުންނާށެވެ. ވިއްސާރަ ހުއްޓާލި ކަމުގައިވިޔަސް ދުވަހަކީ ފިނި ދުވަހަކަށްވުމުން ސްވެޓާރ ލައިގެން ހުރިކަމުގައިވިޔަސް އޭނާއަށް ފިނީގެ އަަސަރު ކުރަމުން ދިޔައީ އިންތިހާއަށެވެ.\nބިންމަތީގައި ވިނަ ކާރޕެޓް އަޅާ ގަސްއިނދާފަހުރި ގޯޅިގަނޑު ހުރަސްކުރަން ދެއަތުން އަމިއްލަ ގައިގައި ބައްދައިގަނެގެން ހުރި އަލިޝްކާ ބައްދާލިއެވެ. ނަމަވެސް ދަތްތަށް ގުޑުގުޑު އަޅަމުން އޭނާ އިސްއުފުލާލީ ބޯ މީހެއްގެ މޭގައި ޖެހުމުންނެވެ. ކުރިމަތީގައި ހުރި އަވްޔަން އަށް ރަނގަޅަށް ބަލާލިއެވެ.\nމިއަދު މީނާއަށް އިރުއެރީ ކޮންކޮޅަކުން ބާވައެވެ. ހެނދުނު ހަތެއްވެސް ނުޖަހަނީސް އެއައީ ކޮންތާކަށް ގޮއްސަހެއްޔެވެ. އަލިޝްކާ ހިތަށްއެރިއެވެ. ފިނި މޫސުމާއި ހެނދުނުގެ މި ވަގުތާ ގުޅޭ ގޮތަށް އަވްޔަން ހުރީ ހިމަ ކަޅުކުލައިގެ ފައިކުރިއަށް ރަބަރު ލީ ޓްރެކްޝޫޓަކާއި ގަދަ ރަތް ކުލައިގެ ހޫޑީއެއްގައެވެ.\nހީކަރުވާފައި ހުރި އަލިޝްކާޔަށް އަވްޔަން ބަލާލިއެވެ. އޭނާ ނިއްއަރުވާލިއެވެ. “ހާދަ އަވަހަކަށް ކޮންތާކަށް..ވާރޭވެސް އޮއްސާލަފާނެ” އިސްނަގާ އަވްޔަން ވާހަކަ ދައްކަން ފެށި މީ ފުރަތަމަ ފަހަރު ކަންނޭނގެއެވެ. ހަމަ ރަނގަޅަށްވެސް އަލިޝްކާ ހައިރާންކުރުވައިފިއެވެ. “ކޮލެޖަށް.” ދަތްތަށް ޖައްސާލަމުން އަލިޝްކާ ބުނެލިއެވެ. “ދީބަ ހޫޑީ ހާދަ ފިންޏޭ..” އަލިޝްކާއަށް ފަސްދީފާއި އަވްޔަން ދާން ހެދުމުން އަލިޝްކާ އެއްސެވެ. އަވްޔަންގެ ފަރާތުން އެދެވޭ ހަރާކާތެއް ފެންނާކަށް އޭނާ އުންމީދެއް ނުކުރެވެ. އޭނާ އެހެން އެދުނީ އަވްޔަން ހަދާ އެއްޗެއް ބަލާލާށެވެ. ނަމަވެސް ކަންވީ އުންމީދު ކުރި ގޮތާ ޙިލާފަށެވެ. ހޫޑީ ބާލަމުން އަވްޔަން އޭތި އަލިޝްކާޔަށް ދިއްކޮށްލިއެވެ. އަވްޔަން ހުރީ އަތްކުރު ޓީޝާރޓެއް ލައިގެންނެވެ.\n“އަން ލާބަލަ..” ހައިރާންވެފައި ހުރި އަލިޝްކާއަށް ހޫޑީ ދިއްކޮށްގެން ހުރެ އަވްޔަން ބުނެލިއެވެ. އަލިޝްކާ އޭގައި ހިފާލަމުން އޭނާގެ ކޮނޑުގައި އޮތް ދަބަސް ދެފައި ދޭތެރެއިން ހިފާއްޓާލަމުން ހޫޑީ ބޮލަށް މަހާލިއެވެ. އޭނާއަށް އޭތި ވަރަށް ދުލެވެ. ނިކަން ބޮޑެވެ. ވާނީވެސް އެހެންނޫންހެއްޔެވެ. އެއީ އަވްޔަންއަށްވެސް ނުލާހިކު ދޫ އެއްޗެކެވެ. “ތެންކްސް..” ގޭ ދޮރުން ވަންނަ ދިޔަ އަވްޔަންއަށް އިވޭވަރަށް އަލިޝްކާ ގޮވާލިއެވެ. އޭނާގެ ފަރާތުން ޖަވާބު ލިބެން އިރުކޮޅެއް ނެގިއެވެ.\n“ބަރަބޯ ނުތެއްމެއްޗޭ..ވަކަވެދާނެ..” ބަލިވެދާނޭ ބުނަން އުޅެފައިވެސް އަވްޔަން ޙިޔާލުބަދަލުކޮށްލިއެވެ. އަވްޔަންއާ ދެމެދު އޮތް ގުޅުން ވަރުގަދަ ނުކުރުމަށްޓަކައެވެ. ނަމަވެސް އޭނާއަށް ރޭކާނުލީ އޭނާގެ ކޮންމެ ހަރަކާތަކާއި ބަހަކުންވެސް އެދެ ޒުވާނުން ދެމެދު އޮންނަ ގުޅުން ވަރުގަދަވާކަމެވެ. ގޭން ނިކުތް އަލިޝްކާ ޖަހާލީ ހިނިގަނޑެކެވެ.\n” ނާރސް ޓްރެއިނިން އިންޓަނޭޝަނަލް ކޮލެޖް” ތެރެއަށް ވަދެގެން ދިޔަ އަލިޝްކާ ވަށަަގެން ވާ މާހައުލަށް ނަޒަރު ހިންގަމުން ދިޔައީ ބީރައްޓެއްސެއް ފަދައިންނެވެ. ނަމަވެސް ކޮންމެ މީހަކާ ދެމެދުވެސް ބައްދަލުކުރެވެމުން ދާ ހިނިތުންވުމުގެ ސަބަބުން އޭނާގެ ހިތަށް ކުޑަ ހިތްހަމަޖެހުމެއް ލިބެއެވެ. އަތުގައި އޮތް ކުޑަ މެޕް ބަލައިގެން އޭނާއަށް އޭނާގެ ކްލާސް ވަކިކުރަން އިނގުނެވެ. ކުލާސް ދޮރުމަތީގައި ހުއްޓިލި އަލިޝްކާ އެ ކުލާހުގައި ތިބި އެންމެންގެ ސަމާލުކަން ހޯދިއެވެ. އޭނާ ލަދުން އިސްޖަހާލަން ޖެހުނެވެ. ކުލާހުގައި ގިިނައީ އަންހެން ކުދިންކަންވެސް ނަސީބެކެވެ.\nއޭނާ ގޮސް އިށީނދެލީވެސް އަންހެން ކުއްޖެއް ކައިރީގައެވެ. ލެކްޗަރާ އައުމުގެ ކުދިން ޔަމާނީ އަނގަތަޅަން ފަށައިފިއެވެ. “އޭ އިނގޭތަ އަހަރުންނަށް އަންނަ ލެކްޗަރާ އަކީ މީހެއްގެ މެޔަށް ބަޑި ޖަހާފަ ހުރި މީހެކޯ..އެކަމަކު މިހާރު ވަރަށް ރަނގަޅޯވެސް ކިޔާ” ޔަމާނީ ބުނެލި އެތިން ބޭއިޙްތިޔާރުގައި ނަމަވެސް އަލިޝްކާ އަވްޔަން މަތިން ހަންދާންވިއެވެ. މުޅި ކުލާސް ހިމޭންފައި ވުމުން ކުދިންތަށް ތުންތުން މަތިން ޔަމާނީ ބުނި ވާހަކަ ފަތުރަމުން ދާ އަޑު އިވެއެވެ. “ދެން އޭނަ ޖަލަކަށް ނުލާތަ؟.” އަލިޝްކާ އެއްސެވެ. އޭނާ ހިސާބަކަށް ބިރުވެސް ގަތެވެ.\n“ނޫން ލީ އެކަމަކު ދެއަހަރަށް ލީ އޭނަ ވަޒަން ޖެހި މީހާ މަރެއްނުވެޔޭ..އިހަށް ދުވަހު އެ ލެކްޗަރާ މިނިވަންވީ އެވެސް ލާރިގަނޑެއް ދައްކައިގެން..” ޔަމާނީގެ ވާހަކަޔަށް ބޯ ޖަހާލުން ނޫންކަމެއް އަލިޝްކާއަކަށް ނުކުރެވުނެވެ. “ވަރަށް ވަރަށް މަޝްހޫރު ލަވަކިޔުން ތެރިއަކަށޯ އެހަމަލާ ދިނީ..” ޔަމާނީގެ ވާހަކަޔާއެކު އަލިޝްކާ ދެލޯ ބޮޑުވިއެވެ. އޭނާގެ ނޭވާ ހުއްޓުނު ކަހަލައެވެ.\n“އަވްޔަން ތަ.” ދުލުން ބޭރުކުރަން ހިތް ނޭދުނުނަމަވެސް އަލިޝްކާއަށް އެކަން ކުރެވުނީއެވެ. ހިނިތުންވެކަމުން ޔަމާނީ ބޯޖަހާލީ އަލިޝްކާގެ ސުވާލަށް އާނބަސް ދޭ ފަދައިންނެވެ. އަލިޝްކާ މުޅި ހިމޭންވިއެވެ. އޭނާގެ ހަނދާންނުގައި އެކި ކަންތަށް ދުވަން ފެށިއެވެ. އަވްޔަންގެ ކޮޓަރިން ފެނުނު ޑައިރީއެވެ. އޭނާ ޓީޝާރޓު ބާލައިގެން ހުރި ދުވަހަކު މޭމަތިން ފެނުނުހެން ހީވި ލަކުނެވެ. އަވްޔަން ބައްޔެވެ. ކޮންމެއަކަސް ތަފާތު ޙިޔާލުތަކުން އަލިޝްކާ ސިކުނޑި ފުރި ބާރުވާން ފެށިއެވެ.\nލެކްޗަރާ ކްލާހަށް ވަނީވެސް އެފަދަ ޙިޔާލުތަކުގައި އަލިޝްކާ އިނދައެވެ. އޭނާ ދެލޯ ކުޑަކޮށްލަމުން ހިނިތުންވެފައި ހުރި އެ ލެކްޗަރާޔަށް ބަލަން ފެށިއެވެ. ފެންނަފެނުމުން ހީވަނީ ތިރީހުން ދަށުގެ ދުވަސްތަށް ގުނަމުން ދާ ޒުވާނެއްހެންނެވެ. ލެކްޗަރާ އިށީނދެލީ މޭޒުމަތީގައެވެ. ގިނަ ކުދިންތަކެއް މޫނަށް ވައްތަރު ޖައްސާލިއެވެ. ނަމަވެސް އަލިޝްކާ އިނީ ކަޅި ޖަހާނުލާ އެ ލެކްޗަރާއަށް ބަލާށެވެ. އެއީ ކޮންތާކުން މީހެއްތޯ އޭނާ ހަނދާންކުރަނީއެވެ.\n“ހައި އެވްރިވަން..އައިމް ހުސެއިން ޒިޔަލް އެން އަލްބީ ޔޯ ލެކްޗަރާ..” ޒިޔަލް ބުނެލުމާއެކު ބޭނުންނުވިނަމަވެސް ކުދިންތަށް އަތްތިލަ ބަޑި ޖަހަން ފެށިއެވެ. ކުދިންގެ މޫނުމަތީގައިވާ ނުތަނަވަސްކަމާއި ނުރުހުން ޒިޔަލްއަށް ފާހަގަވީ ކަންނޭނގެއެވެ. “އިނގޭ މައި ޕާސްޓް އިނގޭނެކަން ހުރިހާ ސްޓޫޑެންޓަސް އަށްވެސް..އެކަމަކު ބުނެލަން އޮތީ ޕާސްޓް އިޒް ޕާސްޓޭ..އައި ހެވް ޗޭންޑް ނައު..” ލުއި ހިނިތުންވުމަކާއެކު އޭނާ ބުނެލިއެވެ. އަލިޝްކާ ފިޔަވާ ހުރިހާ ކުދިންގެ ހިތަށް އޭނާ ހަމަޖެހުން ގެނުވިއެވެ. ކިތަންމެ ހިތްހެޔޮކޮށް އޭނާ ވާޙަކަ ދެއްކިޔަސް އޭނާގެ އެ ހިތްހެޔޮކަމުގެ ފަހަތުގައިވާ ސޫރައ އިނގޭނީ ކާކަށް ހެއްޔެވެ. އަލިޝްކާ އިނީ ނުތަނަވަސްކަމެއްގެ ތެރޭގައި އޭނާގެ ސިކުނޑީގައިވަނީ ރިޔާޝާގެ ޑައިރީއެވެ. އަވްޔަންގެ މެއަށް ޒިޔަލް ވަޒަން ޖަހަންވީ ކީއްވެހެއްޔެވެ. ހަމަ މި ވަގުތު ރިޔާޝާގެ ޑައިރީކިޔަން އަލިޝްކާ ބޭނުންވިއެވެ. “ވެދާނެއެއްނު..ރިޔާޝާ އާ އަވްޔަން ގުޅުނީމަ ޒިޔަލް ޖެލެސްވީކަމަށް..” ސިކުނޑި ގޮވަންދެން އަލިޝްކާ ގެންދިޔައީ ވިސްނަމުންނެވެ. އޭނާއަަށް ވިސްނުނީ އަވްޔަންގެ ލޯބީގެ ވާހަކައަށް ވީ ފިލްމްތަކުގައިވާ ގޮތަށް ކަމަށެވެ.\nމޭޒުމަތީގައި އިނުމަށްފަހު ޒިޔަލް އޭނާގެ ލެކްޗަރު ފަށައިގަތެވެ. ނަމަވެސް ކުލާހުގެ ކަނަކަށް އޭނާގެ ނަޒަރު ދަތުރުކޮށްލިއެވެ. ޒިޔަލްގެ ދެލޯ ކުޑަވިއެވެ. ފޮތް މޭޒުގައި ބާއްވައިގެން ކުޑަދޮރުން ބޭރަށް ބަލަން އިން އަލިޝްކާއެވެ. “އޭ އެއްކަހަލަ ހޮޓް ބޭބް..އަމާ..” ދެލޯ ބޮޑުކޮށްލި ޒިޔަލްއަަށް ހީވީ އޭނާގެ ދުނިޔެ ރަނުން ޖަރީވިހެންނެވެ. ދެލޯ ވިދައިގަތެވެ. އަތުގައި މި ލައިގަތީ އޭނާ ބޮޑު ނަސީބޭ ހިތަށް އެރިއެވެ.\nލެކްޗަރު އަޑުއަހަން އަލިޝްކާ އިނީ އޭނާގެ އިސްއުފުލާނުލުމަށް ހުވާކޮށްގެންނެވެ. ލެކްޗަރު ނަގައިން ދެމުން ދިޔަ ޒިޔަލްގެ ނަޒަރު އެންމެ ހިންދުކޮޅަކުވެސް އަލިޝްކާޔާ ވަކިނުވެއެވެ. އަލިޝްކާގެ މޫނުމަތީގައި ސުވާލު މާކެއް ވާއިރު ޒިޔަލް ހުރީ އުފަލުން ފޮޅިފައެވެ.\nޔަމާނީ އޭނާގެ ލޯބިވެރިޔާއެކު ސައިކަލުގައި ގެއަށް ދިޔުމުން ކޮލްޖުގެ މައި ގޭޓުން ނުކުމެ ބޭރުގައި އަލިޝްކާ ހުރީ ކާރެއްގެ އިންތިޒާރުގައެވެ. ނަމަވެސް މޫސުމުގެ ގޮތުން ހާވީރުގެވަގުތުވެސް މަގުމަތިން މީހުން ފެންނަލެއް މަދެވެ. ކިހިއްޔަށް ފޮތް ޖަހައިގެން އަނެއްއަތުން ފޯނު ކަންފަތަށް ޖަހައިގެން ހުރި އަލިޝްކާއަށް ފަހަތުން މީހެއްގެ ހިލަންވިއެވެ. އޭނާ ފަސްއެނބުރި ބަލާލިއެވެ. ޒިޔަލްގެ ސޫރަ ފެނުމުން އޭނާ ވަގުތުން ފޫހިވިއެވެ. ކަޅި އަނބުރާލަމުން މޫނު އަނބުރާލިއެވެ.\n“ހެއި..އަހަރުން ދިމާވި ދޯ ކޮންމެސް ތާކުން..” އަލިޝްކާ ކައިރި ހުއްޓިލަމުން ޒިޔަލް ބުނެލިއެެވެ. “ހްމްމް..ހަނދާނެއްނެތް ކޮންތަނެއްކަމެއް..” އަލިޝްކާގެ ނަޒަރު އެންމެ ހިންދުކޮޅަކުވެސް ފޯނުގެ ސްކްރީނުންވަކިނުވެއެވެ. މާޔޫސްވުމުގެ ބަދަލުގައި އަލިޝްކާ މިއަމަލުގެ ސަބަބުން ޒިޔަލް ހިތްހަމަނުޖެހުނެވެ. “އެއްކަލަ ދުވަހު ދިއްފުށިން އައި ލޯންޗުން ދޯ.” ކޯޓާ ފަޓުލޫނުގައި ހުރި ޒިޔަލް ދެ ޖީބަށް އަތްޖަހާލިއެވެ. އަލިޝްކާ އޭނާއަށް އަވަސް ނަޒަރެއް ދިނީ އެވަގުތެވެ. އެއްޗެއް ހަނދާންވާ ފަދައިން އަލިޝްކާ ހިނިތުންވެލިއެވެ. ނަމަވެސް ދެވަނަ ސިކުންތުގައި އޭނާގެ ތުންފަތް މަތީގައިވި ހިނިތުންވުން ފިލައިގެން ދިޔައެވެ.\nޒިޔަލްއާ ބެހޭގޮތުން އިވުނު ވާހަކަތަކާއި އެންމެ ފުރަތަމަ އޭނާ އަލިޝްކާޔާ ބައްދަލުވި ދުވަހު ވާހަކަ ދެއްކިގޮތުން އެއީ މާ ރަނގަޅު މީހެއްކަމަށް އަލިޝްކާއަކަށް ނުބެލެވުނެވެ. މީހުން މަދު މިފަދަ ވަގުތެއްގައި މި ސޮރުގެ ފަހަތުން ނުބައި ޢަމަލުތަކެއް ފެނިދާނެކަމަށްޓަކައި ބިރުގަނެވުނެވެ. ފެހި ބޯޑު އަޅުފާއި ހުރި ޓެކްސީއަކަށް އަތް ދިއްކޮށްލަމުން އޭނާ މަސަތްކަތް ކުރި ޒިޔަލްއާ ދުރަށް ދާށެވެ. ނަމަވެސް އެކާރު ހުސްކޮށެ އޮވެ ހުއްޓާނުލާ އޭގެ މަންޒިލަށް ދުއްވަމުން ދިޔައެވެ. އަލިޝްކާ އަތުން ނަސީބު އަތުލައިގަންނަމުން އެ ނަސީބު ޒިޔަލްއާ ހަވާލުކުރަމުންނެވެ. އަލިޝްކާ ޕިސް ޖަހާލިއެވެ. “މިގަޑީގަ ކާރެއް ނުލިބޭނެ..ވިއްސާރަވެސް ވެހެން ކަންނެ އެއުޅެނީ..މަ ލިފްޓެއް ދީފާނަން.” ޕާރިކިން ޒޯނުން ސައިކަލު ނެރެގެން އައިސް އަލިޝްކާ ކުރިމަތީގައި ހުއްޓިލަމުން ޒިޔަލް ބުނެލީ ހިތްހެޔޮވަމުންނެވެ. ނަމަވެސް އަލިޝްކާ އޭނާއަށް ބަލާލީ ހެޔޮ ނަޒަރަކުން ނޫނެވެ. އޭނާ ދެލޯ ކުޑަކޮށްގެން ހުރެ ވިސްނަމުން ދިޔައެވެ. ގެއަށް ގޮސްފައި ރިޔާޝާގެ ޑައިރި ކިޔުމަށް އަލިޝްކާ ހުރީ ނިކަން ކެތްމަދުވެފައެވެ. އޭނާއަށް އެކަން ކުރެވޭނީވެސް ގެއަށް ގޮސްގެން ވިއްޔާއެވެ. ކިހާ ހެއްވާ ހެއްޔެވެ. ޒިޔަލްގެ ހަގީގަތް އަވަހަށް ހޯދެން އޮތް ހަމައެކަނި ގޮތަކީ އޭނާގެ ސައިކަލު ފަހަތުގައި ގެޔަށް ދިއުމެވެ.\nދެ ޙިޔާލެއްގައި ހުރެފައި އަލިޝްކާ ޒިޔަލް ސައިކަލު ފަހަތަށް އެރިއެވެ. އެނާ ހިތްހަމަޖެހުނީ ހީކުރި ގޮތާ ޙިލާފަ މަޑު ދުވެއްޔެގައި ޒިޔަލް ދުއްވަން ފެށުމުންނެވެ. ފިނިފިނި ރޯޅިތަށް އެ ދެޒުވާނުންނަށްވެސް ގޯނާ ކުރަނީއެވެ. ލޯގަނޑު އަނބުރާލަމުން އޭނާގެ ސައިކަލު ފަހަތުގައި އިން އަލިޝްކާއަށް ބަލާލިއެވެ. ޒިޔަލްގެ ހިތް ބުނިކަހަލައެވެ. އޯ އެހެރެ ފަރިކަމެކެވެ. ދުނިޔެމަތީގައި ހޫރުޕަރީންވެސް ދުނިޔެމަތީގައި އުޅޭ ހެއްޔެވެ. ލޫޅާފަތި ހަށިގަނޑަކާއި ދިގު އިސްތަށިގަނޑެކެވެ. ބޮޑު ދެލޮލާ ގަދަ ފިޔާ ތޮށި ތުންފަތެކެވެ. ހަމަ ރަނގަޅަށްވެސް ޒިޔަލް ޖާދޫގައި ޖައްސައިފިއެވެ.\n“އަމްމް..ނަން އަހާލެވިދާނެތަ..” އެ ދެމެދުގައިވާ ހިމޭންކަން ޒިޔަލް ފޫ އަޅުވާލިއެވެ. “ރިޔާޝާ..” ތަސްބީހަ ފައްޗެއްހެން ރިޔާޝާ ހިތުން ކިޔަމުން ދިޔަ އަލިޝްކާއަށް ބުނެވުނެވެ. ޒިޔަލްއަށް ސައިކަލު ބުރަކި ޖެއްސިއެވެ. “އޭން އާން މަގޭ ނަން ދޯ..އިޓްސް އަލިޝްކާ..” އަލިޝްކާ ކެނޑި ކެނޑިގެން ބުނެލިއެވެ. އޭނާގެ ދުލުން ރިޔާޝާގެ ނަން ބޭރުވުމުން އޭނާ ހުރީ ސިހިފައެވެ. ހަމަޖެހިލަމުން ޒިޔަލް އަނެއްކާވެސް ސައިކަލު ދުއްވާލިއެވެ. “ކުއްޖާޔާ އެއްވަރަށް ނަންވެސް ރީތި.” މަސްތީ ގޮތަކަށް ޒިޔަލް ބުނެލިއެވެ. އަލިޝްކާ މޫނަށް ވައްތަރެއް ޖައްސާލިއެވެ. އެހެންނަމަވެސް އޭނާ ޝުކުރު އަދާކުރީ އޭނާގެ އަގު މި ފިިރިހެނާގެ ކުރިމަތީގައި ވައްޓާނުލުމަށެވެ.\nއަލިޝްކާ ބުނި މަންޒިލަށް ޒިޔަލް އޭނާ ގެންގޮސްދިނެވެ. ހ.ކަމީލިއާ ގޭގެ ދޮރުމަތީގައި މަޑުކޮށްލަމުން ޒިޔަލް ނަންބޯޑަށް ބަލަހައްޓައިގެން އިނެވެ. ” މަ އެތިކޮޅު ބަލައި އަންނަންޖެހޭ ތަން ދޯ މީ..” އޭނާ ހިތަށްއެރިއެެވެ. ނަމަވެސް އެ މޫނުމަތިން މާ ބޮޑު އަސަރެއް ނުފެނުނެވެ. ތުން އަނބުރާލުމަކުން ފުއްދާލިއެވެ. ހުޅުމާލެއާއި މާލެ ގުޅުވައިދޭ ބްރިޖަށް އޭނާގެ ނަޒަރު ދަތުރުކޮށްލި ވަގުތު އޭނާގެ ކޮނޑުގައި އަލިޝްކާ ޖަހާލުމުން ދިޔައީ ސިއްސައިގެންނެވެ. “ތެންކްސް އިނގޭ..” އަލިޝްކާ ބުނެލިއެވެ. ޒިޔަލްވެސް ހިނިތުންވެލަމުން ބޯ ޖަހާލިއެވެ. ކޮލެޖުގެ ދެތިން ވާހަކައެއް އޮޅުން ފިލުވާލަން ސައިކަލުން ނުބައިފާ އަލިޝްކާ އިނީއެވެ. ޒިޔަލްވެސް އޭނާގެ ހިތް އެދުން ގޮތަށް އަލިޝްކާ ފައިބަން ނޭދޭތީ ނުބުނެ އިނިއެވެ.\nޒިިޔަލްމެންގެ ސައިކަލު ހުރަސްކޮށްލީ ޕްރައިވެޓް ކާރެކެވެ. އެ ކާރުގެ ޑްރައިވާސް ސީޓުގައި އިން އަވްޔަންގެ ދެބުމަ ގޮށްޖެހުނީ ޒިޔަލްއާއި އަލިޝްކާ އެއްސައިކަލެއްގައި ތިބުމުންނެވެ. ގަރާޖު ތެރެއަށް އޭނާ ކާރުވައްދާލީ ހަލުވިމުނުގައެވެ. އަލިޝްކާމެންނަށް އޭނާގެ ހިލަމެއްވެސް ނުވެއެވެ. ގަރާޖު ތެރެއިން ނިކުންނަމުން ގޭ ދޮރުމަތީގައި އަވްޔަން މަޑުކޮށްލިއެވެ. “ރިޔާޝާޔަށް ކުރެވުނު ވަރު ނުފުދިގެން އެހެން އަންހެނަކާ ގުޅިގަތީ ދޯ..އަލިޝްކާޔަށް ޖައްސާނީ ކޮން ހާލެއްބާ..” ގޭ ދޮރުމަތީގައި އެއް ފައި ލައްގާލައިގެން ދެ ޖީބަށް އަތް ޖަހައިގެން ހުރި އަވްޔަން ހިތާހިތުން އަމިއްލަ ނަފްސާ ސުވާލުކުރިއެވެ. އޭނާގެ ހިތުގައި ބިރުވެރިކަން ދަތުރުކޮށްލިއެވެ. އެއްކޮޅުން ޝައްކުކުރެވެނީ އަޖްވަދްއެވެ. އަނެއް ކޮޅުން މި ލައިގަތީ ޒިޔަލްއެވެ. އެ ދެމީހުންވެސް އެ ބެހީ އޭނާގެ ހިނިތުންވުމުގެ އަސްލާއެވެ. ބިލިމަގު އޭނާގެ ބަރަބޯ ސަލާމަތްކުރަން ޖެހޭނެ ނޫންހެޔެވެ.\nޒިޔަލްއާ ކުޑަކޮށް ވާހަަކަ ދައްކާލާފައި ސައިކަލުން އަލިޝްކާ ފޭބުމުން އެ ސައިކަލު ދުއްވާލިއެވެ. އަލިޝްކާ ހިތްހަމަ ޖެހުނީ އޭނާ ހީކުރިކަހަލަ މީހަކަށް ޒިޔަލް ނުވުމުންނެވެ. ނަމަވެސް ތަގުދީރު ނިޔާ އެނގޭނީ ފަހެ ކާކަށް ހެއްޔެވެ. ފޮތް ހިފާއްޓާލައިގެން އިސްޖަހައިގެން ހުރެ ގޭ ދޮރުމަތީގައި ހުއްޓުނު އަލިޝްކާ އަވްޔަންއަށް ބަލާލިއެވެ. އަލިޝްކާޔާ ދިމާލަށް ބަލަހައްޓައިގެން އޭނާވެސް ހުރި އިރު އެ މޫނުމަތީގައިވާ ކުލަވަރު ދެނެގަންނަން ދައްޗެވެ. އެއްވެސް ވާހަކައެއް ނުދައްކާ އަވްޔަން ވަދެގެން ދިޔުމުން އަލިޝްކާގ ހިތުގައި ސުވާލު އުފެދުނެވެ. މިއަދު ހެނދުނު ނުލާހިކު ރީއްޗަށް ވާޙަކަ ދެއްކި އަވްޔަންއަށް މިހާރު އެހުރީ ކިއްވެފައި ހެއްޔެވެ. ހަގީގަތުގައިވެސް މިއީ ހަމަ ތަފާތު ޒުވާނެކެވެ. ހަތަރު މިނެޓު ދެދަޅަޔަށް މިޒާޖު މިސޮރުގެ ބަދަލުވެއެވެ.\n“އަލީޝް..ދާންވާނެ ދޯ އަވްޔަންމެންގެ ކޮންސެޓަށް..” ގޭތެރެއަށް ވަތް އަލިޝްކާ އަޝްފާއަށް ބަލާލަމުން ސިޑިން އަރަން ދިޔަ އަވްޔަންއަށް ބަލާލިއެވެ. އަވްޔަން އަޅާވެސް ނުލާ ސިޑިން އަރައިގެން ދިޔައީއެވެ. “ޓިކެޓު..” ކާމޭޒު ކައިރީގައި ކެރެޓު ކޮށަށް ހުރި އަޝްފާ ކައިރީ ނުސީދާކޮށް އަލިޝްކާ އެއްސެވެ. ހިނިތުންވެލަމުން އަޝްފާ ބޯ ހޫރާލިއެވެ. “ދެ އެތި މަ ނޭގީމޭ އޯކޭ ވާނެ..” އަޝްފާގެ ވާހަކައިން އަލިޝްކާ ހިތްހަމަޖެހުނެވެ.\nހަވީރުގެ ސައި ބުއިމުގައި އާއިލާ އެންމެން ބައިވެރިވިއެވެ. މޭޒުމަތީގައި ނަން ހުސްކޮށް ހެދިކާޔާ ޖޫސްތަކެވެ. ކޭކުގެ އެކި ބާތްވަތްތަކެވެ. ނަަމަވެސް މުޅި މޭޒަށް ނަޒަރު ހިންގާލި އަލިޝްކާއަށް ކަމެއް ފާހަގަވިއެވެ. އަވްޔަން ނެތްކަމެވެ. އެއްވެސް މީހަކު އޭނާ ނާންނާތީ ވާހަކައެއް ނުދައްކައެވެ. ނަމަވެސް މިއަދަކީ އަލިޝްކާއަށް މާ ނަސީބު ރަނގަޅު ދުވަހެއް ނޫނެވެ. އަޖްވަދާއި ކުރިމައްޗަށް ވާ ގޮތަށް އިންނަން ޖެހުމުންނެވެ. އަމްނާއާއި އަޝްފާޔާ ގަދަ އަނގަ ތަޅަމުން ކުޑަކުޑަ އަމްރުއާވެސް އޭނާ ސަކަރާތްޖެހީ އަޖްވަދު އިންކަން ހަނދާން ނައްތާލަން ބޭނުންވާތީއެވެ. އެ ނުލަފާ އަޖްވަދުގެ ބަދަލަށް އެތާނގައި އަވްޔަން އިން ނަމައޭ އަލިޝްކާ ހިތަށްއެރިއެވެ. “އޭ ކޮބާތަ އަވްޔަން..” އަލިޝްކާގެ ވާހަކައިން މުޅި ތަން ހިމޭންވިއެވެ. އޭނާ އެހެން ބުނީ އަޖްވަދް ރުޅި އަރުވާލުމަށެވެ. އަވްޔަންއާއެކު އަލިޝްކާ ފެނުމުން ނުވަތަ އަވްޔަން ވާޙައެއްދެއްކިޔަސް އަޖްވަދް ހަސަދަވެރިވާކަން އަލިޝްކާޔަށް އޮޅިފަކައެއް ނެތެވެ.\n“ދަރިޔާ ވާ ބުނާކަށް..އެ އަވްޔަން އެއީ ކައިގެން އުޅޭ މީހެއްނޫން..ދުވާލު ދެދަޅަޔަށް ކޮފީ ތަށްޓަކުން ފުއްދާލާނީ..އެހެން ނޫނަސް އެންމެން އެއްކޮށް ކަންޏަކާ އެ ސޮރު ނާންނާނެ..” ސަމީމާ ތަފްސީލުކޮށްދިނެވެ. “އެހެންވީމައޭ މަށަށް ބިލިމަގަށްވުރެއްވެސް ހިއްކޭ ބުނެވެނީ..” ހިތާހިތުން ބުނެލަމުން އަލިޝްކާ ހިނިގަނޑެއްޖަހާލިއެވެ. އެހެންކަމުގައިވިޔަސް އަވްޔަންގެ އެ ހަރަކާތްތަކުގެ ފަހަތުގައި ކޮންމެވެސް ހިކްމަތެއް ވާނެކަން އަލިޝްކާއަށް ވިސްނުނެވެ.\nވަރުބަލިކަމާއެކު ދަބަސް ބިންމަތީގައި ދަމަމުން ތިން ވަނަ ފްލޯރ އަށް އަރާ އަލިޝްކާ ސިޓިންގް ރޫމް ބޮކިދިއްލާލިއެވެ. އަނދިރީގައި ގޭމްކުޅެން އިން އަވްޔަންއަށް އޭނާ ބަލާލިއެވެ. ނަމަވެސް “ޖޯއިސްޓް” ހިފައިގެން ކަންފަތަށް ހެޑް ސެޓް ޖަހާލައިގެން އިން އަވްޔަންއަށް ހިލަމެއްވެސް ނުވިއެވެ. އޭނާގެ ސިކުނޑި ގޭމްގެ ތެރެއަށް ވަދެ ހުސްވެފައިވާކަހަލައެވެ.\nއަލިޝްކާ ކޮޓަރިއަށް ވަދެފައި ބާރަަކަށް ދޮރުޖެހިއެވެ. އެ އަޑަށް އަވްޔަން އޭނާގެ ހެޑް ސެޓް ނައްޓާލަމުން ފަސް އެނބުރި ބަލާލިއެވެ ތުންދަމާލަމުން އަނެއްކާވެސް އޭނާ ގޭމް ގުޅެން ފެށިއެވެ.\nޑްރެސިން ޓޭބަލް މަތީގައި ދަބަސް ބަހައްޓާލަމުން އަލިޝްކާ މޯޅިއަކަށް ދެމިލިއެވެ. ދެލޯ މަރާލި ވަގުތު ރިޔާޝާގެ ޑައިރީ މަތިން އޭނާ ހަނދާންވިއެވެ. ފެންވަރައިގެން ނިކުތުމަށްފަހު އޭނާ ނަމާދަށް އެރިއެވެ. އެނދު ރީތިކޮށްލަމުން ދަބަސްތަށް ރީތިކޮށްލިއިރު އޭނާގެ ހަރަކާތްތަށް އެހެން ދުވަސް ދުވަހަށް ވުރެ އަވަސްހެން ހީވެއެވެ. ކުރަންޖެހޭ ހުރިހާ މަސަތްކަތެއް ކޮށްނިންމާފައި ބާލިސްދަށުގައި އޮތް ޑައިރީ އަލިޝްކާ ނެގިއެވެ. އޭނާ އެ ހިފައިގެން ނިކުތީ ބެލްކަންޏަށެވެ.\nރިޔާޝާގެ ޑައިރީ ކުރިއަށް ހުރި ބައި\nއޯޑަރު ނެގުމަށް ގޮސްފައި އަހަރެން އައި ތިބް އައިސްކްރީމް ހުރި ތަބަކަކާއެކުގައެވެ. އަހަންނަށް ފުރަގަސްދީގެން އަވްޔަން އިންކަމުގައިވިޔަސް ތިބި އެދެމީހުންގެ ވާހަކަ ވަރަށް އޮލަކަން އިނގެއެވެ. އެމީހުން ދައްކާ ވާހަކަ އަޑުއެހުމަށްޓަކައި އަހަރެން އަވްޔަންގެ ފަސްފަހަތުގައި ހުއްޓިލީމެެވެ. މޭޒުގެ އެއްއަރިމަތީގައި އިން ޒިޔަލްވެސް އޭނާގެ ފޯނާ ކުޅެމުން ދާތީ އަހަންނެއް ނުފެނުނެވެ.\n“ކައެ ކީއްވެ މިހާރު އަހަރުންނާ އެހާ ދުރީ..” ނިޔަފަތިތަކާ ކުޅެމުން ދިޔަ އަވްޔަން އެއްސެވެ. ޒިޔަލް ހިނިތުންވުމަކުން ފުއްދާލަން އުޅުނެވެ ނަމަވެސް އޭނާގެ މޫނުމަތީ ކުލަވަރުން އެއްޗެއް ވިސްނަން އުޅޭހެން ހީވިއެވެ. ދެވަނަ ސިކުންތުގައި އެ މޫނުމަތީ ކުލަވަރަު ސީރިއަސް ކަމަށް ބަދަލުވިއެވެ. “ރިޔާ ކައިރީ ނުބުނައްޗޭ..އައްސު ތެދަށް ބުނަންޏާ ތު ދެމީހުންގެ ގުޅުމަށް އަހަރެން އެއްބަހެއް ނޫން..” ޒިޔަލްގެ ޖަވާބާއެކު އަވްޔަންގެ ހަރަކާތްތަށް ހުއްޓުނެވެ. އޭނާ އެއީ ކީއްވެތޯ ޒިޔަލް ކުރެން އެއްސެވެ. “މަ ރިޔާޝާ ދެކެ ވަރަށް ލޯބިވޭ،.އަހަރުމެން ދެމީހުންގެ އެކުވެރިކަމުގެ ގުޅުމަށް ބުރޫ އަރާފާނެތީ ބުނަން ނުކެރެނީ..މަ ވަރަށް ހަސަދަވެރިވޭ ކަލޭ ދެކެ.” ޒިޔަލް ގެ ވާހަކަޔާއެކު އަހަރެންގެ ދެފައި ގުޑުގުޑު އަޅަންފެށިއެވެ. “ނުވާނެ ތިކަމެއް އެއީ މަގޭ ހައްގެއް..” އަވްޔަންގެ އަޑުން އޭނާ ރުޅިއައިއްސިކަން އަހަންނަށް އިނގުނެވެ. އަވްޔަންގެ އަޑުގައި ބޮޑާ ގޮތެއް ނެތަސް ޒިޔަލްގެ ގޮތް އަހަންނަށް އިނގެއެވެ. އޭނާ ބޭނުން އެއްޗެއް އޭނާ ހާސިލްކުރާނެއެވެ. އެއީ ފަސްޖެހޭ ޒުވާނެއް ނޫނެވެ. “އަވްޔަން ކަލޭ ހަނދާންކުރާތި ތިހެން ބުނިކަމަށްޓަކައިވެސް ރިޔާޝާ އެއީ މަގޭ ހައްގަކަށް މަ ހަދާނަން..މަށަށް ނުލިބޭ އެއްޗެއް ކަލެއަކަށްވެސް ނުލިބޭނެ..” ޒިޔަލް ވަރަށް ބާރަށް ބުންޏެވެ.\nމިއީ ދުނިޔެމަތީ ކަމެއްބާއޭ އަހަރެން ހިތަށްއެރިއެވެ. ދުވަހަކުވެސް މިހެން ކަންހިނގާނެކަމަށް އަހަރެން ހިތަކަށް ނާރައެވެ. އަހަރެންގެ ދެލޮލަށް ކަރުނަބޮނޑުވިއެވެ. މިލައިގަތީ ކޮންފަދަ މުސީބާތަކާ ހެއްޔެވެ. އެއްކޮޅުން އެންމެ ލޯބިވާ އަވްޔަންއެވެ. އަނެއްކޮޅުން ކުޑައިރުއްސުރެއް އެންމެ ގާތް އެކުވެރިޔާ ޒިޔަލްއެވެ. ދާނެކޮޅެއް ނޭނގެޔޭ ހިތަށް އެރިއެވެ. އަހަރެންގެ ބޮލަށް އެނބުރުން އަރައިގަތެވެ. އަތުގައި އޮތް ތަބަށް ބިންމައްޗަށް ވެއްޓުނެވެ. އަހަންނަށް ނުފެނުން ނަމަވެސް އެތާނގައި ތިބި އެންމެންގެ ނަޒަރު އަހަންނަށް ހުއްޓޭނެކަން ޔަގީނެވެ. “ބޭބީ…….” ވެއްޓެން ދިޔަ ވަގުތު އިވުނީ އަވްޔަން އަޑު އެކަންޏެވެ.\nޑައިރީގެ އެ ސަފްހާ ކިޔާލުމަށްފަހު ދެން އޮތް ސަފްހާއަށް އަލިޝްކާ އެއްލިއެވެ. ނަމަވެސް ކަންދިމާކުރި ގޮތުން ދެން ކުރިއަށް އޮތީ ހުސް ގަނޑެެކެވެ. ދެވަނަ ގަނޑުގެ މަތީގައި އިނގެރޭސިން ޖަހާފައި އޮތް “ފޮރޮމް އަވްޔަން ޓު މައި ބިލަވެޑް ޕްރިންސަސް” އެއަށްފަހު ފަށާފައި އޮތީ ދިވެހި ލަވައެކެވެ. އެއީ ރިޔާޝާގެ ލިޔުމާއި މުޅި ތަފާތު އެހެންނަމަވެސް ބަލާލަން ހިތްގައިމު ލިޔުމެކެވެ. އަލިޝްކާ އެ ލަަވަ ކިޔާލިއެވެ. ނިކަން އަސަރުގަދަ ލަވައެކެވެ. އެ ލަވައިގައިވާ ހާދިސާ ތަހައްމައުކޮށްފައިވާ މީހެއްނަމަ ރޯނެވެ. ނަމަަވެސް ލޯބީގެ އެއްވެސް ތަޖުރިބާއެއް ނެތް އަލިޝްކާއަށް ހިނިތުންވެލެވުނެވެ. އަވްޔަން ރިޔާޝާ ދެކެ ވީ މަތިވެރި ލޯބީގެ ހެކިފެނުމުންނެވެ.\nލަވަޔަށްފަހު ދެން އޮތީ ހުސް ހުސްގަނޑެވެ. އެހިސާބުން އެ ޑައިރީ ނިމުނީއޭ ހިތަށް އެރުމުން އަލިޝްކާ މާޔޫސްވިއެވެ. އެހެންކަމުގައިވިޔަސް އޭނާގެ ހިތުގައިވި އެތަކެއް ސުވާލަކަށް ޖަވާބު ލިބުނެވެ. ޒިޔަލްއާއި އަވްޔަންއާ ދެމެދު އޮތް ނަފްރަތަކީ ކޮބައިކަން ދެނެގަނެވިއްޖެއެވެ. އޭނާއަށް ނޭނގެނީ ރިޔާޝާ މަރުވެދިޔަ ހާދިސާއެވެ. އަވްޔަންގެ ފަރާތުން އެކަން ކޮންމެސް ދުވަހަކުން އޮޅުން ފިލުވުމަށް އަލިޝްކާ އަޒްމު ކަނޑައެޅިއެވެ.\nޑައިރީ ލައްޕާލި ވަގުތު އޭގެތެރެއިން ހުދުކުލައިގެ ކަނޑެއް ރަޖާގަނޑު މައްޗަށް ވެެއްޓުނެވެ. އަލިޝްކާގެ ސަމާލުކަން އެ ގަނޑުކޮޅު ހޯދިއެވެ. ގަނޑުކޮޅު ހުޅުވާ ބަލާލަން ކެތްމަދުވެފައިހުރި ހާލު އޭނާ އެފަދައިން ކަންކުރިއެވެ. އޭގާއިވަނީ ފޯނު ނަންބަރެކެވެ. ނަންބަރުގެ ތިރީގައި ޖަހާފައި އިން ނަން ތަންކޮޅެއް ބާރަށް އަލިޝްކާ ކިޔާލިއެވެ. “އަވްޔަންސް ސައިކޮލޮޖިސްޓް ސަނީހް.” އަލިޝްކާ ދެލޯ ކުޑަކޮށްލިއެވެ. އޭނާ އެ ނަންބަރު ފޯނުގައި ސޭވްކޮށްލީ ރަނގަޅު ޕްލޭނެއް ސިކުނޑީގައި ރާވާލަމުންނެވެ.\nހުދުކުލައިގެ ބާރު ސްކިނީ ބަނޑުގެ ފޫޅަށްވުރެ މައްޗަށް އަރައެވެ. އުނަގަނޑުންފެށިގެން މައްޗަށް ހުރި ކަޅުކުލައިގެ ދެމޭ ފޮތީގެ ހެދުންކޮޅަށް އަލިޝްކާ ދަމާލިއެވެ. އަމްނާއަށް ބާރުވެގެން އޭނާއަށް ހަދިޔާ ކުރި އެ ހެދުން އަލިޝްކާއަށް ހަމަ ހެޔޮވަރެވެ. އޭނާގެ އެއްކޮނޑުގައި އޮތް ކަޅުކުލައިގެ ކުޑަ ސައިޑް ބޭގް ތެރެއަށް ފޯނުލަމުން އިސްތަށިގަނޑުފަހަތަށް ދޫކޮށްލައިގެން އޭނާ ކޮޓަރި ބޮކިތަށް ނިވާލިއެވެ. އޭނާގެ ކަންފަތުގައި އަޅުވާފައި އިން ބޮޑު ވަށް ބުރު އެ ކަނދުރާޔަށް ފުރިހަމަކަމެއް ގެނެސްދެއެވެ. ތުންފަތުގައި ރަތް ކުލަ ޖައްސާލާފައި ހުރިއިރު ފަަނަރައިގެ ހަނދުފަދައިން އެ މޫނު ފާޅުވަމުން ގެންދިޔައެވެ. ދޮރުގައި މީހަކު ޖަހާލި އަޑު އިވުމުން އަވްޔަން ކަމަށް އުނމީދުކޮށްގެން ގޮސް ދޮރު ހުޅުވާލިއެވެ.\nނަމަވެސް ދޮރު ކުރިމަތީގައި ހެވިފައި ހުރީ އަޝްފާއެވެ. ކަޅުކުލައިގެ ޝޯލްއަކާއި ރަތްކުލައިގެ ގަމީސްކޮޅެއްގައި އޭނާވެސް ހުތުރެކޭ ނުބުނެވޭނެއެވެ. ދަރިއަކު ވިހާފަ ހުރި އަންހެނަކާ ބަލާފައި ނިކަން ހިއްކެވެ. ވިހީގެ ފަހު އަހަރުތަށް ގުނަމުން ދިޔަޔަސް މޫނުމަތީގެ އޮމާންކަން ދަމަހައްޓާކަން ބަލާލާ ކޮންމެ މީހަކަށްވެސް ޔަގީންވާނެއެވެ.\n“ވާއު ލޯބި މާޝާﷲ..މީހެއްގެ އެސްފީނާ ނުޖައްސަވާނދޭ.” އަޝްފާ ހިނިތުންވެލިއެވެ. އަލިޝްކާ ގައިގައި އޭނާ ކުޑަކޮށް ބައްދާލިއެވެ. “ސޭމް އަޝްއަށްވެސް..މިހާރު އިންގިއްޖެ އަމްރު ބައްޕަ މަސްތުގަ ޖެހުނީ ކީއްވެކަން..” އަލިޝްކާ ސަމާސާކޮށްލިއެވެ. އެ ދެ އަންހެން ކުދިންގެ ލުއި ހުނުމުގެ އަޑު ކޮޓަރި ތެރޭގައި ގުގުމާލިއެވެ. “ހިނގާ ދެން ދާން ދޯ. އެކަމަކު އަވްޔަންއެއްވެސް ނުނިކުމޭ ކަންނެ..ބޭރުގަ އަދިވާނެ އެއްނު ޕޯޓްރޭޓް ފޮޓޯ ނަގަން..” ސެނެޕެއް ނަގާލަމުން އަލިޝްކާ ބުނެލިއެވެ. “އާން ތަންކޮޅެއް ކުރީ ބަރިއަކަށް އަރަންވާނެއެއްނު..އަވްޔަންގެ ވާހަކަ ނުދައްކާ އޭނަ ދާނީ ޝޯޥް ފެށެން ފަސް މިނެޓަށްވެފަ އޮއްވާ..އަބަދުވެސް.” އަލިޝްކާއާއި އަޝްފާ ކޮޓަރިން ނިކުތެވެ. އަމްރުގެ ކުޑަކަމެއް ކޮށްލަން އަޝްފާ އަވަހަށް ސިޑިން ފައިބައިގެން ދިޔައެވެ. ތަޅުގައި ހިފައި ދޮރު ލައްޕާލަމުން އަލިޝްކާ އަވްޔަންގެ ކޮޓަރި ދޮރާ ދިމާލަށް ބަލާލިއެވެ.\nއެވަގުތު ވެގެން ދިޔައީ ގަޔަށް ސެންޓު ބުރުވާލައިގެން އަވްޔަންވެސް ކޮޓަރިން ނިކުތް ވަގުތަށެެވެ. އޭނާ ގައިން ދުވި ފިރިހެންވަންތަ ސެންޓު ވަހުން އަލިޝްކާ ނޭފަތް ދަމާލިއެވެ. އަވްޔަންއަށް އޭނާ ނަޒަރު ހިނގާލިއެވެ. އަތުކުރިއަށާއި ފަސްބަޔަށް ރަބަރު ލައްވާފައި ހުރި އޭނާގެ ޓީޝާރޓު އާންމުކޮށް ހުންނަގޮތަކަށް ގައިގައި ނުޖެހޭ ހާ ދުލެވެ. ކަޅު ޖިންސުގައި ހުރިއިރު އެހެން ދުވަސްދުވަހަށް ވުރެ ތާޒާހެން ހީވެއެވެ. މޫނުމައްޗަށް ވެރިފައިވަ ހުރި އިސްތަށިގަށް އެއްފަރާތް ކޮށް އެއަރިއަށް މަތިވާގޮތަށް އޭނާ އިސްތަށިގަނޑު ބެހެއްޓުމުން ނިކަން ގުޅެއެވެ.\nއަލިޝްކާޔަށް ކަޅި ޖަހާނުލާ ބަލަން ހުރި އަވްޔަންގެ ފަރާތުން އަލިޝްކާ ތައުރީފްގެ ބަހަކަށް އިންތިޒާރުކުރެވުނެވެ. ނަމަވެސް އަޅާވެސް ނުލާ ސިޑިން ފައިބައިގެން އަވްޔަން ދިޔައީއެވެ. އޭނާގެ ޖީބަށް ފޯނު ޖަހާލައިގެންނެވެ. އަލިޝްކާ މާޔޫސްވިއެވެ. އޭނާއަށް ކުރެވުނު ކުށަކީ ކޮބައި ހެއްޔެވެ. އަވްޔަން ވާހަކަ ނުދައްކަނީ އޭނާދެކެ ރުޅިއައިސްގެން ބާވައެވެ.\nތުން އަނބުރާލަމުން އަލިޝްކާ ތިރިއަށް ފޭބިއިރު އަވްޔަން ގެއިން ނިކުތީއެވެ. އަޝްފާ ހުރީ އޭނާގެ އިންތިޒާރުގައެވެ. “އަވްޔަން ކޮން ދުނިޔެއްގަ އުޅޭ ދުވަހެއްބާ..ވާހަކަވެސް ނުދައްކާ..” އަޝްފާއަށްވެސް އޭނާގެ ކޮއްކޮގެ ބަދަލު ފާހަގަ ކުރެވިގެން އެއްސެވެ. އަލިޝްކާޔަށް އެ ސުވާލު ޖަވާބު އިނގޭނީ ވަކި ކިހިނަކުން ހެއްޔެވެ. އަޝްފާގެ ސްކޫޓީގައި ތާރު އެޅިމަގުގައި އެދެމީހުން ދަތުރުކުރަމުން ދިޔައީ ކާނިވާ ސަރަހައްދަށް ނުވައެއް ޖެހުމުގެ ކުރިން ވާސިލްްވުމަށެވެ. “އެހެންޏާވެސް އޭނަ އެއީ އެހާ ވަހަކަ ދައްކާ މީހެއް ނޫނެއްނު..” އަލިޝްކާ މަސަތްކަތްކުރީ އަޝްފާ އަވްޔަންއާ މެދު ދެކޭ ގޮތް ހޯދުމަށެވެ. “އާން..އެކަމަކު އެއްބަނޑު އެއްބަފާ ކުދިން ވާހަކަ ދައްކައިފިއްޔާ ދައްކާނެ..އަމްރުއާވެސް ސަކަރާތްޖަހާނެ އެކަމަކު ހިތަށް އެރުން އޮންނާނީ..ބައެއްފަހަރު ކިތަންމެ ވާހަކަ އެއްދެއްކިޔަސް އޭނާ އިންނާނެ އެހެން ދުނިޔެއްއެއްގެ..” އަޝްފާގެ ޝަކުވާތަށް އަހަން ހުރި އަލިޝްކާގެ ތުންފަތްމަތީގައި ހިނިތުންވުމެއް ފެވުނެވެ. އޭނާއަށްވެސް މިފެންނަނީ ދެކުންތެރިކަމެއް ބަދަލުވުމެއްނެތް ހަމަ އަވްޔަންގެ އަސްލު ސޫރަތާއެވެ.\nކާނިވާ ސަރަހައްސު ފުރި ބާރުވަނީއެވެ. ޝޯވް ބެލުމަށްޓަކައި އެތަނަށް ގިނައިން އަންނަމުން ދިޔައީ ޒުވާނުންނެވެ. ޖޯޑުތަކާއި ރައްޓެހިންގެ ގްރްރޫޕްތަކެވެ. މީހުންތަކު ތެރެއިން ފުރޭނެމުން އަލިޝްކާއާއި އަޝްފާ އެންމެ ކުރީ ސީޓުން ޖާގަ ހޯދިއެވެ. ކޮންސެޓް ނުފެށެނީސްވެސް ގަދަ އަލިތަށް ބިމަށާއި އުޑައެޅެމުން ދިޔައީ އެ ސަރަހައްދުގައި ޝޯވް އެއްބާވާކަން މުޅި މާލެއަށް އަނގަން އުޅޭ ފަދައިންނެވެ. ޓީވީތަކުން ލައިވް ކުރަމުން ދިޔަ މި ޝޯވްގައި މަޝްހޫރު އެތަކެއް ލަވަކިޔުންތެރިންނެއް ފެންނާނެކަމަށް ހުރިހާ އެންމެންވެސް އުންމީދުކުރިއެވެ. ނަމަވެސް އަލިޝްކާގެ އެދުމަކީ ހަމައެކަނި އަވްޔަންއެވެ. އަވްޔަންގެ ހިތްގައިމު އަޑުން ލަވައެއް އަހާލަން އޭނާ ހުރީ ކެތްމަދުވެފައެވެ.\nޝޯޥް ފެށިގެން ދިޔައެވެ. ތަފާތު ލަވަތަށް ސްޓޭޖުން ފެންނަން ފެށިއެވެ. މަޑު ލަވަތަކާއި ރޮކް ލަވަތަކެވެ. ނެށުންތަކާއި އެކި ކުލަކުލައިގެ ލައިޓްތަށް މާހައުލު ދިއްލަމުން ދިޔައީ ދަންވި ދަންވީ ވަރަކަށެވެ. އެގާރަ ޖަހަން ގާތްކުރިއިރުވެސް އަވްޔަންގެ މޫނު ނުފެނުމުން އަލިޝްކާ މާޔޫސްވާ ގޮތްވިއެވެ. އަޝްފާ ދިޔައީ ފޯރިޔާއެކު ލަވަތަކަށް ތައުރީފްކުރަމުންނެވެ. ނަމަވެސް އާފުރިލަމުން އަލިޝްކާ ލޯ މަރާލިއެވެ. ކުއްލިއަކަށް މުޅި މާހައުލު ނިވުނެވެ. ދެން އިވިގެން ދިޔައީ ބަޑިއެއް ގޮއްވާލި އަޑެވެ. އުޑުމަތީގައި ހުދުކުލައިން ފެވިގެން ދިޔައީ އަވްޔަންމެންގެ ބޭންޑްގެ ނަމެވެ. އެންމެން އެއްއަޑަކުން ހަޅޭއްލަވަން ފެށިއެވެ. އުފަލުންނެވެ. އެމީހުންގެ ދިގު އިންތިޒާރަށް ނިމުން އައީތީއެވެ.\nނޫކުލައިން ސްޓޭޖް ދިއްލުމުން އަވްޔަންމެންގެ ބޭންޑުގައި ހިމެނޭ ތިން ލަވަކިޔުންތެރިންނާ މިއުޒިކް ބައިގައި ހިމެނޭ ހަތަރު މީހުންގެ މޫނު ކަޝްފުވިއެވެ. ސްޓޭޖުގެ މެދުގައި ތިން ލަވަކިޔުންތެރިން ތިބީމައި ސްޕޮޓްލައިޓް އެޅުނީ އެމީހުންނަށެެވެ. ފަަހަތުގައި އީށީނދެގެން ފިއާނޯއާއި ޑްރަމްގެ އިތުރުން ގިޓަލާއި ބެރު ޖަހަމުން ދިޔަ މީހުންވެސް ފެނުނެވެ. “މެދުގަ އެހެރީ އަވްޔަން ދެން ދެފަރާތުގަ ނާއިލްއާ ސައިފް..” މީހުންގެ ނަންތަށް ނޭނގިގެން އަލިޝްކާ އެހުމުން އަޝްފާ ކިޔަދިނެވެ.\nއަވްޔަންގެ އަޑުން ލަވަފެށިގެން ދިޔައިރުވެސް ސަޕޯޓަރުންގެ އަޑު ނުކެނޑެއެވެ. ލަވައިގެ ފަހަތުން އެމީހުންވެސް ކިޔަމުން ގެންދިޔައެވެ. އަޝްފާގެ އެދުމަށް އަލިޝްކާވެސް ޖެހުނީ ކިޔާށެވެ. އޭނާއަށް އެކަން މަޖާވެސް ވިއެވެ. އަވްޔަންއާއެކު ލަވަކިޔެނީއޭ ހިތަށް އެރުުމުން ފަޙްރުވެރިވިއެވެ.\nކައުނުގާ ނުވާނެހާ ރީތިކަން ތިބާގެވާ…….ބުނެދިނަސް މިސާލުގާ ސުވާލު ހިތުގަ ގިނަވެދޭ..\nހީލުމެއްގަ ފީނުވާ ހުވަފެއްނެއް ފެނުން އުފާ…….ބީނުވާނޭ ހީވެފާ ވުމުން ހިތެއްގެ މިލްކުގާ..\nދައުރުވާ ދުވަސްތަކާ މި ދުރުނުވާ ހަނދާންތަކާ……ހާސްކަމެއްގަ ފީނަމުން ދުޢާ ކުރީ ލިބުންއަދާ…\nފާރުވީ އުފާތަކާ އެކުއެކީ ހަގީގަތާ…..ބާރުނެތް ހިތެއްގަ ވާ އަނދިރިކަން ފިލާނެބާ\nއަލިޝްކާ ހަނދާންވާން ފެށިއެވެ. އެއީ ރިޔާޝާޔަށް އަވްޔަން ލިޔެވައި އޮތް ލަވައެވެ. އެ ލަވަ އަވްޔަންގެ ހިމޭން އަޑުން ހިތްގައިމު ކަމާއެކު އަޑުއިވުމުން އަލިޝްކާގެ ހިތަށް ފިނިކަން ލިބުނެވެ. އަވްޔަންއަށް ލިބެމުން ދިޔަ ސަޕޯރޓް ފެނި އޭނާޔަށްޓަކައި އަލިޝްކާގެ ހިތް ފަޙްރުވެރިކަމުން ފުރުނެވެ. ރިޔާޝާ ވާ ނަސީބު ގަދައޭ ހިތަށް އެރިއެެވެ.\nސްޓޭޖް މަތީގައި ހުރި އަވްޔަންއަށް އޭނާގެ ސަޕޯރޓަރުންވެސް ނުފެންނަ ފަދައެވެ. ނަމަވެސް އެއްލިކަޅިން އަލިޝްކާއާއި އޭނާގެ ދޮންތަ ފެނުނެވެ. ނަމަވެސް އޭނާ އަޅައެއް ނުލިއެވެ. އަވްޔަންގެ ދެލޯ ކުރިމަތިން ރިޔާޝާއާއެކު ހޭދަކުރެވުނު ވަގުތުތަށް ފިލްމެއް ފަދައިން ފެންނަމުން ދިޔައެވެ. ކުޑަ ހިތްވަރާއެކު އޭނާ ލަވަކިޔަންފެށިއެވެ. އެ ލަވައިގެ ބޮޑުބައި އޮތީ އަވްޔަންއާ ހަވާލުކުރެވިފައެވެ. އެއީ އޭނާގެ އޮރިޖިނަލް ލަވައަކަށް ވުމުންނެވެ. ނަމަވެސް އޭނާގެ ދެލޯ ފުރިގެން ދިޔައީ ބޮޑު ތިކި މުތީގެ ކަރުނައިންނެވެ. އެ ކަރުނަތަށް ހޯސްލާފައި ބީހިލީ އަވްޔަންގެ ކޯތާފަތުގައެވެ. ލަވަ ކުރިއަށް ގެންދިޔައިރު އަޑު ކުރެހިފައިވީނަމަވެސް ފަހަތުގައި އޮތް ބޭންޑް އެކަމަށް ހައްލު ހޯދައިދިނެވެ.\nކުރީގަ ހެވިފާ..ހުރީމެ އެކުގާ…ފަހުން އެދުން ގޮތަށް ގޮސް ހުރީމެ ދުރުގާ..\nބުނީމަ ގާތުގާ މަ ކޮނޑުގަ ރޮއެފާ….އުޅެން އެކީގަ ބޭނުމޭ ނެތޭ ދެމީހުން އެކުވާން…\nހުރިން މަ ގާތުގާ….ހިޔާނެތް މަގުގާ…ހިޔާލުތަށްވި ބޮލުތެރޭގަ ދިރިހުރުން ފަނާކުރާ…\nބުނީމެ މިއަތުގައި ހިފާށެ ބާރުލާ….ހިފައިގެން ދާން ހިނގާށެ ދިރިއުޅުން ބަނާކުރުން….\nއަވްޔަންގެ ކަރުނަތަށްފެނި އޯޑިއަންސް ވެސް ރޮމުން ދިޔައެވެ. އެއީ އަލަށް އެންމެންނަށްވެސް ފެނުނު މަންޒަރެކެވެ. ނަމަވެސް އަލިޝްކާއަށް މިއީ އާ މަންޒަރެއް ނޫނަސް އޭނާގެ ލޮލުންވެސް ހިފެއެއްޓުމެއްނެތި ކަރުނައައެވެ. އަލިޝްކާވެެސް އަވްޔަންއަށް ހިތްވަރަކަށް ވުމުގެ ގޮތުން ލަވަ ކުރިއަށް ގެންދިޔައެވެ. އެހެން ސަޕޯޓަރުންނާވެސް އެކީގައެވެ. ދެން އިވުނީ ލަވައިގެ ނިމޭ ބައިތެވެ. ތިން ފިރިހެނުންގެ އަޑާއި މާހައުލުގެ އަޑު އެކުވެގެން އައުމުން އެ ބައިތުގެ އިތުރަށް ފުރިހަމަކޮށްދިނެވެ.\nފެނިދެނިވާ އެދުވަސްތަށް އަނބުރާ ލިބިދާނެބާ ، އެދުވަސް ހަނދާނުގަ ނުފިލާ ވުމަށް\nހެވިފަ ތިބާ ހިތުގެ ތެރޭގައި ފެވި ރަހުމާ ، ހިތުގެ އުދާހުން ދުރުވާނެބާ\nއެންމެންގެ އަތްތިލަ ބަޑީގެ އަޑު ގުގުމައިގެން ދިޔައެވެ. “ހޯ…ޕްރައުޑް އޮފް ޔޫ ބިލިމަގޫ” އަލިޝްކާ އަޑުގެ ނެތްތަނަށް ހަޅޭއްލަވައިގަތީ ބޭއިޙްތިޔާރުގައެވެ. ނަމަވެސް އިއްވާލެވުނީ އޭނާގެ ހިތުގެ ހާލެވެ. އެމަންޒަރު ވަރަށް ސާފުކޮށް އަވްޔަންއަށް ފެނުނެވެ. ހިތާމަވެރިކަން ވެރިވެފައިވާ އެ މޫނަށް އުފާވެރިކަން އައެވެ. އަލިޝްކާގެ އަލިވެފައިވާ މޫނު ފެނުމުންނެވެ. “ތެންކިއު ސޯ މަޗް ބަރަބޯ..ސެލިއުޓް.” އަވްޔަން އަލިޝްކާޔަށް ސެލިއުޓްކޮށްލިއެވެ. ސްޕޮޓްލައިޓް އޭނާޔަށް އެޅިފައިވުމުން އަލިޝްކާ ނިކަން ލަދުގަތެވެ. އަވްޔަން އެހެން ހަދަން ހެޔޮނުވާނެނޫންހެޔެވެ. އެފަކީރު ލަދުން މަރުވަނީއެވެ. އަޝްފާ ހުރީ ވާނުވާގައެވެ. އެދެމީހުން ދެމެދު އޮތީ ކޮން ގުޅުމެއްހެޔެވެ. ކޮންމެ ގުޅުމެއް އޮތަސް އެމީހުންގެ ހަރަކާތްތަށްހުރިގޮތުން އޭނާޔަށް ހެވުނެވެ.\nސްޓޭޖުން އަވްޔަން ބެކްސްޓޭޖަށް ފޭބިއެވެ. އެހެން ބަޔެއްގެ ހުށެއެޅުން ފެށުމުންނެވެ. “އޭ ފާހަނަޔަށް ދާން ވެއްޖެ ޕްލީސް..” އަޝްފާ ކުރިމަތީގައި އަލިޝްކާ ޑްރާމާ އެއް ފެށިއެެވެ. އޭނާގެ ޕްލޭނާ އެއްގޮތަށެވެ. “ބެކްސްޓޭޖަށް ދާން ޖެހޭނީ..އެކަމު ސަޕޯޓަރުންނަށް މަނާވާނެ..އަވްޔަންއަށް ފެނިއްޖެއްޔާ ވައްދަފާނެ..” އަޝްފާގެ ވާހަކަ ނުނިމެނީސް ބެކްސްޓޭޖަށޭ ބުނެ އަލިޝްކާ ދުއްވައިގަތެވެ. ބޮޑު ސަޕޯޓަރުންގެ ބައިގަނޑު ވަށާލާފައެވެ. ދުވެފައި ގޮސް ބެކްސްޓޭޖަށް ވަތް އިރު އެންމެ ފުރަތަމަވެސް އެރުނީ ސައިފްއާއި ނާއިލްއާއެވެ. “އަމްމްމް އަވްޔަން..” ލާނެއް ވައްތަރަކަށް ހެވިފައި ތިބި އެދެމީހުންނަށް ކަޅި އަޅާލަމުން އަލިޝްކާ އެއްސެވެ. އެމީހުން އިޝާރާތްކުރި ދިމާލަށް އަލިޝްކާ ހިނގައިގަތެވެ. އަވްޔަން ހުރީ ސިންކު ކައިރީގައި ލޯގަނޑަަށް ބަލަހައްޓައިގެންނެވެ.\nލޯގަނޑު ކުރިމަތީގައި ހުރި އަވްޔަންއަށް އޭނާގެ ފަހަތުން އަލިޝްކާގެ ސޫރަ ފާޅުވުމުން ހައިރާންވިއެވެ. “ނިންޖާރ ކޮޅާ ތީ މަނާކަމެއް..” އޭނާ ފަސް އެނބުރި ބަލާލަމުން ބުމަ އަރުވާލިއެވެ. “ފަސްޓަ އޮފް އޯލް ލަވަ ވަރަށް ސަޅި..” ހެވިފައި އަލިޝްކާ ބުނެލުމުން އަވްޔަން އޭނާގެ ޓީޝާރޓު ކަރުވަޅަށް ދަމާލީ ފޮނިވެފައެވެ. “ރިޔާޝާ އިޒް ލަކީ ޔޫ ލަވް ހާރ.” ތަންކޮޅެއް މަޑުމަޑުން އަލިޝްކާ ބުނެލި އެތިން އަވްޔަންގެ ދެބުމަ ގޮށްޖެހުނެވެ. އޭނާގެ ހިތުގެ ހިނގުން ހިނދުކޮޅަކަށް މަޑުޖެހިލިއެވެ. “ސޮރީ އަވްޔަން މަށަށް އިނގިއްޖެ ހުރިހާ ވާހަކައެއްވެސް..” ސައިޑް ބޭގް ތެރެއިން ޑައިރީ އަވްޔަންއަށް ދިއްކޮށްލަމުން އަލިޝްކާ އިސްޖަހާލިއެވެ. އަވްޔަން އެ ޑައިރީގައި މަޑުމަޑުން ހިފިނަމަވެސް ކުއްލިއަކަށް ދަމައިގަތީ އަލިޝްކާއާއެކުގައެވެ. ނޭވާ ޖެހޭ ހިސާބުގައި އެ ދެޒުވާނުންނަށް ތިބެވުނެވެ.\n“އެންމެ ފުރަތަމަ ދުވަހުވެސް ބުނެވުނު ކަންނޭނގެ މަގޭ ކޮޓަރިއަށް ވަދެ މަގޭ އެއްޗެހި ނުހާވާށޭ..އެ ޒިޔަލްއަކާ އެކީ ރައްކާވާންވީނު” އަވްޔަން ރުޅިއައެވެ. އަލިޝްކާ ބިރުން ތުުރުތުރު އަޅައިގަތެވެ. އަވްޔަން ރުޅި އައިއްސަ ހުއްޓާ ކުރިން ފެނުނު ނަމަވެސް ރުޅި އައިސްގެން އެއްޗެއް ބުނެލިތަން މި އިވުނީ އަލަށް ވިއްޔާއެވެ. “ޒިޔަލްއެއީ މަގޭ ލެކްޗަރާއޭ..އިތުރު ގުޅުމެއް ނޯވޭ..އަވްޔަން އައި ޕްރޮމިސް” އަލިޝްކާގެ ލޯ ފުރިގެން ދިޔައީ ކަރުނައިންނެވެ. އަވްޔަންގެ ހިތް މަޑުކަފަކޮޅަށް ވި ކަހަލައެވެ. “ސޮރީ..އަކަމު އަހަންނަށް ކަމެއް ކޮށްދެއްންޏާ މިކަން ސިއްރުކޮށްދީ..” އަވްޔަން މަޑުމައިތިރިކަމާއެކު ބުނެލިއެވެ.\n“ހިތުތެރޭގައި ހުރިހާ ކަމެއް ފޮރުވައިގެން ބޮޑު ހައިޖާންގަނޑެއް އުފެއްދާ އަމިއްލަ ނަފްސަށް މުޅި އުމުރަށް އަނިޔާ ދިނުމަށްވުރެއް ރަނގަޅުވާނެ ކަންނޭނގެ މީހަކާ ހިއްސާކޮށްލައިފިއްޔާ މަ މިހިރީ އަވްޔަން ކޮންމެ އެއްޗެއް ކިޔަސް އެކުވެރިއެއްގެ ހައިސިއްޔަތުން އަޑުއަހަން ތައްޔާރަށް..” ސޯފާގައި އިށީނދެލި އަވްޔަންގެ ކުރިމަތީގައި އަލިޝްކާ ހުއްޓިލިއެވެ. އަވްޔަން އިސްއުފުލާ އަލިޝްކާޔަށް ބަލާލިއެވެ. އަލިޝްކާ ދެލޮލުން އޭނާއަށް ރައްކާތެރިކަން އިހްސާސްވިކަހަލައެވެ. އޭނާގެ ބައްޔަށް ވާ ޝިފާއަކީ އަލިޝްކާއޭ އެހިތް ތަކުރާރުކޮށް ބުނަން ފެށިއެވެ.\n“މަށަށް އިނގޭ އެއްޗަކީ ރިޔާޝާއާ އަވްޔަންގެ ގުޅުން ހީނަރުވީ ކީއްވެކަން…އަހަންނަށް އިނގޭ ޒިޔަލް އަވްޔަންގަޔަށް ބަޑިޖެހިކަންވެސް ރިޔާޝާ ހާސިލްކުރަމަށް އަވްޔަން އަށް އޭނާ ނުކުރާ ކަމެއް ނޯންނަކަން ތި ޑައިރީގެ އެހީގަޔާ ޒިޔަލްއާ ބެހޭގޮތުން އިވުނު ވާޙަކަތަކުގެ އަލީގަ އަހަންނަށް އިނގުނީ..” ދެންވެސް ވާހަކަ ދެއްކީ އަލިޝްކާއެވެ. އޭނާގެ ވާހަކަތަށް ހުރި ގޮތުން އަވްޔަން އެއްމިޔަކުން ހިނިތުންވެލިއެވެ. “ތީ ސައިންޓިސްޓެއްތަ ޑިޓެކްޓިވެއްދޯ..” އަވްޔަން ސަމާސަކޮށްލިއެވެ. މިފަދަ ވަގުތެއްގައި އޭނާ ސަމާސާ ކުރުމުން އަލިޝްކާ ހައިރާންވިއެވެ. “ހޫން ދެން ކިޔާދޭންވީ ރިޔާޝާ މަރުވިގޮތާ ބަޑިޖެހި ގޮތް..” އަވްޔަން ކައިރީ ދެފައި މައްޗަށް އަލިޝްކާ އިށީނދެލިއެވެ.\n“އައިސް ކްރީމް ބޯ ތަނަށް ދިޔަ ދުވަހަށް ފަހު އަހަންނާ ރިޔާޝާއާ ދެމެދު އޮތް ގުޅުންވެސް ހީނަރުވާން ފެށި..ހަމަ އެ ޒިޔަލްއާ ހެދި…ދެން އެއްދުވަހު ޒިޔަލް ރިޔާޝާ ރޭޕްކުރީ..އަހަރެން އެދުވަހު ދިޔައީ ރިޔާޝާ ސަލާމަތްކުރަން..އެކަމަކު….ރިޔާޝާ އަމިއްލަޔަށް ސަލާމަތްވެގަނެގެން ދިިރިއުޅެން ބޭނުމެއްނޫނޭ ކިޔާފަ އެރީ ޓެރެސް ރެއިލިންއަށް..އަހަރެން ހުރީ އެންމެ ތިރީގަ..އަހަރެން އޭނާ ހުއްޓަން އުޅެނިކޮށް އޭނާ ފުންމާލީ..ދެން…ޒިޔަލް މެން ފަހަތުގަ ތިބެފަ މަގޭ މެޔަށް ވަޒަން ޖެހީ…” އަވްޔަންއަށް ކިޔާދެވުނީ ވަކި ހިސާބަކަށެވެ. އޭނާގެ ހާލަތު ގޯސްވާން ފެށި ދެލޯ މެރޭ ކަހަލަ އިހްސާސެއް ކުރެވިފައި އޭނާގެ އަޑު ކުރެހުނެވެ.\nއަލިޝްކާ އަވްޔަންގެ ފަން އިސްތަށިގަނޑުގައި ފިރުމާލަމުން ހާވާލިއެވެ. އަވްޔަންއޭނާގެ އަތުތެރޭގައި ހައްޔަރުކޮށްލިއެވެ. އަވްޔަންވެސް ކުޑަކޮށް ގުދުވެލަމުން އޭނާގެ ކޮނޑުގައި ބޯ އަޅަލީ އެފަދަ އޯގާތެރިކަމަކަށް އެދިގެން ހުރެވުނީމައެވެ، އަލިޝްކާގެ އަތުތެރެއިން އޭނާޔަށް ޔަގީންވީ ލޯތްބާ އޯގާތެރިކަމާ އަޅާލުމެވެ. ފުރިހަމަ ރައްކާތެރިކަމެވެ. އެހެން އެކަކުގެ ފަރާތުންވެސް ނުލިބުނު ރަހުމާއި ހަމްދަރުދީއެވެ. ކުލުނުގެ އަތަކުން ފިރުމާލީ އޭނާގެ މަންމަވެސް ޒުވާން އުމުރަށް އެޅުމުން އަތް ނުލާހާ ލޯބިންނެވެ.\n“މަ ކިހާ ނަސީބު ދެރަ އެ ވަޒަން އެރީ މޭގެ ކަނާތް ފަރާތަށް..ހިތަށް އަރާ އެ ވަޒަން ވާތް ފަރާތްތަށް އަރައިގެން ރިޔާޝާޔާއެކު މަރުވެގެން ދެވުނު ނަމައޭ..” ގިސްލުމުގެ ތެރެއިން އަވްޔަން ބުނެލިއެވެ. ދެއަހަރު ފޮރުވައިގެން އުޅުނު އޭނާގެ ހިތުގެ ހުރިހާ އުދާހެއް އަލިޝްކާ ކުރިމަތީގައި ބަންޑުންކޮށްލިއެވެ. ފިރިހެނެއްކަމަކު ހިތް ފުރެދެން ރޯލިއެވެ. ފޫހިކަމެއް ޝަކުވާއެއްނެތި ކެތްތެރިކަމާއެކު އަލިޝްކާވެސް އެހުރިހާ ވާހަކަތަކެއް އަހަމުން ގެންދިޔައެވެ. އަވްޔަންގެ އިސްތަށިގަނޑުގައި އޭނާގެ ހިމަ ލޯލިއިނގިލިތަކުން ފިރުމަމުންނެވެ.\nއަވްޔަންގެ ތުންފަތުގައި އަލިޝްކާ ބޮޑުވައި އިނގިލި ޖައްސާލިއެވެ. ދެން ހުއްޓާލާށޭ ބުނެ ދެފަރާތަށް ބޯ ހޫރާލިއެވެ. ހުރިހާ ވާހަކައެއް ދެއްކިއިރުވެސް އަލިޝްކާ ނުދައްކާ ވާހަކައެއް އޮތެވެ. ސައިކޮލޮޖިސްޓް ސަނީހްގެ ވާހަކައެވެ. އޭނާޔާ މެދު ކަންތަށް ކުރާނެ ގޮތްވެސް އަލިޝްކާ ވަނީ ރާވާފައި ވިއްޔާއެވެ.\nއަވްޔަން އޭނާގެ މޫނު ފޮހެލަމުން ހިނިތުންވެލިއެވެ. އޭނޭގެ ހިތުގެ އުދާސްތަށް އެކީގައި ފިލައިގެން ދިޔަ ކަހަލައެވެ. ދެއަހަރަށްފަހު ނުތަނަވަސްކަމުން ހިސޯރުކޮށްފައިވާ އެހިތަށް ހަމަޖެހުން ލިބުނެވެ. ތުންފަތުގައި ޖެހުނު އަލިޝްކާގެ އަތުކުރީގައި އަވްޔަން ހިފާއްޓާލަމުން ސޯފާއިން ތެދުވަން މަސަތްކަތްކުރިއެވެ. ނަމަވެސް އަލިޝްކާގެ އަތުކުރީގައި ލިޔެފައި އިން އެތީގެ ސަބަބުން ޝޮކްޖެހުނެވެ. ނިއް އަރުވާލެވުނެވެ.\nއަލިޝްކާވެސް އޭނާގެ އަތުކުރިއަށް ބާލާލިއެވެ. ވަގުތު އަތް ދަމާލަމުން ބިންމަތިން ތެދުވެ ކޮޅަށް ހުރި އަވްޔަންއަށް ބާލާލިއެވެ. “ލަވް އަވްޔަން.” އަލިޝްކާގެ އަތުގައި ގަލަމުން ލިޔެފައިވާ އެތި އަވްޔަން ތަކުރާރުކޮށްލިއެވެ. އަލިޝްކާ ދެލޯ ބޮޑުވިއެވެ. މިއަދު ލެކްޗަރު އަޑުއަހަމުން އޭނާ ހޭވި ހަޑި އެންމެ ބޭނުންނުވާ މީހާއަށް ފަޅާއެރީތާއެވެ. “އެއްކީއްވެޔޯ ލަވް އަންނަނީ..މަށަށް ކިޔަނީ އަހްމަދް އަވްޔަން ގައިމު..” ހަގީގަތް އެނގި ހުރެވެސް އަވްޔަން ނޭނގޭކަމަށް ހެދިއެވެ. “އޭއީ…ލަވް ލަވް ވަރަށް ބޮޑަށް ވާތީ..” ތެދަށް ބުނަމުން އަލިޝްކާ އެއްލޯމަރާލިއެވެ. “އޭނ..” އަވްޔަންއަށް ގެޓްވާން އިރުކޮޅެއް ނެގިއެވެ. “ލަވް ޔޫ..” ފަލައިން ކިސްއެއް ދީފައި ބެކް ސްޓޭޖުން ބޭރަށް އަލިޝްކާ ދުއްވައިގަތެވެ. އަވްޔަންގެ މޫނުގައި ސުވާލުމާކު ޖައްސާފައެވެ. ކަންމިވީ ގޮތް ރޭކާލާން އޭނައަށް ފަސް މިނެޓު ނެގިއެވެ.\nގަޑިން މެންދަމު އެކެއް ޖެހީއެވެ. މުޅި ގޭތެރެ ނިވާލުމަށްފަހު އެންމެން ނިދަން އަރައިފިއެވެ. ޝޯވް ނިންމާލަމުން އަޝްފާއާއެކު ބްރިޖް މަތީގައި ދުއްވާލާފައި ގެއަށް އައިސް ވަތް އަލިޝްކާޔަށް މާ ނޭވާ ލެވެއެވެ. މިއަދު ޝޯވްގައި ހޭދަވި ހަތަރު ގަޑިއިރު ތެރޭގައިވެސް އެތަށް ކަމެއް ހިނގައިފިއެވެ.\n“ގުޑް ނައިޓް..” އަޝްފާ އޭނާގެ ފްލޯރ އަށް އަރަމުން ހަނާއަޅާލިއެވެ. އާފުރިލަމުން އަލިޝްކާވެސް ހެނދުނުގެ ތަހުނިޔާ ރައްދުކޮށްލިއެވެ. އޭނާގެ ފްލޯރއަށް އަރަން މިސްރާބުޖެހީ ތެޅިތެޅި އޮތް ހިތަކާއެކުގައެވެ. ފުރަތަމަވެސް ބަލާލެވުނީ އަވްޔަންގެ ކޮޓަރިއަށެެވެ. އެ ކޮޓަރި ދިއްލާފައި ހުރުމުން އޭނާ އުޅޭކަން ޔަގީންވިއެވެ. ހިނިތުންވެލަމުން އަލިޝްކާ އޭނާގެ ކޮޓަރިއަށް ވަދެ ފާހާނާއަށް މިސްރާބުޖެހީ ފެންވަރާލައިގެން އަވްޔަންއާ ވާހަކަ ދައްކަން ކަމަށެވެ.\nއަނދިރި ސިޓިންގްރޫމް ތެރެއިން އިވުނީ ފިރިހެނެއްގެ ފިޔަވަޅުތަކުގެ އަޑެކެވެ. އެ ފިރިހެންމީހާ މަޑުކޮށްލީ އަލިޝްކާއާއި އަވްޔަންގެ ކޮޓަރިގެ މެދުގައެވެ. އެ ފިރިހެނާގެ މޫނުމަތީގައިވަނީ ނުލަފާ ހިނިތުންވުމެކެވެ. ސުވާލު އުފައްދާނީ ކާކުހެއްޔެވެ. އެއީ ހަމަ އަޖްވަދެވެ. އޭނާ އެހުރީ ޝައިތޯނީ ވަސްވާހުން ސިކުނޑި ފުރާލައިގެން އައިހެވެ.\nފެންވަރައިގެން އައިސް އެނދަށް ވެއްޓިގަތް އަވްޔަން ބޮކިތަށް ނިވާލިއެވެ. އޭނާ އިންތިޒާރުކުރަމުން ދިޔައީ އަލިޝްކާ ވާހަކަ ދައްކާނެ އިރަކަށެވެ. އަލިޝްކާ އެންމެ ފަހުން ބުނި ވާހަކައިގެ މާނަ ރަނގަޅަށް އިނގުނަސް އިތުރު ތަފްސީލެއް އަހަން އޭނާ ކެތްމަދުވި ކަހަލައެވެ. ނަންބަރު ނެތްނަމަވެސް އެއަށްވުރެ ބާރުގަދަ ވަސީލަތަކުން އެދެމީހުން ގުޅުަވައިދެއެވެ. ހަމަ އެންމެ ތުނި ފާރެކެވެ. “ރައްޓެހި ވާނަންތަ..” ޙިޔާލުތަކުގައި އޮތް އަވްޔަން ސިއްސައިގެން ދިޔައީ އަނެއް ކޮޓަރިން އަލިޝްކާ ގޮވާލި އަޑަށެވެ. “ކީކޭ ބަރަބޮލާ..އަދި އެއްފަހަރަ..” ގަބޫލުނުކުރެވިފައި އަވްޔަން އަދި އެއްފަހަރު އަހާލާ ހިތްވިއެވެ. “ރައްޓެހި ވާނަންހޭ..” އިސްތަށިގަނޑު ފަތުރާލަމުން ރަޖާއަޅާ ބޮކި ނިވާލި އަލިޝްކާ އަނެއްކާވެސް އޭނާގެ ވާހަކަ ތަކުރާރުކޮށްލިއެވެ. “މިހާރުވެސް މީ ހަމަ ރައްޓެހިންނެއްނު..ބަރަބޯ މޮޔައީތަ..” އަވްޔަން ސަމާސަކޮށްލިއެވެ. އަލިޝްކާ ތުންއަނބުރާލިއެވެ. “މަ މިހާރު ލަވް ޔޫ އޭވެސް ބުނެފިން ދޯ..އެހެންމަ ޕްރޮޕޯސްއޭ މިކުރީ..” އަލިޝްކާ ބުންޏެވެ. “އާންމަވެސް މި ބުނީ ވަވް ޔޫއޭ..” އަވްޔަން މަސަތްކަތް ކުރީ “ލަވް” ނުކިޔުމަށެވެ. “އެކަމަކު ރައްޓިހި ވާންދޯ…އަނުޝްކާ ޝާރމާ އުޅެނީ މީހަކާ އިނދެގެންނޭ..” އަވްޔަން ލަދުގަތްނަމަވެސް އެކަން ފޮރުވަން މަސަތްކަތްކުރިއެވެ.\n“ދެން ސީރިއަސްއޭ…އައިޝަތް އަލިޝްކާޔާ ރައްޓެހިވާނަންހޭ..” ތަންކޮޅެއް ބާރަށް އަލިޝްކާ ގޮވާލުމުން އަވްޔަން ހިނިގަނޑެއް ޖަހާލިއެވެ. “މަ ވިސްނާލާންނަ ތިކަމާ..” އަވްޔަން ތެދަށް ބުންޏެވެ. “އޯކޭ މަ އިންތިޒާރު ކުރާނަން..” ހިނިތުންވުމަކާއެކު އަލިޝްކާ ލޯ މަރާލިއެވެ. ހަގީގަތުގައިވެސް އަވްޔަން ބުނީ ތެދެކެވެ އޭނާ ވިސްނާލަން ޖެހެއެވެ. އަދިވެސް އޭނާއަށް އެކީގައި މާޒީއަކުން އަރައެއް ނުގަނެވެއެވެ. އެހިތުގައި ކަނޑާ ނަގާފައިވާ ރިޔާޝާގެ ނަންމައްޗަށް ފަސްއަޅަން ދުވަސް ބޭނުންވާނެ ނޫންހެއްޔެވެ. އަލިޝްކާޔާ ރިޔާޝާ ދެމެދު ނަގާނެ މީހަކު ނޭނގިފައި އަވްޔަން އޮތެވެ. ރިޔާޝާ ނަގައިފިނަމަ ދިރިއުޅެން މިއޮތް ކުޑަދުވަސްކޮޅު ބޭކާރުވާނެއެވެ، ނަމަވެސް އަލިޝްކާ ނަގައިފިއްޔާ އޭގެ އިދިކޮޅެވެ. ދުނިޔެމަތީގައިވާ ހުރިހާ އުފަލެއް އެ އަންހެން ކުއްޖާ އަވްޔަންއަށް މިލްކުކޮށްދޭނެކަން ޔަގީނެވެ. އެހެންނޫނަސް އެއީ އަވްޔަންގެ ބައްޔަށް ވާ ޝިފާ ނޫންހެޔެވެ.\nސިޓިން ރޫމުގައި ހުރި އަޖްވަދްގެ ކަންފަތުން ދުން އަރަން ފެށިއެވެ. އޭނާ ދަތްކުނޑިވިކާލިއެވެ. ފޯނު ނަގާ ނަންބަރަކަށް ޑައިލްކޮށްލީ ހިތަށް ހަމަޖެހުން ހޯދާށެވެ. އަވްޔަންގެ ހުރިހާ އުފާތަކެއް ނިގުޅައިގަންނާށެވެ.\nވާ ލޯބި އެނގޭ ނަމަ 14\nNice, Maasha Allah, when is next part\nThanksalot kudooo ❤❤❤❤ miadhu ge vaguthehga liye laafa submit kohlaanan insha allah 😘😘😘😘😘\nMasha allah…v rythi….😀😀😀😀one my fav stry ey meee….😘😘😘😘i just love this stry..aslu ehn stries thakaa balaafa v unique mi stry…..ehnve kanneynge ehaa curious koh wait kureveny….😁😁😘😍😉☺😊😊btw this is my first time to cmmnt on your stry…..mihaaru mi site ga hunna guna vaahaka thakakii hama eh type akah hunnah stries…..😘😍😉☺😊😊😀accept this and ifoo ge stry…..so just love your hardwork….u haveabright future in writing stries… Insha allah…. 😍 😍 😍 😍 plus alishka and avyan v cute….lots of love ❤ 💚 💜 💙 💕\nWoooooow mal dear ❤❤❤❤❤❤ I’m speechless 😘😘😘😘😘😘😘 vvvvvvvvvvvvvv ufaavejje thihaa loabi colourful comment eh kohleema 😍😍😍😍😍😍hama asluves I’m speechless I didnt imagine this much support 💕💕💕💕💕💕🌻🌻🌻🌻🌻🌹🌹🌹🌹 thank you so much for the supportive and inspiring comment 😗😗😗💝💝💝🌼🌼🌼🌼 im so thankful to have such sweet readers💖💖💖💖insha allah mal men kiyaa hihvaa kahala unique strys kuriah oithaanga ves genesdheveytho I’ll try 💞💞💞💞😄😄😄😄😜😜😜😜thikahala loabi readers and comments akee aslu mi stry unique koh avahah genesdheyn libey veh bodu hihvareh 💟💟💟💜💜💜and yes ifoo ge stry ves hama vrh loabi i luv it 😃😍😍😍😍😍😍 thank you so much and may Allah bless u withabright future too ❤❤❤❤❤❤much luv from me 😘😘😘😘😘😘😘😘😘😘\nAlheyyyy….v lwbi story ..❤❤❤❤\nAwwn ❤❤❤❤❤❤ ubmore loabi 😘😘😘😘😘 Thank you so much dear💕🌻🌻🌻🌻🌻🌹🌹🌹🌹🌹\nSalaam everyone..VUMUN HITHEHGE MILKUGAA mi vaahakaige 5th part ❤❤❤❤❤hurihaa kiyuntherinnahves kamudhaane kamah ummedhukuran.😊😊😊😊😊😊mistakes thah point out kohladhinumakee alhugandah..🌹🌹🌹🌹🌹libeyne varah bodu kurierumeh 🌻🌻🌻🌻🌻🌻🌻feel free to comment your views 😍😍😍😜🌼🌸🌸🌸I’ll be replying to all comments from 4th and 5th part😗💕💕💕💞💞💟💟💖❤❤❤❤❤❤\nOmg this is literally perfect 🙄❤. Avahah up kohdheythi ❤\nAlheyyyyyy…aslu tha??❤❤❤vv ufaavejje 😘😘😘😘yes insha allah writing mihaaru 🌹🌹🌹🌻🌻😍💖💕\nSo so so so so nice and luvlyy…hama…habeyyys…\nSweet of u ❤❤❤❤ Thank you so much xenysha dear 😘😘😘😘😘 alheyy vvv loabi ingey.. 😂🌻🌻🌻🌹🌹💕💕😍\nI will killl ajwad\nLet’s go !!! I’ll be by your side dear😂😂😂😂💕\nOmg Omg 😆 story varah varah reethi masha Allah. Im just speechless.😍😍💖💖 this is my comment to this story. Mihaaru next part hama kiyaahithun vuvx hurevey. Avahah up kohdhehchey.. kn irakun next part up kurany ???💖💖❤❤😋😋😍😍😍😁😁😆😆😊😊☺🤗🤗\nAlishka and avyan gulhuvahchey ajvadhu bust kollafa arrest kobba.\nstory varah varah reethi. hama bunaane ehcheh neynge. Hama supper .. Masha Allah.eajwad and ziyal haadha nulafayey. im going to both of them. I just hate that dhe gola. next part kn irakun up kurany..?? kiyaahithun nuvx hurevey.\nim going to kill both of them.*\nVvvvvvvvvvvvvv ufaavejje ❤❤❤❤❤❤so laobs of u 😍😍😍😘😘😘😘 Thank you so much kookie dear 💕💕💕💕it’s suchaencouragement 🌻🌻🌻🌻🌹🌹🌹🌹💞💞🌸🌸🌼🌼🌼 dho ziyal men dhe golayah hingaaba gotheh hadhan 😈😈😈😈😄😄😄😄 kookie aa gigi and aalishka ya dhaanii dhoedhegolaa maran mwahahha 😂😂😂😂next part insha allah330 kan haairu submit kohlaanan 😗😊😊😊😜😜😜💟💟keep waiting it won’t take to long ISA 💖💖💝💝💝💝💝\nomg gigi ur killing me heheh\ni love this storyaloot gigi sooooooo much loves from me\nomg story loabikan alhey love avyan n alishkaa\nvarah naughty heheh\nim curiously waiting for the next part\naslu thedhah bunaanama waitvx nukureveyne\nehaavx kiyan beynun\nnow u have become one of my favourite writer i just love this\nits soooo unique\ni just love this is soo differ\nehen story ahvure\nim waiting for more of ur stories\nn give u more courage, confidence and more ideas to write soo unique stories\nWoooooow ❤❤❤❤❤❤ vvv ufaavejje thihaa loabi comment eh kohleema 😘😘😘😘😘😘😘😘 alheyy much love from me2u 😘😘😗😗😗😋😋😋😙😙😙😚😚😎😎 ikr Alishka and avyan eii hama cuteness overloaded perfection ekey 😂😂💝💝💕💕💕💕💟💟💟🌹🌹🌹🌹🌻🌻🌻🌻🌻🌹🌹❤❤❤❤😍😍😍 ehehe next part3o clock vaanvaairah 3000 words hama kohlaafa submit kohlaanan 😊😊😊🌸🌸🌸🌼🌼🌼keep waiting dear i admire ur patients ingey 😘😘😎😎😎😎 and for the second comment…..u all are my fav readers and emme kurin surrehves u have been hama one of the best favorites ❤❤❤❤❤😘😘😘😘much love 😋😋😋 insha allah adhi fennane gigi ge more strys 😆😂😂😂 may Allah bless u with all the happiness andabright future dear 🌹🌹🌻🌻💖💖💖💝💝💝💕💕😗😗😘😘😘😘😘😘\nWowww mi part ves varah salhi… curiously waiting for next part..Gigi plss avahah up kohdheeba😍😍🙏🙏🙏🙏😍😍\nU have become one my fav writer too gigi…😘😘😍😉☺😊😊and that’s because of ur unique idea’s…..mi vaahaka nimmaafa adhi liyaanan dhw!!!\nAlheyy aslu tha ??❤❤❤❤❤ haadha sweet eyy 😘😘😘😘😘 and u all are hama my fav readers ingey 😍😍😍😍Lots luv 🌻🌻🌻🌻🌹🌹🌹💟💟💟 yes insha allah if I can mi vaahaka ninmaafa liyaanan 😊😊😊😜😜💕💕💕\nstory reethi. ekamu ibaaraai kurun hunna gothun kiyan varah undhagoovey\nThank you for correcting dearr ❤❤❤❤❤❤ insha allah I’ll try improving on that ingey 😘😘😘😘😘😘 but if u don’t mind it would beabig help undhagoovi thankolhege example buneladheeba 🌻🌻🌻🌻🌹🌹💕💕😍😍😍😊😊\nThanks alot dear 😘😘😘🌹🌹🌹🌻🌻🌻💕💕 hopin to see u more 💟💟💝💝❤❤❤\nMasha allah v reethi story eh 💙💙💙… Wen next part??\nThank you so much lovely writer ❤❤❤❤❤ insha allah I’ll be submitting daily ingey 😘😘😘😘🌹🌹🌹🌻🌻💕💕\nWow this is perfect..omg manje haadha molhey story liyan..btw mi story nimendhen genas dhey thi..plxx im serious…waiting4next part…sys\nHamtti kolhuu u loabs adhi maa perfect ❤❤❤❤❤❤ I bunin dho I men collab hadhan hingaashey 😋😋😋😋😘😘😘😘 yesh insha allah bodu kameh dhimaanuvaahaa hindhaku genesdheynan 💕💕💕💕🌻🌻🌻🌹🌹🌹😍😍 sys lots luvv 😊😊😎🌸😚❤❤\nWow v reethi next part konirrakun up kodheyne.keepit up\nAwwh thank you very much ❤😘😘😘❤❤❤❤ Next part on Friday 😊😊💕💕🌹🌹🌹🌻💟💟\nOmg gigi ah hama evvana ingey 😘😘😙Varah reethi Mi story 😍😍 when next part?\nAwwwwn my sissy 😘😘😘😘😘😘😘 comment kurumuge thee hama evvana ingey 😂❤❤❤❤❤❤ Thank you so much 🌹🌹🌹🌹🌻🌻🌻🌼🌼🌸🌸💕💕💕 next part on Friday insha allah 😍😍😍😍💖💖💖💝💝\nWoooooow.. varah reethi… kihinei goathi lavaen aee??.. it was so beautiful n hert touching.. loved it😍 keep it my dear..😘\nOoooooh awwh thank you so much candy dearrr ❤❤❤❤❤❤❤❤ much luv 😘😘😘😘😘 lava dho..it’s not my song eii symbolic records ge “DHURUVAANEBA” 😊😊😊😊😊😊 watch it in baiskoafu app vrh salhi 💕💕💕💕💕 mi stry aa gulheythii use kohlii 💟💟💟💝💝🌻🌻🌻🌹🌹🌹🌼🌼 thanks alot my dear 😍😍😍😍😍😍😍\nkonmeakas vrh reethi vaahakaeh!!maasha ALLAH… avyange javaabakah inthixaaru kurevey eba…. whn nxt…..\nAlhey haadha reechey heart touching part ❤❤❤❤❤\nMihaaru mi vaahaka 1st part in feshigen baivaru buru kiyaafin\nStory hama habeys superb fantastic speechless\nAwwwn hazu dear ❤❤❤❤❤❤ u all make me hama speechless ingey 😘😘😘😘😘😘😘 alheyy aslu tha? So sweet of u baivaru buru kiyaaleema 🌻🌻🌻🌹🌹🌹🌹 vrh ufaavejje mi part inves hazu ge comment eh libuneema 😍😍😍😍😍😍💕💕💕💕 thi comment ves vrh loabi ingey 😗😗💖💖💖💖 ur suchaloabi personn 😘😋😋😋😋😋💝💝💟💟\nPls save alishkaa n marry kuruvaba avyan aw avahah\nemeehun stage ah araa thanuga moonu “kashfuvee” ey inee. that doesnt make sense kashfuvun means gellun the correct word for that scenario would be “faalhuvun”. notice veema bunelee ingey stry v salhi\nactually kashfuvun doesnt mean gellun it means faalhuvun so gigi use koffa in gothuga evves mistake eh nei search it up if u want\nThank you so much repunzel and lathy for the correction ❤❤❤❤❤ I also really donno the right way “kashfuvun” use kuran..but in some of the strys I’ve read dhe gothah ves kashfuvun beynun kurey..eheh 😊😊😊😊😊😊😊 I gotta ask someone like dhivehi sir 😂 but thank you so much ingey thee aslu libey vrh bodu kurierumeh ekahala gigi ahves olhun araa kanthah faahaga kohdhinun 🌻🌻🌻🌻🌻🌻🌹🌹🌹🌹🌼\nwow nice story👍👍👍\nThank you so much lathy dear ❤❤❤❤😘😘😘🌹🌹🌻🌻 next part inves fennane kamah ummedhukuran 😍😍😍💕💕💕💕


vnews - މިއުޒިކް ކޮޕީ ކުރަނީ ކޮންބައެއް ބާ؟\nމިއުޒިކް ކޮޕީ ކުރަނީ ކޮންބައެއް ބާ؟\n28 އޯގަސްޓް 2013\nދިވެހިން އުފައްދާ މިއުޒިކަކީ ގިނަ ފަހަރަށް ކޮންމެވެސް އެހެން މީހެއްގެ ނުވަތަ ގައުމެއްގެ ލަވައެއްގެ ކޮޕީއަކަށް އޮންނަނީވެފަ އެވެ. މިއީ ވަރަށް ގިނައިން ދެކެވޭ ވާހަކައެކެވެ. އެފަދަ ވާހަކަ އަޑުއިވޭ ކޮންމެފަހަރަކު ކަމުގެ ހަގީގަތް އޮޅުންފިލުވުމަކީ އެހާ ފަސޭހަ ކަމަކަށް ނުވެއެވެ. ސަބަބަކީ ދުނިޔޭގައި ދުވާލަކު އެތައްހާސް ލަވައެއް އުފައްދާއިރު އެއިން ކޮންމެ ލަވައެއް އަޑުއެހުމަކީ އެއްވެސް މީހަކަށް ކުރެވޭނެ ކަމެއް ކަމަށް ނުފެންނާތީ އެވެ. އަދި މިއުޒިޝަނުން ރާގު އުފައްދާއިރު އެ ރާގަކާ ވައްތަރު އެހެން ރާގެއްވޭތޯ ބެލުމަކީ ވެސް ކުރެވޭނެ ކަމަކަމަށް ނުވާތީ އެވެ.\nކަންމިހެން އޮތްއިރު މިއުޒިޝަނަކު އެތައްވަގުތެއްގެ ހޭދަ އާއި އެތައް މަސައްކަތެއް ކޮންގެން އުފައްދާ ރާގެއް އިއްތިފާގުން އެހެން ރާގަކާ ވައްތަރުވުމަކީ ވެދާނެ ކަމެކެވެ. މިއުޒިކް އުފެއްދުމުގައި ތިމާގެ އިހުތިޔާރެއްނެތި ވެސް ކުރިން އިވިފައި ނުވަތަ ރީތި ވެފައިވާ ރާގަކާ އެއްގޮތް ކުރެވުމަކީ ވުން ވަރަށް ގާތް ކަމެކެވެ. އަދި ބައެއްފަހަރު އެއީ މިއުޒިޝަނުން ގަސްދުގައި ވެސް ކޮށްއުޅޭ ކަމެކެވެ. މިފަދަ ޙާލަތުތަކުގައި "އިންސްޕަޔާ" ވުމޭ ކިޔާއުޅެ އެވެ. އަދި ބައެއް ފަހަރު އެއްވެސް ތަފާތެއްނެތި އެހެން މީހުންގެ ރާގަށް ތަފާތު ލީރިކްސް އަކާއި އެރޭންޖްމަންޓެއް ތައްޔާރުކޮށްގެން ބޭނުންކުރާތަން ވެސް ފެނެއެވެ.\nހަގީގަތަކީ ރާގެއް އުފައްދާއިރު އެހެން ރާގަކާއި ވައްތަރުވުން ނުވަތަ އެހެން ރާގެއް ކޮޕީ ކުރުމަކީ ހަމައެކަނި ދިވެހިންގެ ތެރޭގައި އޮތްކަމެއް ނޫނެވެ. އަޅުގަޑު ހިތުން 1961 ގައި ރިލީޒްކުރި ހިންދީ ފިލްމް "ޗާޔާ" ގެ "އިތުނަނަ މުޖްސެތު ޕިޔާރު ބަޅާ" މި ލަވައަކީ ދިވެހިންގެ ތެރޭގައި ވަރަށް އާންމު ލަވައެކެވެ. "ސުލިލް ޗައުދްރީ" އުފައްދާފައިވާ މި ލަވައަށް ވިސްނާލާއިރު ފުރަތަމަ އަށް ބާ ނުވަތަ މެޝާ ގައި އިވިގެންދާ ރާގުގެ ނޯޓުތަކާއި އެ ނޯޓުތައް ތަރުތީބު ކުރެވިފައިވާ ގޮތަކީ ހުޅަނގުގެ ކްލެސިކަލް މިއުޒިކް ކޮމްޕޯޒާ "ވުލްފްގޭންގް އަމަޑޭއަސް މޮޒާޓް" ގެ "ސިންފޮނީ ނަންބަރު 40" ގައިވެސް ހިމެނޭ ނޯޓްތައް އެ ތަރުތީބުންނެވެ. 1788 ގައި ލިޔެފައިވާ މި ސިންފޮނީ އަކީ މޮޒާޓުގެ މިފަދަ 600 އަށްވުރެ ގިނަ މަސައްކަތްތަކެއްގެ ތެރެއިން މިއަދުވެސް ދުނިޔޭގައި ވަރަށް މަގުބޫލު ރާގެކެވެ. މީގެ މާނައަކީ ސުލިލް ޗައުދްރީ ކޮޕީ ކުރީބާއެވެ؟ ނުވަތަ އިންސަޕަޔާ ވީބާއެވެ؟ މިއީ ކުރުކޮށް ސީދާ ޖަވާބެއް ދޭން ދަތި ސުވާލެކެވެ. ސަބަބަކީ މިދެންނެވި އަށް ބާ އަށް ވިސްނާލާއިރު ހަމަތަކުގައި ތަފާތުތަކެއް ހުރީމަ އެވެ.\nމިއުޒިކް އިންޑަސްޓްރީގައި އިންސްޕިރޭޝަން މާނަ ކުރާ ގޮތަށް ބަލާއިރު އެއީ ވަރަށް ފަރުދީ ނިންމުންތަކެއް ކަމުގައި ބައެއް މީހުން ދެކެއެވެ. ނަމަވެސް ގިނަ ބަޔަކު މާނަ ކުރާ ގޮތުގައި އިންސްޕަޔާ ވެގެން އުފައްދާ ރާގު މަތީގައި ދެންނެވި މިސާލުގައި ވާވަރަށްވެސް ރާގު އެއްގޮތް ވެގެން ނުވާނެ އެވެ. އެއްގޮތްވާންވާނީ އެ ރާގަކުން ފޯރުކޮށްދޭ އިހުސާސްތަކާއި މޫޑެވެ. އަދި ސްޓައިލް އާއި ޖޮންރާ އެވެ. މިގޮތުން ދަންނަވާނަމަ 1800 އިގެ އަހަރުތަކުގެ ކުރީކޮޅު ހުޅަނގުގައި މަޝްހޫރުކަން ހޯދި ކްލެސިކަލް ކޮމްޕޯޒާ "ލުޑްވިގް ވާން ބެތޯވަން" ގެ "ސިންފޮނީ ނަންބަރު 5" ގެ3ވަނަ މޫވްމަންޓް ލިޔުނު އިރު މޮޒާޓްގެ ސިންފޮނީ ނަންބަރ 40 އިން މިފަދަ އިންސްޕިރޭޝަންތަކެއް ހޯދާފައިވާ ކަމަށްވެ އެވެ. ނަމަވެސް ކޮޕީކޮށްފައެކޭ ނުބުނެވެ އެވެ. ބެތޯވަން އަކީވެސް އިންފުލުއެންޝަލް ކޮމްޕޯޒަރެކެވެ. މިގޮތުން އޭނާގެ މަޝްހޫރު ރާގު "ފާ އެލީސަ" އަކީ ވަރަށް ތަފާތު އިންސްޕިރޭޝަންތަކެއް ދުނިޔޭގެ ތަފާތު ކަންކޮޅުތަކުގެ މިއުޒިޝަނުންނަށް ކުރުވި ރާގެކެވެ. ނަމަވެސް ބޮލީވުޑުން ފެނުނީ އިންސްޕިރޭޝަންއަކަށްވުރެ ފާ އެލީސަ ގެ ކޮޕީއެކެވެ. އެއީ 1988 ގައި ރިލީޒްކުރެވުނު ފިލްމް "މާލަމާލް" ގައި "އަނޫ މަލިކް" އުފައްދާފައިވާ ލަވަ "ޕެހެލަ ޕެހެލަ ޕިޔާރު ލާއި ހޫން" އެވެ.\nބޮލީވުޑްގެ މި ދެ މިސާލުގައި ވެސް ކޮޕީ ކޮށްފައިވާ ކަމަށް މި ބެލެވެނީ 18 ވަނަ ގަރުނުގެ ހުޅަނގުގެ ކްލެސިކަލް މިއުޒިކެވެ. ނަމަވެސް 1980 ގެ އަހަރުތަކުގައި ބޮލީވުޑް ފިލްމްތަކުގަ ހުޅަނގުގެ ޕޮޕް މިއުޒިކްތަކުގެ ކޮޕީތައް ވަރަށް އާންމުވާންފެށި އެވެ. ވިސްނާލަންޖެހޭ އަނެއް ހަގީގަތަކީ އިނގިރޭސި ޕޮޕް މިއުޒިކް އިންޑަސްޓްރީގައި ވެސް ކޮޕީ ކުރާކަމެވެ. މިސާލެއްގެ ގޮތުން 1977 ގައި އިނގިރޭސި އަދި އެމެރިކާގެ ޗާޓްތަކުގެ އެއް ވަނައަށް ދަތުރުކުރި މަޝްހޫރު ލަވަ "ވެން އައި ނީޑް ޔޫ" ފާހަގަކޮށްލެވެ އެވެ. "އަލްބަޓް ހެމަންޑް" އަދި "ކެރޯލް ބަޔާ" ގެ މި ލަވަ ވަނީ މަޝްހޫރު "ސެލިން ޑިއޮން" އަދި "ރޮޑް ސްޓުއަޓް" ވެސް ކަވާ ކޮށްފަ އެވެ. މި ލަވައިގެ މިއުޒިކަށް ވިސްނާލާއިރު ލަވައިގެ މައިގަޑަކީ 1971 ގައި "ލެނާޑް ކޮއަން" ރެކޯޑް ކޮށްފައިވާ މަޝްހޫރު ލަވަ "ފޭމަސް ބްލޫ ރެއިން ކޯޓް" ގެވެސް މައިގަނޑާއި ބޮޑު ބައެއް އެއްގޮތެވެ. އަދި 1980 ގައި "އެލްޓަން ޖޯން" ރެކޯޑް ކޮށްފައިވާ "ލިޓްލް ޖީނީ" ގެ އިންޓްރޯ މިއުޒިކާއި ވެސް ދާދި އެއްގޮތެވެ. އޭގެ ފަހުން 1989 ގައި ބޮލީވުޑުގެ ފިލްމް "ޕަރިންދާ"ގެ ލަވަ "ތުމްސޭ މިލްކޭ އޭސާ ލަގާ" ގެ މައިގަނޑަކީ ވެސް މިލަވައިގެ ކޮޕީއެކޭ ބުނެވޭ ވަރަށް އެއްގޮތެވެ.\nޕަރިންދާ ގެ މި ލަވަ މިހާ އެއްގޮތް ވުމަކީ ހައިރާންވާންޖެހޭ ކަމެއް ނޫނެވެ. ސަބަބަކީ އެ ފިލްމުގެ ލަވަތައް ހަދާފައިވަނީ އިންޑިއާގެ ފިލްމް މިއުޒިކަށް ބޮޑު އިންގިލާބެއް ގެނައި މަޝްހޫރު މިއުޒިކް ޑައިރެކްޓަރު "އާރް ޑީ ބަރުމަން" ކަމަށްވާތީ އެވެ. ބަރުމަން ވަނީ، 1960 ގެ އަހަރުތަކުގައި "ހެންރީ މަންޗީނީ" ހޮލީވުޑް ފިލްމް މިއުޒިކަށް "ޖޭޒް" އަދި "ބްރޯޑްވޭ" މިއުޒިކްގެ ސްޓައިލްތައް ގެނުވިފަދައިން، ބޮލީވުޑް މިއުޒިކަށް ހުޅަނގުގެ ޕޮޕް މިއުޒިކްގެ ސްޓައިލްތައް އެތައް ގޮތަކަށް ގެނެސްދީފަ އެވެ. މިއީ ޔަގީނުން ވެސް ބަރުމަނަށް ތަފާތު އާ ރާގެއް ނުހެދިގެން ކޮށްފައިވާ ކަމެއް ނޫނެވެ. އަދި އިއްތިފާގެއް ވެސް ނޫނެވެ. މިއުޒިކް އަދި ފިލްމް އިންޑަސްޓްރީގައި ޕްރޮޑިއުސަރުންގެ އެދުމުގެ މަތީން އެމީހުންނަށް ރީތިވާ ލަވަލަވަ މިއުޒިކް ޑައިރެކްޓަރުން ނުވަތަ ލަވަކިއުންތެރިން ކޮޕީ ކުރުމަކީ އަބަދުވެސް ހިނގާ ކަންކަމެވެ. މިއީ "އިންސްޕަޔަ" ވުމެއް ނޫނެވެ. އަދި އިއްތިފާގެއް ވެސް ނޫނެވެ. އަދި އަމިއްލައަށް ރާގެއް އުފައްދާނެ ފެންވަރު ނެތިގެން ކުރާ ކަމެއްވެސް ނޫނެވެ. މިއީ މިއުޒިކް ކޮޕީކުރުމަށް ހާއްސަ ލައިސެންސްއެއް ނުވަތަ ހުއްދައެއް ރާގުގެ ވެރިފަރާތުން ހޯދައިގެން ކުރާ ކަމެކެވެ. ލައިސަންސް ނެތި ކުރާނަމަ އެއީ ވައްކަމެކެވެ.\nއަޅުގަޑުމެން ހިންދީ ލަވަތަކަށް ދިވެހި ބަހުން މިއަދު މި ރެކޯޑްކުރަނީ ވެރިފަރާތުގެ އެއްވެސް ހުއްދައެއްނެތި އެވެ. މިކަމަށް ލައިސަންސް ހޯދާނަމަ އެއީ ޤައުމުން ބޭރުވާ ފައިސާ އެވެ. އޭގެ ބަދަލުގައި އަޅުގަޑުމެންގެ އަމިއްލަ އިންޑަސްޓްރީ ޑިވެލޮޕްކޮށް ރަނގަޅު ފެންވަރުގެ އަމިއްލަ އުފެއްދުން އުފައްދަން މަސައްކަތްކުރުން މާ ފައިދާ ބޮޑެވެ. ދިވެހިންނަކީ ހުނަރުވެރި ބައެކެވެ.


Suood ge mahsala ge aduehun criminal court in cancel kohfi\nސުއޫދު މައްސަލައިގެ އަޑުއެހުން ކުރިމިނަލް ކޯޓުން ކެންސަލްކޮށްފި\nސުއޫދު: އޭނާގެ މައްސަލާގެ އަޑުއެހުން ވަނީ ކެންސަލްކޮށްފަ - އަހުމަދު ޝުރާއު | އަވަސް\nކުރިމިނަލް ކޯޓާއި އެ ކޯޓުގެ ގާޒީންއާ ގުޅޭ ގޮތުން މަރުތަކާބެހޭ ކޮމިޝަންގެ ރައީސް ހުސްނުއް ސުއޫދު ދެއްކެވި ވާހަކަތަކުގެ މައްސަލަ ބެލުމަށް ނިންމައި ތާވަލުކުރި އަޑުއެހުން ކުރިމިނަލް ކޯޓުން މިއަދު ކެންސަލްކޮށްފި އެވެ. އެ އަޑުއެހުން ތާވަލުކުރީ މިއަދު މެންދުރުފަހަށެވެ.\nވަކީލުންނާއެކު، ސުއޫދު ވެސް އެ އަޑުއެހުމަށް ވަޑައިގެންނެވި އެވެ. ނަމަވެސް އެ އަޑުއެހުން ކެންސަލްކޮށްފައިވާކަން ވަނީ އަންގާފަ އެވެ. އެ އަޑުއެހުން ކުރިއަށް ގެންދަން ނިންމީ ވެސް ސިއްރުކޮށްގެންނެވެ.\nކުރިމިނަލް ކޯޓުގެ ގާޒީންގެ މަޖިލީހުގެ އިއްޔެގެ ބައްދަލުވުމުގައި ނިންމާފައިވަނީ ކޯޓުގެ ހުރުމަތް ރައްކާތެރި ކުރުމާބެހޭ ގަވައިދުގެ ދަށުން ސުއޫދުގެ މައްސަލަ ބަލާށެވެ. ކޯޓުގެ ހުރުމަތް ކެނޑި މައްސަލައެއްގެ ގޮތުގައި ބަލަން ފަސް ގާޒީންގެ ބެންޗެއް ވަނީ އެކުލަވާލާފަ އެވެ.\nއިންކްއަރީ ކޮމިޝަން ކްރިމިނަލް ކޯޓް ޝަރުއީ ދާއިރާ + ހުސްނުއް ސުއޫދު\nސުއޫދުގެ މައްސަލަ ބަލަން ނިންމައި، މާދަމާ އަޑުއެހުމެއް


ފިޠުރުޢީދު ދުވަހުގެ ކުރިން ފިޠުރު ޒަކާތް ނެރުމުގެ ޙުކުމް – DhiSalafiyyah\nފިޠުރުޢީދު ދުވަހުގެ ކުރިން ފިޠުރު ޒަކާތް ނެރުމުގެ ޙުކުމް\n20/04/2022 ފިޤުހާއި އޭގެ ޢިލްމުތައް, ފިޤުހީ މައްސަލަތައް, ޒަކާތްދިސަލަފިއްޔާ\nފިޠުރު ޒަކާތް ނެރުމުގެ ފުރަތަމަ ވަގުތާމެދު ޢިލްމުވެރިންގެ ބަސްފުޅުތަކެއް ވެއެވެ.\nޢީދުދުވަހުގެ ދެ ދުވަސް ކުރިން.\nމިއީ މާލިކީންނާއި ޙަންބަލީންގެ ބަސްފުޅެވެ. އެބޭކަލުންގެ ދަލީލަކީ އިބްނު ޢުމަރު رضي الله عنهما ގެ އަރިހުން ވާރިދުވެގެން އައިސްފައިވާ ޙަދީޘެވެ. އެ ޙަދީޘްގައިވަނީ:\n«وَكَانُوا يُعْطُونَ قَبْلَ الفِطْرِ بِيَوْمٍ أَوْ يَوْمَيْنِ» [رواه البخاري (1511)]\nމާނައީ: “ފިޠުރު ޢީދުގެ އެއް ދުވަސް ނުވަތަ ދެ ދުވަސް ކުރިން އެބޭކަލުން ފިޠުރު ޒަކާތް ނެރުއްވައެވެ.”\nއަދި ބައެއް ބޭކަލުން ވިދާޅުވަނީ ޢީދުދުވަހުގެ ތިން ދުވަސް ކުރިންވެސް އެބޭކަލުން ފިޠުރު ޒަކާތް ނެރުއްވާ އުޅުއްވިކަމުގައެވެ. “المدونة” (1/385) ގައި ވެއެވެ. އިމާމު މާލިކު ވިދާޅުވިއެވެ.\n“ތިމަންކަލޭގެފާނުގެ އަރިހުގައި ނާފިޢު ވިދާޅުވިއެވެ. ހަމަކަށަވަރުން އިބްނު ޢުމަރު، ފިޠުރު ޒަކާތް ބައްސަވަން އުޅުއްވި ބޭކަލުންނަށް، ދެ ދުވަސް ނުވަތަ ތިން ދުވަސް ކުރިން ފިޠުރު ޒަކާތް ފޮނުއްވައެވެ.”\nމި ބަސްފުޅަކީ ސުޢޫދީ ޢަރަބިއްޔާގެ ކުރީގެ މުފްތީ، އައްޝައިޚް އިބްނު ބާޒު ޚިޔާރުކުރެއްވި ބަސްފުޅެވެ. مجموع الفتاوى (12 / 216).\nރަމަޟާން މަސް ފެށުމުން ނެރުން.\nމިއީ މިކަމުގައި ޙަނަފީންގެ ފަތުވާއެވެ. އަދި ޝާފިޢީންގެ އަރިހުގައި ޞައްޙަ ބަސްފުޅެވެ. (ބައްލަވާ: الأم (2/75)، المجموع (6/87)، “بدائع الصنائع (2 / 74).\nއެބޭކަލުން ވިދާޅުވަނީ: ފިޠުރު ޒަކާތް ނެރުމުގެ ސަބަބަކީ ރޯދަ ހިފުމާއި ރޯދަ ނިމުމެވެ. އެ ދެ ސަބަބުން ކުރެ އެއް ސަބަބު މެދުވެރިވުމުން އެކަން އަވަސްކުރުން ހުއްދަވެގެންވެއެވެ. އެއީ ނިޞާބު ހަމަވުމުން އަހަރު ނުވަނީސް މުދަލު ޒަކާތް ނެރުން ހުއްދަވާ ފަދައިންނެވެ.\nއަހަރު ފެށުމުން ނެރުން.\nއެއީ ބައެއް ޙަނަފީންނާއި ޝާފިޢީންގެ ބަސްފުޅެކެވެ. އެހެނީ މިއީވެސް ޒަކާތެކެވެ. މުދަގެ ޒަކާތް ނެރުން އަވަސްކުރުން ހުއްދަވާ ފަދައިން ފިޠުރު ޒަކާތް ނެރުންވެސް އެއްވެސް ޤައިދަކާ ނުލާ ހުއްދައެވެ.\nމި ތިން ބަސްފުޅުގެ ތެރެއިން އެންމެ ބުރަދަން ހުރި، ރާޖިޙު ބަސްފުޅަކީ ފުރަތަމަ ބަސްފުޅެވެ.\nއަލްމުޣްނީގައި (2 / 676) އިބްނު ޤުދާމާ ވިދާޅުވިއެވެ.\n“އެ ވާޖިބުވުމުގެ (އެބަހީ: ފިޠުރު ޒަކާތް ވާޖިބުވުމުގެ) ސަބަބަކީ ރަމަޟާންމަސް ނިމުމެވެ. އޭގެ ދަލީލަކީ އެ ޒަކާތް ބަހުގެ ގޮތުންވެސް ގުޅާލެވިފައިވަނީ އެއާއެވެ. އަދި އޭގެ މަޤްޞަދަކީ ވަކި ވަގުތެއްގައި ބަޔަކު ފުދުންތެރިކުރުމެވެ. އެހެންކަމުން އޭގެ ވަގުތަށް ވުރެ ކުރިން އެ ގެނެސްގަތުން ހުއްދަވެގެން ނުވެއެވެ.”\nފަޟީލަތުއްޝައިޚު މުޙައްމަދު ބުން ޞާލިޙުލް ޢުޘައިމީން رحمه الله އާ ސުވާލުދެންނެވުނެވެ.\n“މައްކާއަށް ފުރުމުގެ ކުރިން، ރަމަޟާން މަސް ފެށުމުން މިޞްރުގައި ހުރެފައި އަޅުގަނޑު ފިޠުރު ޒަކާތް ދެއްކީމެވެ. މިހާރު އަޅުގަނޑު މިހުރީ މައްކާގައެވެ. އަޅުގަނޑު ފިޠުރު ޒަކާތް އަލުން ނެރެން ޖެހޭނެ ހެއްޔެވެ؟\nޖަވާބު: އާނއެކެވެ. ތިބާ އަނެއްކާވެސް ޒަކާތް އަދާކުރަން ޖެހޭނެއެވެ. އެހެނީ ތިބާ އެ ޒަކާތް ނެރުނީ އޭގެ ވަގުތު ޖެހުމުގެ ކުރިންނެވެ. “زكاة الفطر” (ފިޠުރު ޒަކާތް، ޢަރަބިބަހުގައި ފިޠުރުގެ މާނައަކީ ރޯދަވީއްލުމެވެ. މިތަނުގައި އޭގެ މުރާދަކީ ރަމަޟާންމަސް ނިމުމެވެ. އެހެންކަމުން އެއީ ރަމަޟާންމަސް ނިމުމުން އަދާކުރާ ޒަކާތެވެ.) އެވަނީ އެކަމުގެ ސަބަބާ ގުޅުވާލެވިފައެވެ. ނުވަތަ އެކަން އެވަނީ އޭގެ ވަގުތާ ގުޅާލެވިފައެވެ. އެ ދެގޮތްވެސް ޢަރަބިބަހުގެ ހަމަތަކުން ރަނގަޅެވެ. ﷲ ތަޢާލާ ވަޙީކުރެއްވިއެވެ.\n﴿بَلْ مَكْرُ اللَّيْلِ وَالنَّهَارِ﴾ [سورة سبإ ٣٣]\nމާނައީ: “އަދި ކިއެއް ހެއްޔެވެ! އެއީ (ތިޔަބައިމީހުންގެ) ރެޔާދުވާލުގެ މަކަރެވެ.”\nމިއާޔަތުގައި މިވަނީ ކަމެއް އޭގެ ވަގުތާ ގުޅުވާފައެވެ.\nއަދި ޢިލްމުވެރިން ވިދާޅުވިއެވެ. “باب سجود السهو” (ކުށު ސަޖިދަ ނަންގަތް ބާބު) މި ޢިބާރާތުގައި މިވަނީ ކަމެއް އޭގެ ސަބަބާ ގުޅުވާފައެވެ.\nއެ ގޮތަށް ފިޠުރު ޒަކާތް ވެސް ގުޅުވާލާފައި އެވަނީ އޭގެ ސަބަބާއި އޭގެ ވަގުތާއެވެ. ޝައްކެއްވެސް ނެތް ގޮތުގައި ފިޠުރު ޢީދު އަންނަނީ ރަމަޟާންމަހުގެ އެންމެ ފަހު ދުވަސް ނިމުމުންނެވެ. އެހެންކަމުން ރަމަޟާންމަހުގެ އެންމެ ފަހު ދުވަހު އިރު އޮއްސުމުގެ ކުރިން ފިޠުރު ޒަކާތް ނެރުން ހުއްދަވެގެން ނުވެއެވެ. އެހެނަސް ރަމަޟާންމަސް ނިމުމުގެ އެއް ދުވަސް ނުވަތަ ދެ ދުވަސް ކުރިން ނެރުމުގެ ލުއިކަންވަނީ ދެއްވާފައެވެ. އެއީ ހަމައެކަނި ދެއްވާފައިވާ ލުއިކަމެކެވެ. ޙަޤީޤީ ވަގުތަކީ ރަމަޟާންމަހުގެ އެންމެ ފަހުދުވަހުގެ އިރު އޮއްސުމުންނެވެ. އެއީ ރަމަޟާންމަސް ނިމި ފިޠުރުގެ ވަގުތެވެ. އެހެންކަމުން ދަންނަވަމެވެ. ފިޠުރު ޒަކާތް ނެރުމުގައި އެންމެ މޮޅު އިތުރު ގޮތަކީ ކުޅަދާނަވެގެންވާނަމަ ޢީދު ދުވަހުގެ ފަތިހު އެކަން ކުރުމެވެ.” ޝައިޚުގެ ބަސްކޮޅު ނިމުނީ. مجموع الفتاوى (18/زكاة الفطر/السؤال رقم 180)\nއެއާ ޚިލާފަށް ތިބާގެ ފަރާތުން ޒަކާތް ނެރެދޭނެ މީހަކަށް ނުވަތަ ޖަމްޢިއްޔާއަކަށް ނުވަތަ އިތުބާރު ހުރި ބަޔަކަށް ރަމަޟާން މަސް ފެށޭއިރު ޒަކާތް ހަވާލު ކުރާނަމަ އެއީ ހުއްދަކަމެކެވެ. އެހެނަސް އެކަމުގެ ޝަރުޠަކީ އެ ހަވާލުކުރެވޭ ފަރާތް ޒަކާތް ނެރެ މީސްތަކުންނަށް ބަހަންވާނީ ޢީދުގެ އެއްދުވަސް ނުވަތަ ދެ ދުވަސްކުރިނެވެ. އެހެނީ ޝަރުޢީ ޒަކާތަކީ އޭގެ ޙައްޤުވެރި ފަޤީރުންނާއި މިސްކީނުންނަށް ޢީދު ދުވަހުގެ އެއް ދުވަސް ނުވަތަ ދެދުވަސް ކުރިން ނެރުމަށް ޤައިދުކުރެވިގެން އައިސްފައިވާ ކަމެކެވެ. އެހެނަސް އެ ބަހަން މީހަކާ ހަވާލުކުރާނަމަ އެކަމުގައި ވަކި ވަގުތެއް ނެތެވެ. އެއީ އެއްބަޔަކު އަނެއްބަޔަކަށް ހެޔޮކަމާއި ތަޤްވާވެރިވުމުގައި އެހީތެރިވުމުގެ ތެރެއިން ހިމެނޭކަމެކެވެ.\n– ޢީދުވުމުގެ ހަފްތާއެއް ނުވަތަ އޭގެ ކުރިން ވިޔަސް ފިޠުރު ޒަކާތް ނެރެ ފަޤީރުންނާއި މިސްކީނުންނަށް ބަހައިފިނަމަ، އެ ނެރުނުމީހާ ޒަކާތް ނެރުނުކަމަކަށް ނުވާނެއެވެ. އެފަދަ މީހަކު ރަމަޟާންމަސް ނިމުމުން އަލުން ޒަކާތް ނެރުން ހުއްޓެވެ.\n– ޢީދު ނަމާދަށް ދިޔުމުގެ ކުރިން ނުވަތަ ޢީދު ދުވަހުގެ އެއް ދުވަސް ނުވަތަ ދެ ދުވަސް ކުރިން އެ ބަހާދޭނެ މީހަކަށް ނުވަތަ ޖަމްޢިއްޔާއަކަށް ނުވަތަ ބަޔަކަށް ހަވާލުކޮށްފިނަމަ އެމީހެއްގެ މައްޗަށް އޮތް ވާޖިބު އެ އަދާވީއެވެ. އަދި އެ ޒަކާތް ބަލާނީ މަޤްބޫލު ޞައްޙަ ޒަކާތަކަށެވެ. إن شاء الله


Beyru Kohlandhen Thibeynee Coalition Gai - Gasim - Vaguthu\nބޭރުކޮށްލަންދެން ތިބޭނީ ކޯލިޝަންގައި - ގާސިމް\nސަރުކާރު ހިންގާ ކޯލިޝަނުން ބޭރުކޮށްލަންދެން، ޖުމްހޫރީ ޕާޓީ (ޖޭޕީ) އިން ސަރުކާރާއެކު މަސައްކަތް ކުރަމުން ގެންދާނެ ކަމަށް، ޕާޓީގެ ލީޑަރ، ގާސިމް އިބްރާހީމް ވިދާޅުވެއްޖެއެވެ.\nގާސިމް މިގޮތަށް ވިދާޅުވީ، އިދިކޮޅު ޕީއެންސީ އާއި ޕީޕީއެމްގައި މަސައްކަތް ކުރެއްވި ގިނަ ސިޔާސީ ބޭފުޅުން ޖޭޕީ އާއި ގުޅިވަޑައިގެން އެ ޕާޓީ އަށް ސޮއި ކުރެއްވުމަށް ބޭއްވި ޖަލްސާގައި ވާހަކަ ދައްކަވަމުންނެވެ.\nގާސިމް ވިދާޅުވީ، އެއްވެސް ހާލެއްގައި ބަޔަކާއި ޖެހިގަންނަން ބޭނުން ނުވާ ކަމަށާއި، ބޭނުންވަނީ ޤައުމުގެ މަސްލަހަތާއި އަމާނަކަން އޮވެގެން ކުރިޔަށް ދިއުމަށް ކަމަށެވެ.\n"އަޅުގަނޑުމެން ބޭނުމެއް ނުވޭ އެއްގޮތަކަށްވެސް ބަޔަކާ ޖެހިގަނެގެން މަސައްކަތް ކުރާކަށް. އަޅުގަނޑުމެން ބޭނުންވަނީ ޤައުމުގެ އަމާންކަމާއި މަސްލަހަތާއި އެއްގޮތަށް ކުރިޔަށްދާން،" ގާސިމް ވިދާޅުވިއެވެ.\nގާސިމް ވިދާޅުވީ، މި ދައުރުގެ ފަސް އަހަރުގެ ވެރިކަން ރައީސް އިބްރާހީމް މުޙައްމަދު ސޯލިހު ކޮށް ނިންމަވަންދެން ކެތްތެރިވާން ޖެހޭ ކަމަށާއި، އެމަނިކުފާނަކީ ރައްޔިތުން ހޮއްވަވާފައިވާ ބޭފުޅެއް ކަމަށެވެ. އަދި ޤައުމުގެ ކަންކަން ރަނގަޅު ކުރެވޭނީ ސަރުކާރުން ކުރާ ނުކިއްސަރު ކަންކަމަށް ފާރަލައިގެން ފާޑުކިޔައިގެން ކަމަށް ޤަބޫލުކުރައްވާ ކަމަށް ގާސިމް ވަނީ ވިދާޅުވެފައެވެ.\n"އަޅުގަނޑުމެން މި އުޅެނީ ސަރުކާރަށް ފާޑުކިޔާ އިބްރާހީމް މުހައްމަދު ސޯލިހާ ދިމާލަށް ބަވާކަށެއް ނޫން އެއްގޮތަކަށްވެސް. އަޅުގަނޑު އެދެން އަޅުގަނޑުގެ ޕާޓީ އެކަން އެގޮތަށް ނުކުރެއްވުމަށް،" ގާސިމް ވިދާޅުވިއެވެ.\nވަކިވެގަތުމުގެ ބަދަލުގައި ޖުމްހޫރީ ޕާޓީން މިއަދު ކުރަންޖެހޭ ކަމަކީ ޕާޓީ ވަރުގަދަކޮށް، ސިސްޓަމެޓިކް އުސޫލުތަކެއްގެ ދަށުން ޕާޓީ ހަރުދަނާ ކުރުން ކަމަށާއި، ވޭތުވެދިޔަ ތަނުގައި ވެގެން ދިޔަ ގޮތަށް ކަންކަން ވިޔަ ނުދިނުމަށް ހަރުދަނާ މަސައްކަތްތަކެއް ކުރަން ޖެހޭ ކަމަށް ގާސިމް ވިދާޅުވިއެވެ.\nމިރޭ ޖޭޕީއަށް ގުޅުވަޑައިގަތުމަށް ނިންމެވި ހުރިހާ ސިޔާސީ އިސް ބޭފުޅުންނަކީ ވެސް ކުރީގެ ރައީސް އަބްދުﷲ ޔާމީންގެ އަރިހުގައި މަސައްކަތް ކުރައްވަމުންގެންދެވި ބޭފުޅުންނެވެ. މި ބޭފުޅުން ކުއްލިއަކަށް ޖުމްހޫރީ ޕާޓީ އާއި ގުޅިވަޑައިގަންނަވަން ނިންމެވީ ކީއްވެގެން ކަމެއް ނޭގެއެވެ. ނަމަވެސް މި ބޭފުޅުން އިދިކޮޅު ކޯލިޝަންގެ ހަރަކާތްތަކުން ނުފެންނަތާ ދުވަސްތަކެއް ވެދާނެއެވެ.\nމިރޭ ޖުމްހޫރީ ޕާޓީއާއި ގުޅުވަޑައިގެންނެވި ކުރީގެ މެންބަރުންގެ ތެރޭގައި، ކެލާ ދާއިރާގެ ކުރީގެ މެންބަރު އަލީ އާރިފް އާއި އިނގުރައިދޫ ދާއިރާގެ ކުރީގެ މެމްބަރު އިބްރާހިމް ފަލާހު އާއި ވިލިމާލެ ދާއިރާގެ ކުރީގެ މެންބަރު އަހުމަދު ނިހާން ހަސަން މަނިކު ހިމެނިވަޑައިގަންނަވާއިރު، ކުރީގެ ހޯމް މިނިސްޓަރ އަޒްލީން އަހުމަދާއި ރައީސް ޔާމީންގެ ދައުރުގައި އެމަނިކުފާނުގެ ނައިބު ކަން ކުރައްވާފައިވާ އަބްދުﷲ ޖިހާދު ހިމެނިވަޑައިގަންނަވައެވެ.\nއޮގަސްޓް 26, 2019 23:30\nމާ ލަހެއްނުވެ ކަލޭ ސަރުކާރުން ބޭރުކޮއްލާނެ. ތިޔަ އުޅެނީ ބަގާވާތް ކުރާން. ބާގީ ބުރުމާ.\nއޮގަސްޓް 26, 2019 23:32\nއޮގަސްޓް 26, 2019 23:34\nއޮގަސްޓް 26, 2019 23:41\nމިގައުމުގެ ތިބި ދީނީ ޢިލްމުވެރިންގެ ބަސް އަޑުނޭހި ރައީސަކާ ގާތްގުޅުން ބޭއްވުމަކީ ދީނީ ނަޒަރިއްޔާތަކުން ބަލާއިރު އެހާރަނގަޅުކަމެއްނޫން.\nއޮގަސްޓް 26, 2019 23:57\nމިހާރު ސައްލާކުރަމުން އެބަދޭ ބޭރުކުރަންވެގެން\nކީކޭ ހީކުރާނަމޭދޮތަ ތިޔަ އުލުއްވަނީ. ބޭނުންހާކަމެއް މި ސަރުކާރަށް ޕްރެޝަރު ކޮއްގެނެއް ނުވާނެ. މިއީ ރައްޔިތުންގެ ސަރުކާރެއް. ރައްޔިތުން ތިބީ ތަމެން ގަންނަ ގަނޑު ވަރަށް ގާތުން ބަލަމުން.\nއޮގަސްޓް 27, 2019 01:14\n2023 ގެ ކެމްޕެއިން ފައްޓަންވެގެން ރައްރަށުން މާލެ އަރާ ތިބި ޑިމޮކްރެސީގެ މުނާފިޤު ބިމުދާއްބަ ތައް އެއްކޮށް އަތަށް ކަހާލައިފި . މީނަޔަށް ކަށަވަރުވޭ އެ ބިމުދާއްބަ ފޯސް އޮތިއްުޔާ ވެރިކަން ހޯދޭނެކަން . އަމާހަނދާން ކޮށްދޭނަން މިފަހަރު. ސަބަބަކީ މިކަހަލަ މީހުން ރަނގަޅުވާނީ މަންމަ މަތިން ހަނދާން ވީމަ\nއޮގަސްޓް 27, 2019 01:37\nއަޖައިބުވެ އަންތަރީހެއް ނުވާނެތަ މީހަކު،\nމުއުމިނާ ގަޔަށް އެއް ހަރުން ހަތް ފަހަރު ކަށި ޖަހައިފިއެވެ.\nއޮގަސްޓް 27, 2019 08:25\nދަންނަވަންތޯ؟ މުއުމިނެއްގެ ގައިގާ އެއްހަރުން ދެފަހަރަކު ކަށްޓެއްނުޖަހާނެ. އެކަމަކު މުނާފިގެއްގެ ގައިގާ އެއްހަރުން ހަތެއް ނޫން ދިހަބާރަ ފަހަރުވެސް ކަށިޖަހާނެ. ގާސިމަކީ އެކަހަލމީހަކަށްވެދާނެ.\nއޮގަސްޓް 27, 2019 06:22\nޤާސިމްބޭ ފެތޭނީ އަދި ވިކޭނީ ވަރިވެ3ފަށް ވާނީ ހަމަ ހަރާމްކޯރުވާ މީހުން.\nރާއްޖޭގެ ސިޔާސީ މަޝްރަހުގައި ފައިސާނެތް ހަޅޭލަވާ ބަޔަކު ޕާޓީއަކަށް ސޮއިކުރުމުން ވަކިފައިދާއެއްނުވާނެ... އަދި ތިފަދަ ބަޔަކު ބޭނުންވާނީ ފައިސާ ... ޕީޕީއެމްގެ ލީޑަރ ޝިޕުން ޒުވާނުން އުފައްދާނެ، އަދި ރައްޔިތުންގެ ލޯބި ލުބެމުން އަންނަ އެންމެ ޕޮޕިއުލަރ ލީޑަރަކީ ރ.ޔާމިން، ސިޔާސީ ބޭނުމަށް ރ.ޔާމިން ތެޅުވިޔަސް ޕާޓީ ދާނީ ރ.ޔާމިންގެ މާލިމީކަމުގައި ކުރިއަށް.... ޕިންކްގެ މެންބަރުންނޭވެ، އިތުރު ހިތްވަރަކާއެކު ދުވެލާށެވެ. ބާކީއޮތީ 49 މަސް. ރިޔާސީ އިންތިޚާބާ ދެމެދު.\nއޮގަސްޓް 27, 2019 08:11\nގާސިމް ވެރިކަމަށް ބޫތު ކައިފި. ވެރިކަން ވައްޓާލަން ތައްޔާރުވާކަމުގެ ނިސާންތައް މިފެންނަނީ\nއޮގަސްޓް 27, 2019 08:21\nއޮގަސްޓް 27, 2019 08:40\nމިބޭފުޅުން ޖުމުހޫރީ ޕާޓީ އާއި ގުލުނު ސަބަބެއް ނޭގޭ ކަމަށް މި ލިއުމުގައި ލިޔެފައި އޮތް ނަމަވެސް މިވެރިން ޖޭޕީ އާއި ގުޅުނު ސަބަބު މުޅި ދިވެހި މުޖުތަމައު އަށް ވަރަށް ރަންގަޅަށް އެނގެއެވެ. ކޯޓުގައި އަދީބް އާއި ޔާމީން މުޤާބިލާ ކުރުމާއި ވިދިގެން އަވަސް އަރުވާލައިގެން މިބޭފުޅުން ޖޭޕީ އާއި ގުޅެން މަޖުބޫރުވީ އަދީބު ލިސްޓްގައި ނަން އޮތުމުން ކޮންމެހެންވެސް ސިޔާސީ ނިވާފަތްގަނޑެއް ހޯދަން މަޖުބޫރުވެގެން.. އެމްއެމްޕީއާރސީ ކޮރަޕްޝަން އާއި ގުޅޭ ތަހްޤީގަށް ކިތާބީ ހެކީގެ ގޮތުގައި ވަނީ މިބޭފުޅުން ހިންގި ކޮރަޕްޝަންގެ ހުރިހާ މަުލޫމާތް ލިބިފައި. އިތުރު ދައުވާ ކުރިކަމުގައި ވިއަސް ހެޔޮކަމަށް ބުނެ އަދީބް ވަނީ ހުރިހާ މައުލޫމާތް ހާމަކޮށް ހަޤީޤަތް ހާމަ ކުރަން ނިއްމާފައި. ވީމާ ޕީޕީއެމް ގައި ތިބެއްޖެ ނަމަ ޤާސިމް ވިދާޅުވި ފަދައިން އޮޑި ފެތިގެން ދާއިރު ޔާމީން އާއި އެކު މިބޭފުޅުނެވެސް ކަނޑުވެ އަރަގު ވާނެ. އެއްވެސް ނިވަލެއް ނުލިބޭނެ. ވީމާ މިހާރު ސަރުކާރު ކޯލިޝަން ގެ ތެރެއަށް ވައިކުޑަިގައި ފައބައި ސަރުކާރަށް އެއބާރުލުން ޑެނެ ވަހަކަ ދައްކަން މިފެށީ ހިމާޔަތް ހޯދަން. މިބޭފުޅުނާއި ޤާނޫންގެ ދިގު އަތް އަރާ ހަމަކުރުމުން ދެން ގޮވާނީ ރައީސް ސޯލިހުގެ ސަރުކާރުން އަނިޔާވެރި ވަނީ ކަމަށް. އަދި ޤާސިމް ވެރިކަމަށް ގެންނަން މިބޭފުޅުން މަސައްކަތް ކުރާތީ އެކަން ހުއްޓުވުމަށް މިބޭފުޅުންގެ މައްޗަށް ސިޔާސީ ޝަރީއަތް ހިންގަނީ ކަމަށް. މިކަން ސާފް ވާނެ ފަލާހު އާއި އަލީ އާރިފާއި ނިހާން ޤާސިމާއި ދިމާލަށް އެއިރު ގޮވި ހުތުރު އެއްޗިއްސާއި މިއަދު އެދައްކާ ވާހަކަ އަށް ނަޒަރު ހިންގާލީމަ!!!\nއޮގަސްޓް 27, 2019 09:02\nމެޓާ ޕާޓީ މެޓާ ބަހަންފެށީދޯ ؟


BREAKING | Postmortem Hedhumah 13 Aharuge Kujjage Hashigandu Maadhamaa Beyrah Fonuvanee - Vaguthu\nޕޮސްޓްމޯޓަމް ހެދުމަށް 13 އަހަރުގެ ކުއްޖާގެ ހަށިގަނޑު މާދަމާ ބޭރަށް ފޮނުވަނީ\nމަރާލާފައި އޮތް ކުއްޖާގެ ހަށިގަނޑު ފެނުނު ސަރަހައްދު - ވަގުތު އިމޭޖްސް: އިބްރާހިމް ޝާބިލް\nމިދިޔަ މަހުގެ 21 ވަނަ ދުވަހުގެ ރޭ ދަންވަރުގެ ވަގުތެއްގައި މަރާލާފައި އޮއްވާ ފެނުނު 13 އަހަރުގެ ކުއްޖާގެ ހަށިގަނޑު ޕޯސްޓްމޯޓަމް ހަދަން މާދަމާ ބޭރަށް ފޮނުވާ ގޮތަށް ހަމަޖެހިފައިވާ ކަަމަށް ފުލުހުން ވިދާޅުވެއްޖެއެވެ.\nހުޅުމާލޭ ދެވަނަ ފިޔަވަހީގެ އިރުއުތުރު ސަރަހައްދުގެ މޫދަށް އެއްލާލާފައި އޮއްވާ ފެނުނު އެކުއްޖާގެ ޕޯސްޓްމޯޓަމް ހަދާނެ ކަމަށް ފުލުހުން ބުނެފައިވަނީ މިދިޔަ މަހުގެ 22 ވަނަ ދުވަހުއެވެ. އެހެން ނަމަވެސް މިއަދާއި ހަމައަށް ވެސް ކުއްޖާގެ ހަށިގަނޑު ޕޯސްޓްމޯޓަމް ހެދުމަށް ފޮނުވާފައެއް ނުވެއެވެ.\nފުލުހުންގެ މީޑިއާ އޮފިޝަލް "ވަގުތު" އަށް ވިދާޅުވީ، ކުއްޖާގެ ހަށިގަނޑު ޕޯސްޓްމޯޓަމް ހެދުމަށް މާދާމާ ފޮނުވުމަށް ނިންމާފައިވާ ކަމަށާއި ޕޯސްޓޯމޯޓަމް ހެދުމަށް ނިންމާފައިވަނީ އިންޑިއާއިން ކަމަށެވެ.\nރަޙީނުކުރުމަށް ފަހު ބޮޑެތި އަނިޔާތަކެއްދީ މަރާލާފައިވާ، އޮއްވާ ފެނުނު އުމުުރުން 13 އަހަރުގެ ކުއްޖާގެ މަރުގެ މައްސަލަ ސީރިއަސް މައްސަލައެއްގެ ގޮތުގައި ތަހުގީގު ކުރަމުން އަންނައިރު، ފުލުހުން ވިދާޅުވީ، މައްސަލައިގެ ތަހުގީގު ވަރަށް ބާރަށް ކުރިއަށްދާ ކަމަށާއި، ނަމަވެސް ދައުވާކުރަން ފޮނުވޭނެ ދުވަހެއް އަދި ނޭނގޭ ކަމަށެވެ.\nތަހުގީގަށް ލިބިފައިވާ ބައެއް ކުރިއެރުންތަކަށް ބަލާއިރު، ކުއްޖާ ފެނުނުތާ މާ ގިނައިރުތަކއއް ނުވަނީސް މައްސަލައިގެ ތުހުމަތަށް 27 އަހަރުގެ މީހަކާއި 17 އަހަރުގެ ކުއްޖަކު ވަނީ ހައްޔަރު ކޮށްފައެވެ. އަދި ކުއްޖާގެ ހަށިގަނޑު ހުޅުމާލެއަށް ގެންދިޔަ ކާރެއް ވެސް ވަނީ ބަލައި ފާސްކޮށްފައެވެ.\nޖުލައި 4, 2021 19:20\nކޮބާތަ ބޭނުމަކީ ހެޔޮނުވާނެ އެކުއްޖާޔަށް އަނިޔާ ނުދީ ވަޅުލަބަ. ދިވެހި ދައުލަތަކަށް ހޯދާ ދެވޭނެ އެއްވެސް އިންސާފެއް ނޯންނާނެ . ހަމަ އިތުރަށް އަނިޔާދޭނީ. ނިކަމެތި އާއިލާއެއްގެ ކުއްޖެއް. އިންސާފު ހޯދުނުނަމަ އަފްރާޝީމް މަރު ކޮބާ؟ ޜިލްވާން މަރު ކޮބާ ؟ ސޮލާހުގެ މަރު ކޮބާ؟ ކިތައްއަހަރު ފާއިތުވެގެން ހިނގަޖެއްތޯ؟


Quater ge fahu Jaaga: Sevilla, Leverkusen, Wolves\nކްއާޓާގެ ފަހުޖާގަ: ސެވިއްޔާ، ލެވަކޫސަން، ވޯލްސްއަށް\nސެވިއްޔާގެ ދެ ކުޅުންތެރިން\nޔޫރޮޕާ ލީގްގެ ކުއާޓާ ފައިނަލުގެ ފަހު ޖާގަތައް، ސެވިއްޔާ، ބަޔާން ލެވަކޫސަން، ވޯލްވާހެމްްޓަން ވޮންޑާސް (ވޯލްވްސް) އަދި ސްވިޒަލޭންޑްގެ އެފްސީ ބަޒެލް ހޯދައިފި އެވެ.\nޔޫރަޕް ލީގްގެ އެންމެ ކާމިޔާބު ޓީމު، ސެވިއްޔާ ކްއާޓާއިން ޖާގަ ހޯދީ، އިޓަލީގެ އޭއެސް ރޯމާ 2-0 ން ބަލި ކުރުމަށް ފަހު އެވެ. ކޮރޯނާ ވައިރަސްގެ ސަބަބުން މާޗް މަހު ފުޓްބޯޅަ މެދުކަނޑާލަން ޖެހުނު އިރު ގަދަ 16 ގެ ބުރުގައި ސެވިއްޔާ އާއި ރޯމާ ކުޅެން ޖެހޭ މެޗުގެ އެއްވެސް ލެގެއް އޮތީ ނުކުޅެ އެވެ. އެހެންވެ ޔޫއެފާއިން ނިންމީ އެ މެޗު ޖަރުމަނަށް ބަދަލު ކުރުމަށް ފަހު އެއް މެޗަށް ބަދަލު ކުރާށެވެ.\nޖަރުމަންގެ ޑިއުސްބާގްގެ ޝައުއިންސްލޭންޑް ރިއުޒަން އެރީނާގައި ކުޅުނު މެޗުގައި ސެވިއްޔާގެ ފުރަތަމަ ލަނޑު މެޗުގެ 21 ވަނަ މިނެޓްގައި ކާމިޔާބު ކުރީ ސާޖިއޯ ރެގޫލެން އެވެ. އޭނާ ލަނޑު ކާމިޔާބު ކުރީ، އެވާ ބަނޭގާ ތަނަވަސް ކޮށްދިން ފުރުސަތަކުންނެވެ. އެ ޓީމުގެ ދެ ވަނަ ލަނޑު ކާމިޔާބު ކުރީ ޔޫސުފް އެން ނެސްރީ އެވެ.\nކްއާޓާ ފައިނަލުގައި ސެވިއްޔާ ނުކުންނާނީ އޮލިމްޕިއާކޯސް ބަލިކޮށް ކްއާޓާއިން ޖާގަ ހޯދި ވޯލްވްސް އާ ދެކޮޅަށެވެ. ގްރީސްގެ އޮލިމްޕިއާކޯސް އާ ދެކޮޅަށް އަމިއްލަ ދަނޑުގައި ކުޅުނު މެޗު ވޯލްސް ކާމިޔާބު ކުރީ 1-0 ންނެވެ. މާޗް މަހު މި ދެ ޓީމު ގްރީސްގައި ކުޅުނު ފުރަތަމަ ލެގް މެޗު ނިމުނީ 1-1 ން އެއްވަރު ވެގެންނެވެ. ރޭގެ މެޗުގައި ވޯލްވްސްގެ ލަނޑު ރައުލް ހިމެނޭޒް ކާމިޔާބު ކުރީ މެޗުގެ އަށް ވަނަ މިނެޓްގައި ލިބުނު ޕެނަލްޓީ އަކުންނެވެ.\nބަޔާން ލެވަކޫސަން އާއި ލިވަޕޫލްގެ ލެޖެންޑް ސްޓިވަން ޖެރާޑް ކޯޗް ކޮށްދޭ ރޭންޖާސް ކުޅުނު ދެ ވަަ ލްގެ މެޗު ލަވަކޫސަން ކާމިޔާބު ކުރީ 1-0 ންނެވެ. ފުރަތަމަ ލެގްގައި ސްކޮޓްލޭންޑްގައި ކުޅުނު މެޗު ލެވަކޫސަން ކާމިޔާބު ކުރީ 3-1 ންނެވެ. ރޭ ގެ މެޗުގައި ލެވަލޫސަންގެ ލަނޑު ކާމިޔާބު ކުރީ މޫސާ ޑިއަބޭ އެވެ. ކްއާޓާގައި ލެވަކޫސަން ނުކުންނާނީ އިޓާލީގެ ގަދަ ބާރު އިންޓަ މިލާންއާ ދެކޮޅަށެވެ.\nކްއާޓާގެ އެންމެ ފަހު ޖާގަ ހޯދީ ސްވިޒަލޭންޑް އެފްސީ ބަޒެލް އެވެ. ޖަރުމަންގެ އެއިންޓްރެކްޓް ފްރޭންކްފާޓާ ދެކޮޅަށް ކުޅުނު މެޗު ބަޒެލް ރޭ ކާމިޔާބު ކުރީ 1-0 ންނެވެ. ފުރަތަމަ ލެގްގައި ޖަރުމަންގައި ކުޅެ ބަޒެލް މޮޅުވީި 3-0 ންނެވެ. ކްއާޓާގައި އެ ޓީމު ނުކުންނާނީ ޔޫކްރޭންގެ ޝަކްޓާ ޑޮނެސްކް އާ ދެކޮލަށެވެ.\nކްއާޓާ ފައިނަލު ބުރުން ފެށިގެން މިނީ ޓޯނަމަންޓެއްގެ ގޮތުގައި ޔޫރޮޕާ ލީގް ކުރިއަށް ދާނީ ޖަރުމަންގަ އެވެ.\nޔޫރޮޕާ ލީގްގެ ކްއާޓާ ފައިނަލު\nމެންޗެސްޓާ ޔުނައިޓެޑް - ކޯޕެންހޭގަން\nއިންޓަ މިލާން - ބަޔާން ލެވަކޫސަން\nޝަކްޓާ ޑޮނެސް - ބަޒެލް\nވޯލްވާހެމްޓަން ވޮންޑާސް - ސެވިއްޔާ\nޔޫރޮޕާލީގާއި ސެވިއްޔާ: މޮންޗީގެ "ލަވް ސްޓޯރީ"\nޔޫރޮޕާލީގް ހަވަނަ ފަހަރަށް ސެވިއްޔާ ކާމިޔާބުކޮށްފި\nޔުނައިޓެޑް ބަލިކޮށް ސެވިއްޔާ ފައިނަލަށް


Nolhivaranfaruge enme bodu futboalha mubaaraai “envaideekap” anna mahu fashanee\nނޮޅިވަރަންފަރުގެ އެންމެ ބޮޑު ފުޓްބޯޅަ މުބާރާތް “އެންވައިޑީކަޕް” އަންނަ މަހު ފަށަނީ\nހދ ނޮޅިވަރަމްފަރުގެ އެންމެ ބޮޑު ފުޓްބޯޅަ މުބާރާތް ” އެންވައިޑީ ކަޕް-2013″ އަންނަ މަހު ފަށާނެކަމަށް އެ މުބާރާތް އިންތިޒާމް ކުރާ ޖަމިއްޔާ ނޮޅިވަރަންފަރު ޔޫތް ޑިވެލެޕްމެންޓުން ބުނެފި އެވެ.\nމިނޫހަށް މައުލޫމާތު ދެމުން ނޮޅިވަރަންފަރު ޔޫތު ޑިވެލޮޕްމެންޓުގެ ކުޅިވަރު ސެކެޓްރީ އަބުދުއް ސަމަދު ބުނީ މިހާރު ކުރިއަށް ދަނީ މުބާރާތުގެ އެންމެ ފަހުގެ ތައްޔާރީތައް ކަމަށާއި މުބާރާތް އަންނަ ޑިސެމްބަރު މަހު ފުރަތަމަ ދުވަހު ފެށުމަށް ހަމަޖެހިފައިވާ ކަމަށެވެ. އަދި މިފަހަރުގެ މުބާރާތުގައި އިންސާފް ކޮށްދެއްވާނީ އެފްއޭއެމްގެ ރެފްރީން ކަމަށް ވެސް ސަމަދު ބުންޏެވެ.\nއޭނާ ބުނީ މީގެ ކުރިން ޗެމްޕިއަން ޓީމަށް ފައިސާގެ އިނާމެއްގެ ގޮތުގައި 5000 ރުފިޔާ ދިން ނަމަވެސް މިފަހަރު ޗެމްޕިއަން ޓީމަށް 10000 ރުފިޔާގެ ފައިސާގެ އިނާމެއް ދިނުމަށް ނިންމާފައިވާ ކަމަށެވެ.\nއެންވައިޑީކަޕްގެ އެންމެ ފަހުގެ ތައްޔާރީތައް ވަމުން އަންނަ އިރު މިމުބާރާތުގައި 8 ޓީމެއް މިއަހަރު ބައިވެރިވެފައިވެ އެވެ. މިމުބާރާތުގައި ގައުމީ ޓީމުގެ އެއްވަނަ ޑިވިޝަނުގެ ކުޅުންތެރިންގެ އިތުރުން އަތޮޅުގެ ބައެއް ރަށްރަށުން ކުޅުންތެރިން ވެސް ގެނައުމަށް ވަނީ ހަމަޖެހިފަ އެވެ.\nނޮޅިވަރަންފަރު ޔޫތު ޑިވެލޮޕްމަންޓުން ފުޓްބޯޅަ މުބާރާތުގެ އިތުރުން ބަށި މުބާރާތެއް ވެސް ބޭއްވުމަށް ވަނީ ނިންމާފަ އެވެ. އެގޮތުން ބަށި މުބާރާތުގައި7ޓީމެއް ބައިވެރިވެފައިވާ ކަމަށް އެންވައިޑީން ހާމަކުރެ އެވެ.\nއެންވައިޑީ ކަޕް-2013 ކުރިއަށްދާނީ ޑިސެމްބަރު 1 އިން 12 ގެ ނިޔަލަށެވެ.


Border hulhuvumaa eku, furathama khidhumathah nukunnaanee 42 resort eh | Mihaaru\nބޯޑަރު ހުޅުވުމާ އެކު، ފުރަތަމަ ޚިދުމަތަށް ނުކުންނާނީ 42 ރިސޯޓެއް\n06 ޖުލައި 2020 - 19:57 1 comment\nއެ މިނިސްޓްރީން އާންމުކުރި، ލިސްޓުގައިވާ ގޮތުން، ކޮވިޑް-19 ގެ އެންމެ ސީރިއަސް ހާލަތުގައި ވެސް އަށް ރިސޯޓަކުން އައީ ހިދުމަތް ދެމުންނެވެ. އެ އަށް ރިސޯޓުގެ އިތުރުން މި މަހުގެ ތެރޭގައި 34 ރިސޯޓަކުން އަލުން ޚިދުމަތް ފަށާނެ ކަމަަށް ޓޫރިޒަމް މިނިސްޓްރީން ބުންޏެވެ. އޭގެ ތެރެއިން ގިނަ ތަންތަން ހުޅުވާނީ މި މަހުގެ 15 ގަ އެވެ.\nއެ ތާރީޚުގައި އަލުން ޚިދުމަތަށް ނުކުންނަ ރިސޯޓުތަކުގެ ތެރޭގައި ވަން އެންޑް އޮންލީ ރީތި ރަށާއި ސައި ލެގޫން އާއި ސޮނޭވާ ޖާނީ އާއި ތާޖްގެ ދެ ރިސޯޓެއްގެ އިތުރުން ޕެރެޑައިސް އާއި ކުކޫން ފަދަ ތަންތަން ވެސް ހިމެނެ އެވެ.\nކޮވިޑް-19 ގެ އެންމެ ސީރިއަސް ވަގުތު، ބަންދު ނުކޮށް ޓޫރިސްޓުންނަށް ޚިދުމަތް ދެމުން އައީ ފޯ ސީޒަން ލަނޑާގިރާވަރާއި ފޯ ސީޒަން ޕްރައިވެޓް އައިލެންޑް އެޓް ވޯވަށާއި ސޮނޭވާފުއްޓާއި ލިލީ ރިސޯޓު ބީޗާއި ލަކްސް ނޯތު މާލެ އެޓޯލް އާއި ވެލާ ޕްރައިވެޓް އައިލެންޑާއި އަންގްސާނާ ރިސޯޓު އެންޑް ސްޕާ އާއި ހެލެނގެލި ރިސޯޓެވެ.\nޓޫރިޒަމް މިނިސްޓްރީން ބުނިގޮތުގައި، އިތުރު 25 ރިސޯޓެއް ވެސް އަންނަ އޮގަސްޓު މަހު އަލުން ހުޅުވާނެ އެވެ. ސެޕްޓެމްބަރު މަހު 28 ރިސޯޓެއް، އޮކްޓޫބަރުގައި 47 ރިސޯޓަކުން އަލުން ޚިދުމަތް ފަށަން ވަނީ ރާވައިފަ އެވެ. ބާކީ ރިސޯޓުތައް އަލުން ހުޅުވާނީ އަންނަ އަހަރެވެ.\nމި އަހަރުގެ މާޗު7ގައި ރާއްޖެ އިން ކޮވިޑް-19 ފެނުމުގެ ކުރިން 157 ރިސޯޓެއް ދިޔައީ ހިންގަމުންނެވެ.\nޓޫރިޒަމް މިނިސްޓްރީގެ ލިސްޓުގައިވާ ގޮތުން، ކްރައުން އެންޑް ޗަމްޕާގެ ގިނަ ރިސޯޓުތައް ހުޅުވާނީ ސެޕްޓެމްބަރު މަހު އެވެ. ޔުނިވާސަލްގެ ރިސޯޓުތަކުން އޮޕަރޭޝަން އަލުން ފަށާނީ އޮކްޓޫބަރުގަ އެވެ.\nކޮވިޑް-19 އާ ގުޅިގެން ރާއްޖޭގެ ބޯޑަރު ބަންދުކުރީ މާޗް 27 ގަ އެވެ. އެ އަށް ފަހު އަލުން ބޯޑަރު ހުޅުވާނެ ތާރީޚެއް ރައީސް އިބްރާހިމް މުހައްމަދު އިއުލާނު ކުރެއްވީ މިދިޔަ މަހުގެ 23 ވަނަ ދުވަހު އެވެ. ބޯޑަރު ހުޅުވާލައި ދުވަސް އެނގި ރިސޯޓުތައް ހުޅުވުމުގެ ތައްޔާރީތަކަށް އެންމެ މަދުވެގެން ވެސް މަހެއްހާ ދުވަސް ބޭނުންވާނެ ކަމަށް ރިސޯޓުތައް ހިންގާ ފަރާތްތަކުން ބުނެ އެވެ. މިއީ ބުކިންތައް ކަށަވަރުކޮށް، ޕެކޭޖުތައް އިއުލާނުކޮށް، ރިސޯޓުތައް ޕްރޮމޯޓް ކުރުމަށާއި ރިސޯޓުތަކުގެ އޮޕަރޭޝަނަށް ވާން ޖެހޭ ތައްޔާރީތައް ވާން ހޭދަވާ މުއްދަތެވެ.\nއިތުރު ލިޔުންތައް ޓޫރިސްޓުން ޓޫރިޒަމް ޓޫރިޒަމް މިނިސްޓްރީ ރިސޯޓްތައް


“ގްލޯބަލް މަނީ ވީކް” ފަށައިފި – Haftha\nMon, 25 May, 2020, 10:29 pm\n“ގްލޯބަލް މަނީ ވީކް” ފަށައިފި\nފަަހަށް ފައިސާ ރައްކާކުރުމުގެ މުހިއްމު ކަމަށް ވީހާވެސް ގިނަ މީހުން ހޭލުންތެރި ކުރުވުމަށް ހާއްސަކޮށްގެން “ގުލޯބަލް މަނީ ވީކް”ގެ ނަމުގައި ހަރަކާތްތަކެއް މިއަދު ފަށައިފި އެވެ.\nއިސްކަންދަރު ސުކޫލުގައި އޮތް ރަސްމިއްޔާތުގައި ގްލޯބަލް މަނީ ވީކް ކެމްޕޭން ފައްޓަވައިދެއްވީ ހަޔާ އެޑިޔުކޭޝަން މިނިސްޓަރު ޑރ. އިބްރާހިމް ހަސަން އެވެ.\nމިރަސްމިއްޔާތުގައި މިނިސްޓަރު ވިދާޅުވީ ގައުމެއް ކުރިއަރާ ދާނީ އެގައުމެއްގެ ޒުވާނުން ޒިންމާދާރުވެގެން ކަމަށާ، އެގޮތުން ޒުވާނުން އެމީހުންގެ އަމިއްލަ މަސައްކަތުން ފަހަށް ފައިސާ ރައްކާކުރަން ދަސްކުރަން ޖެހޭ ކަމަށެވެ. އިލްމު ހޯދުމުގެ ތެރެއިން ފައިސާގެ މުއާމަލާތްތައް ކުރާނެ ގޮތާއި ފަހަށް ރައްކާކުރާނެ ގޮތްތައް ދަރިވަރުންނަށް ދަސްކޮށްދިނުމަކީ މުހިއްމު ކަމެއް ކަމަށް ދެކޭ ކަމަށްވެސް ވިދާޅުވި އެވެ.\nގްލޯބަލް މަނީ ވީކްއާ ބެހޭ ގޮތުން ވާހަކަ ދައްކަވަމުން މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ގަވަރުނަރު، އަހުމަދު ނަސީރު ވިދާޅުވީ، ފައިސާއާ ގުޅޭ ކަންތައްތަކަކީ ހަމަހަމަކަމާއެކު ހުރިހާ އެންމެނަށް ވެސް ލިބެންޖެހޭ އަސާސީ ހައްގެއް ކަމަށެވެ.\nފަހަށް ފައިސާ ރައްކާތެރި ކުރާނެ ގޮތާއި ގުޅޭގޮތުން މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ތައްޔާރުކޮށްފައިވާ ވީޑިއޯ ވެސް މިނިސްޓަރު ވަނީ މިރަސްމިއްޔާތުގައި ނެރެދެއްވާފަ އެވެ، އަދި ޒިންމާދާރުކަމާ އެކު ފަހަށް ފައިސާ ރައްކާކުރުމުގެ މުހިއްމުކަމާ ގުޅޭގޮތުން އިސްކަންދަރު ސުކޫލުގެ ދަރިވަރުން ވަނީ ކުރު ޑްރާމާއެއް ހުށަހަޅައިދީފަ އެވެ.\nގްލޯބަލް މަނީ ވީކް ފާހަގަކުރަން މިއަދު ރާއްޖޭގައި ފަށާފައިވާއިރު ދުނިޔޭގެ އެކި ގައުމުތަކުގައި ވެސް ގެންދަނީ ގްލޯބަލް މަނީ ވީކް ފާހަގަކުރުމަށް ތަފާތު ހަރަކާތްތައް ހިންގަމުންނެވެ.


"GohRaalhu" Feburuay4gai cinema ah | Mihaaru\n"ގޮށްރާޅު" އިން ފިލްމީ ދާއިރާ އަށް ތައާރަފުވާ ލަވަކިޔުންތެރިޔާ ޒަކިއްޓެ ފިލްމުގެ ޕޯސްޓަރެއްގައި.\n"ގޮށްރާޅު" ފެބްރުއަރީ4ގައި ސިނަމާ އަށް ގެންނަން ނިންމައިފި\n06 ނޮވެމްބަރ 2018 - 07:21\nޑާކް ރެއިނުން ވަނީ އެ ތާރީހުގައި ފިލްމު ޕްރިމިއާ ކުރަން ނިންމިކަން ސޯޝަލް މީޑިއާގައި ބުނެފަ އެވެ.\n"ގޮށްރާޅު" އަކީ މޫމިން ފުއާދުގެ ސްކްރީންޕްލޭއަކަށް އަހުމަދު ޝިނާން ޑައިރެކްޓްކޮށްފައިވާ ކުރައިމް ތުރިލާއެކެވެ. މިހާރު މަސައްކަތްތައް އެެއްކޮށް ނިމިފައިވާ މި ފިލްމުގެ މުހިއްމު ތަރިއަކީ ޑާކް ރެއިންގެ އެންމެ އާންމު މޫނު، ޖުމައްޔިލް (ޖުމަލް) ނިމާލެވެ.\nGohRaalhu Releasing on 4th February 2019 pic.twitter.com/aDP0DYZRQq\n— Dark Rain Ent (@DarkRainEnt) November 5, 2018\n"ގޮށްރާޅު" އިން ތައާރަފުވާ ބަތަލާއެއް.\nމި ފިލްމުން ފިލްމީ ދާއިރާ އަށް އަލަށް މޫނުތަކެއް ތައާރަފްވާނެ އެވެ.\n"ގޮށްރާޅު" އަކީ 2016 ގައި ފާތުމަތު ނަހުލާއާ ގުޅިގެން ބިރުވެރި ފިލްމު "4426" ޑައިރެކްޓަރު ޝިނާންގެ ފުރަތަމަ ސޯލޯ ޑައިރެކްޝަނެވެ. މިއީ މި ފަހުން ޑާކް ރެއިނުން ބެލުންތެރިންނަށް ގެނެސް ދޭނެ އެންމެ ތަފާތު އެއް ފިލްމަށް ވާނެ އެވެ.\nGohRaalhu Releasing on 4th February 2019 pic.twitter.com/LkDtnq0mK7\n"ގޮށްރާޅު" ގެ ޕޯސްޓަރެއް.\n"ގޮށްރާޅު" ހާއްސަވާ އަނެއް ސަބަބަކީ 2014 ގައި ސާކްގެ އެންމެ މޮޅު އެކްޓަރުގެ އެވޯޑް ހާސިލުކޮށްފައިވާ އިސްމާއީލް (ކޮޕީ އިއްސެ) ރަޝީދު ވެސް އަހަރުތަކަކަށް ފަހު، ފިލްމުން ފެނިގެން ދާނެތީ އެވެ.\nމި އަހަރުގެ މިހާތަނަށް ހަތަރު ފިލްމެއް ސިނަމާ އަށް އައި އިރު، އޭގެ ތެރެއިން އެއް ފިލްމަކީ ޑާކް ރެއިންގެ "ވަކިން ލޯބިން" އެވެ. އަންނަ އަހަރު އެ ސްޓޫޑިއޯ އިން ގެނެސް ދޭން ނިންމާފައިވާ ފިލްމުތަކުގެ ތެރޭގައި އެޕްރީލް 1 ގައި އަޅުވާ ކޮމެޑީ ފިލްމު "މާމުއި" ހިމެނެ އެވެ.\nއަންނަ އަހަރު އޮލިމްޕަސް ސިނަމާ އަށް އަންނާނެ ފުރަތަމަ ދިވެހި ފިލްމަކީ ނިއުމާ މުހައްމަދުގެ ވަދާއީ ފިލްމު "ނިވައިރޯޅި" އެވެ. މޫމިން ލިޔެ، ޑައިރެކްޓްކޮށްފައިވާ ފިލްމު ސިނަމާ އަށް އަންނާނީ ޖެނުއަރީ3ގަ އެވެ.\nސެލްމިން އެނިމޭޝަންގެ އެނިމޭޓެޑް ފިލްމު "ބަގީޗާ" މި މަހުގެ 10 ވަނަ ދުވަހުގެ ރޭ ޝްވެކް ސިނަމާގައި ޕްރިމިއާ ކުރަން ތައްޔާރުވަމުން އަންނަ އިރު، މި އަހަރު "ވަކިން ލޯބިން" އާ އެކު އަޅުވާފައިވާ ފިލްމުތަކަކީ "ދެވަންސޫރަ"، "ރޭވުމުން" އަދި "ތިޔަ ލޯތްބާ ދުރަށް" އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ އޮލިމްޕަސް ސިނަމާ ޑާކް ރެއިން އެންޓަޓެއިންމެންޓް މޮގާ


Vaccine ge natheejaa Israel in feni, case thah dhashah | Mihaaru\nވެކްސިންގެ ނަތީޖާ އިޒްރޭލުން ފެނި، ކޭސްތައް ދަށަށް\nއިޒްރޭލުގެ ސިޓީއެއް ކަމަށްވާ ޕެޓާ ޓިކްވާގައި ފައިޒާ ވެކްސިން ދެނީ. --ފޮޓޯ:އޭއެފްޕީ\n02 ފެބުރުއަރީ 2021 - 12:18\nތެލް އަވީވް (ފެބްރުއަރީ 2) - އިޒްރޭލުގައި ކުރިއަށް ގެންދާ ކޮވިޑް ވެކްސިން ޖެހުމުގެ ޕްރޮގްރާމުގެ ނަތީޖާ ފެނި، ޕޮޒިޓިވްވާ މީހުންގެ އަދަދު ދަށްވެ، 60 އަހަރުން މަތީގެ މީހުން ބަލިވާ ރޭޓް ވެސް ދަށްވެއްޖެ އެވެ.\nދުނިޔޭގައި އެންމެ ކާމިޔާބުކަމާ އެކު ވެކްސިން ޕްރޮގްރާމް ކުރިއަށް ގެންދާ އިޒްރޭލުން ބުނެފައި ވަނީ ކޭސްތައް ދަށަށް ދިއުމުގެ ނަތީޖާ އަކީ ލޮކްޑައުން ނޫން ކަމަށާއި ދާދި ފަހުން ގިނަ ބަޔަކަށް ވެކްސިން ޖަހާފައިވުން ކަމަށެވެ. އާބާދީގެ ނިސްބަތުން މުޅި ދުނިޔޭގައި މިހާރު އެންމެ ގިނަ މީހުންނަށް ވެކްސިން ދިން ގައުމަކީ އިޒްރޭލެވެ.\nއިޒްރޭލުގެ ހެލްތު މިނިސްޓްރީގެ ހިސާބުތައް ދައްކާ ގޮތުން ވެކްސިންގެ ދެ ޑޯޒް ދީފައިވާ 60 އަހަރުން މަތީގެ 750،000 މީހުންގެ ތެރޭން ޕޮޒިޓިވްވެފައި ވަނީ 531 މީހުން ނުވަތަ 0.07 ޕަސެންޓެވެ. އޭގެ ތެރޭން ބަލިވެގެން އެޑްމިޓް ކުރަން ޖެހިފައި ވަނީ އެންމެ 38 މީހުންނެވެ.\nއިޒްރޭލުގެ ސިޓީއެއް ކަމަށްވާ ޕެޓާ ޓިކްވާގައި ވެކްސިން ދޭން ހެލްތު ވޯކަރަކު ތައްޔާރު ވަނީ. --ފޮޓޯ:އޭއެފްޕީ\nއިޒްރޭލުން ވަނީ ވެކްސިން ދިން މީހުންގެ ތެރޭން މިލިއަނެއްހާ މީހުންގެ މެޑިކަލް ރެކޯޑް ދިރާސާކޮށްފަ އެވެ. އޭގެ ތެރޭގައި 60 އަހަރުން މަތީގެ 743,845 މީހުން ހިމެނެ އެވެ. ދެ ވަނަ ޑޯޒަށް ފަހު ހަފުތާއެއް ވަންދެއް ކޮންމެ މީހަކު ވެސް މޮނިޓާކޮށްފައިވެ އެވެ. އުމުރުން 60 އަހަރުން މަތީގެ މީހުންގެ ތެރޭން މަރުވެފައި ވަނީ ތިން މީހުންނެވެ. އިޒްރޭލުގެ ސިއްހީ އޮފިޝަލުން ބުނާ ގޮތުގައި މަރުވި މީހުންގެ ހަށިގަނޑުގައި ވައިރަހާ ދެކޮޅަށް އިމިއުނިޓީ އުފެދުމުގެ ކުރިން އެ މީހުންނަށް ކޮވިޑް ޖެހިފައިވުން އެކަށީގެންވާ ކަމަށެވެ. ވެކްސިނުން ފުރިހަމަ ރައްކާތެރިކަން ލިބޭނީ ދެ ވަނަ ޑޯޒަށް ފަހު ދެ ހަފުތާއެއްހާ ދުވަސް ފަހުންނެވެ.\nއިޒްރޭލުގެ ނުވަ މިލިއަން މީހުންގެ އާބާދީގެ ތިން ބައިކުޅަ އެއްބަޔަަށް މިހާރު ވަނީ ވެކްސިންގެ ފުރަތަމަ ޑޯޒް ދީފަ އެވެ. ދެ ވަނަ ޑޯޒް ވަނީ 1.8 މިލިއަން މީހުންނަށް ދީފަ އެވެ. އިޒްރޭލުގައި ދެނީ ފައިޒާ ވެކްސިނެވެ.\nލޮކްޑައުން ނުވަތަ ވެކްސިން؟\nއިޒްރޭލުގެ ހެލްތު މިނިސްޓްރީގެ ޑޭޓާގައި ބަލިޖެހުނު މީހުންނާއި ބަލިވި މީހުން ބަލާފައި ވަނީ ހަމައެކަނި ވެކްސިން ދިން މީހުންގެ ތެރޭންނެވެ. ނަމަވެސް ވެއިޒްމަން އިންސްޓިޓިއުޓް އޮފް ސައެންސް، ތެލް އަވީވް ޔުނިވާސިޓީ އަދި އިޒްރޭލުގެ ޓެކްނޮލޮޖީ އިންސްޓިޓިއުޓުގެ ރިސާޗަރުންގެ ދިރާސާގައި ވަނީ ބަލި ޖެހުނު މީހުންގެ އަދަދު ދަށްވެފައި ވަނީ ލޮކްޑައުންގެ ސަބަބުން ނޫން ކަމަށާއި ވެކްސިން ދީގެންކަން ހާމަކޮށްދީފަ އެވެ. ނޭޝަނަލް ޑޭޓާތައް ޕްރޮފެސަރުން އެނަލައިޒްކޮށްފައި ވަނީ މީހުންގެ އުމުރާއި ސިޓީތަކަށް ބަލައިގެންނެވެ. އެ ގޮތުން ވެކްސިން ދިން، އުމުރުން 60 އަހަރުން މަތީގެ މީހުންނަށް ބަލިޖެހޭ މިންވަރާއި ހޮސްޕިޓަލްގައި އެޑްމިޓް ކުރަން ޖެހޭ ވަރު ދަށްވެފައިވާކަން ފާހަގަކޮށްފައިވެ އެވެ. ހަމައެގޮތަށް އާބާދީގެ ބޮޑު ބަޔަކަށް ވެކްސިން ދިން ސިޓީތަކުގައި ވެސް ބަލިޖެހޭ މީހުން ވަނީ ދަށްވެފަ އެވެ. އެކަމަކު ލޮކްޑައުންގެ ކުރީކޮޅު މި ބަދަލު މިގޮތަށް ފެނިފައި ނުވާ ކަމަށް ރިސާޗަރުން ބުނެފައިވެ އެވެ.\nއިޒްރޭލުގެ ސިޓީއެއް ކަމަށްވާ ޕެޓާ ޓިކްވާގައި ވެކްސިން ޑޯޒްތަކެއް ހެލްތު ވޯކަރަކު ތައްޔާރުކުރަނީ. --ފޮޓޯ:އޭއެފްޕީ\nއަނެއްކޮޅުން އިޒްރޭލުގައި ދެ ވަނަ އަށް އެންމެ ފުޅާ ދާއިރާއެއްގައި ސިއްހީ ޚިދުމަތް ދޭ މައްކަބީ ސާވިސްގެ ޑޭޓާ ދައްކާ ގޮތުން ވެކްސިންގެ ދެ ވަނަ ޑޯޒް ދިން 248،000 މީހުންގެ ތެރޭން ހަފުތާއެއް ފަހުން ކޮވިޑް ޖެހިފައި ވަނީ އެންމެ 66 މީހުން (0.03 ޕަސެންޓް) އަށެވެ. އެ 66 މީހުންގެ ފަރާތުން ފެނިފައި ވަނީ ބަލީގެ ވަރަށް އާދައިގެ އަލާމާތްތަކެއް ކަމަށާއި އެއްވެސް މީހަކު އެޑްމިޓް ކުރަން ނުޖެހޭ ކަމަށް ވެސް ބުނެފައިވެ އެވެ.\nވެކްސިން ނުދޭ 900،000 މީހުން އެނަލައިޒް ކުރި އިރު، އެ ކެޓަގަރީން 8،250 މީހުންނަށް ކޮވިޑް ޖެހިފައިވެ އެވެ. އެހެންވެ ތަޖްރިބާރުން ބުނަނީ އޭގެ މާނައަކީ އާބާދީ އަށް ވެކްސިން ދީފި ނަމަ 92 ޕަސެންޓް ކާމިޔާބު ކަމަށެވެ. އެއީ ކްލިނިކަލް ޓްރަޔަލްތަކުގައި ފައިޒާގެ ވެކްސިންގެ ކާމިޔާބު ކަމަށް ދެއްކި 95 ޕަސެންޓްއާ ދާދި އެއްވަރުގެ އަދަދެކެވެ.\nއިޒުރޭލަކީ ވަކި ގޮތެެއްގަ ތިބޭބަޔެއް ސަތޭކަފަސެއްޓު މުސްލިމް ދިވެހިރާއްޖެހެން ބޭނުމީހުނައް ބަރަނާ ސައިޓުތަކައް ވަދޭވޭގޮތައް އިންޓަނެޓުބޭނުއް ކުރާގައުމެނޫން އެމިހުން ނެޓު ބޭނުކުރަނީ އުގެނުމަށާ އެޔޮގޮތުގަ! އިޒުރޭލައް ވެކުސިން އެތަރެކުރީ ސީދާ ޖަރުމަނުން އެއިރު އަދި ޔޫރަޕުގެ އެއްވެސް ގައުމުކައްވެސް ވެކުސިންނުދޭ އިޒުރޭލު ގަބޫލުކުރަނީ ހޮލޮކައުސްގެ ފަހުން އިޒުރޭލަކީ ޖަރުމަނައް ބަލަދު އަރާ ބައެއްކަމައް!\nއަޖައިބެއް އިޒްރޭލަކީ މޮޅުތަނެއްތޯ ނޫންތޯ ބަހުސެއް މިތާ މި ހިނގާ ސަބަބެއް ނުވިސްނޭ. އިޒްރޭލަކީ ވަރަށް ގިނަ ސަބަބުތަކާ ހުރެ ވަރަށް ކުރީގަ އޮތް ގައުމއެއް މަހިތުން ދިވެހިން ނޫޅޭ އެވަރު އޮޅިގެނެއް. ދިވެހިންނަށް ބަލައި ނުގަނެވެނީ އެމީހުން ހިންގާ ޖަރީމާ.\nއިޒްރޭލަކީ ވަރަށް ޢިލްމުވެރިން ގިނަ ޤައުމެއް، ޢިލްމަށް ވަރަށް ގާތް ބައެއް އެއީ. އެހެންވެ އެމީހުން ގިނަ ކަންކަމުގަ ވަރަށް ކުރީގަ އުޅޭނީ. މިރާއްޖޭގަވެސް ވަރަށް ޢިލްމުވެރިން އުޅޭ.\nއިޒްރޭލަކީ ހަގީގަތުގަވެސް ހަމަ ވަރަށް ގަދަ ބައެއް. ހުރިހާ ގޮތަކުންވެސް.\nބަލަގަ، ވެކްސިން ޖެހުމުގަ މުސްލިމެއް ޔަހޫދީއެއް ބަލާކަށް ނުޖެހެ. އެއީ އިންސާނީ ޙައްގެއް. އިސްރާއީލުންވެސް ރަނގަޅަށް ކަމެއް ކޮށްފިއްޔާ ވާނީ ރަނގަޅަށް\nއިޒްރާއީލު ތަރައްޤީ ވެގެން ކުރިއަރައި ދިޔައިރު މުސްލިމް ޤައުމުތައް ކުރިނާރާ ސަބަބު ހޯދަން އެބަޖެހޭ.\nއިޒްރޭލުގެ މުސްލިމް އަންހެން ހެލްވޯކަރެއް ފޮޓޯގައި އެއިނީ..އެއީ މުސްލުމުންވެސް އުޅޭތަނެތް،،\nޚަބަރުގަ އެބައޮތްތަ އެތާ މުސްލިމުން ނޫޅޭ ވާހަކަ؟؟ މުސްލިމުންގެ ބިމެއްގަ މުސްލިމުން އުޅުމަކީ ބަޔަކު އަޖައިބުވެ އަންތަރީސްވާން ޖެހޭ ކަމެއް ނޫން..\nދެ އަލީ އަރީފުގެ ތެރޭން ފަހުގެ އަރީފައް ދަންނަވަން އޮތީ، ފުރަތަމަ އަރީފު "ފެކްޓް" އެއް ކޮމެންޓު ކުރުމުް ދެވަނަ އަރީފު "ލޮޒިކަލް ފެލަސީ އާގިއުމެންޓެއް" ރައްދުގަ ދެއްވީ އިރު ރަނގަޅައް ވިދާޅުވެނުލައްވާ ކޮމެންޓު ކުރެއްވީމަ އޭގެ މަޖާ ކަންވެސް އެނގި ނުލައްވަނީތޯ؟\nދިވެހިރާއްޖެއަށް ގެނައީ ފައިޒާ ވެކްސިނެއްނޫން. އިންޑިޔާގެ ކޮވިޑް ޝީލްޑް މިއީ އެންމެ 60 ޕަސެންޓް ގެ ވެކްސިނެއް.\nކަނޑުގުރުވަ ނޫނީ ނުކާން ތިބޭ ބަޔަކު ވިއްޔަ ތިހެން ތިބޭ.. އަހަރުމެން މިތިބީ ފާއިޒާ ނުލިބުނިއްޔާ ޒައިނަބުވެސް ޖަހާ ގޮތަށް..\nތި ބޭފުޅާ ދުވަހަކުވެސް އިންޑިޔާ ގެ ބޭހެއް ނުވަތަ ތަރުކާރީ އެއް ނުވަތަ ނޮވެމްބަރު3ގެ މިނިވަން ކަމެއްވެސް ބޭނުން ނުކުރުން ރަނގަޅު.\nދިވެހިން ގަބޫލުކުރާންބޭނުންނުވިޔަސް އިޒްރޭލަކީ ދުނިޔޭގައި އެންމެތައުލީމީ އެންމެ ގާބިލުމީހުންތިބި ގައުމު. އެކަމަކު މަމިހެންބުނީ ދިވެހިރައްޔިތުން މަ ކާލާނޭ. ބުނަންމިއުޅެނީ މުސްލިމުންވެސް އެބަޖެހެއޭ ތައުލީމީގޮތުން ވަރުގަދަބަޔަކަށްވާން. ނޫނީ އަބަދުއުޅޭންޖެހޭނީ އެހެންމީހުންގެ ތައްޕާހުގާ.\nއެންމެ ތައުލީމީ އެންމެ ގާބިލްމީހުން އިޒްރޭލްގައި ތިއްބަސް އެމީހުންވެސް ޖަހަނީ އަމިއްލައަށް އުފެއްދި ވެކްސިނެއްނޫން. ފައިޒާރ ޖަހަނީ. އެމީހުންވެސް އެއުޅެނީ އެހެން ބައެއްގެ ތައްޕާހުން އެހެން ބަޔަކު ހެދި ވެކްސިނެއް ހޯދައިގެން. ރާއްޖެއިންވެސް އުޅެނީ އެހެން ބަޔަކު ހެދި ވެކްސިނެއް ހޯދައިގެން. ވެކްސިންގެ ޔަގީންކަން ލިބޭވަރަކަށް ދިވެހިންވެސް ވެކްސިންޖަހާނެކަން ޔަގީން.\nދިވެހިން ގަބޫލުކުރާ ގޮތުގައި އިޒުރޭލުތަ! ސަހަލު އެއްކަމެއްވެސް ނުވާނެ ހުސްމަކަރު! އެކަމަކު އެމީހުންނަކީ ދުނިޔެހޯދަން އުޅޭ ބަޔަކަށްވާތީ ވަރަށް ރަނގަޅަށް ކަންކަން އިންތިޒާމުކޮށް ރާވައިގެން ކުރިއަށްދާ ޢިލްމީ ޤައުމެއް އެއީ. ދިވެހިންގެ ރަނގަޅުކަމާއި ތެދުވެރިކަން ފެންނާނީ ޕީޖީގެ ކޭސްތަކުންނާއި އޮޅުވާލުމާއި މަކަރުވެރިކަމުން ގެއްލުން ލިބޭ ފަރާތްތައް ޙައްޤުތައް ހޯދުމަށް ކޯޓުތަކަށް ހުށަހަޅާފަހުރި މަދަނީ މައްސަސަލަތައް ބަލައިލީމާ\nބަލަ އެއީ ގައުމެއް ކަމަށް މުސްލިމުން ބަލައިގަންނަ ބައެއް ނޫން. ދެން ތިބުނީ އެއީ އިލްމީ ގޮތުން ވަރަށް ކުރީގައި އުޅޭ ބައެކޭ. އެމީހުން އިލްމާއި ހިލްމު ހޯދީ މުސްލިމުން އަތުން ފޭރިގެން. އިލްމާއި ހިލްމުގެ ގޮތުން މުސްލިމުންނަށް ވުރެއް ވަކި ކުރިއެރޭނެ އެއްވެސް ބަޔަކު ނުތިބޭނެ. އެކަ ފޮރުވަން ތިކަހަލަ މީހުން މަސައްކަތް ކުރަނީ.\nދޮންކަލޯ، އިޒްރޭލުގަ ކިތަންމެ ތައުލީމީ މީހުން ގިނަޔަސް، އެޖަހާ ފައިޒާ ވެކްސިނަކީ މައިނގަނޑު ގޮތެއްގަ ތުރުކީ ދަރިކޮޅުގެ މުސްލިމް ދެމަފިރިއެއްގެ ބޮލުގެ ތެއްކަން.. އިޒްރޭލަކީ އެގައުމުގެ އަރަބި މުސްލިމް ރައްޔިތުންނާއި ދެކޮޅަށް ނަސްލީ އިމްތިޔާޒު ގެންގުޅޭ ގައުމެއް.. އިޒްރޭލަކީ ފަލަސްތީނުގެ ބިންތަކަށް ގަދަކަމުން ވެރިވެގަނެ ފަލަސްތީނުގެ ރައްޔިތުންނާއިމެދު ލާއިންސާނީ ޖަރީމާތައް ހުށްޓުމެއްނެތި ހިންގަމުނެ ގެންދާ ޓެރަރިސްޓް ދައުލަތެއް.\nތައުލީމު ކިތައްމެ މައްޗަށް ލިބުނަސް އިސްލާމު ދީނުގެ ހިދާޔަށް ނުލިބި މަރުވެއްޖެއްޔާ އޭގެން ކުރާނެ ބޭނުމެއް އެދުވަހަކުން ނޯންނާނެ. ނަމަވެސް އެއްވެސް ތައުލީމެއް ނެތް ނިކަމެތި ފަގީރަކުވެސް އިސްލާމުދީންގެ މަތީ ހުރެ މަރުވެއްޖެނަމަ އެދުވަހުން ސަލާމަތްވާނެ. އިންޝާﷲ\nތައްޕާހުން ބެއްޓުނަނުދޭން އުޅެނީ ގައުމު ވިއްކާ ކާން އަރާ މިތިބަ ހައްބޯރާހި ވަގުންނެއްނޫންތަ!


ރ. ފައިނު މެޖިސްޓްރޭޓް ކޯޓްގެ އިޢުލާނުތައް\nޖުމްލަ 11 އިޢުލާން\nރ. ފައިނު މެޖިސްޓްރޭޓް ކޯޓް .5މަސް ކުރިން\nއޯސަމް ބޯޓް ޑިޒައިން ޕްރައިވެޓް ލިމިޓެޑްގެ ފަރާތުން ރ.ފައިނުގައި ޢިމާރާތްކޮށްފައިވާ ހަރުގޭގައިހުރި ފައިބަރުދޯނި ބަނުމަށް ހަދާފައިވާ މޯލްޑް އާއި ޖެނެރޭޓަރު، ސިޓީލާ ނީލަމުގައި ވިއްކާލުން\nތާރީޚު: 29 ސެޕްޓެންބަރު 2019\nސުންގަޑި: 10 އޮކްޓޫބަރު 2019 1330\nރ. ފައިނު މެޖިސްޓްރޭޓް ކޯޓް .6މަސް ކުރިން\nއޯސަމް ބޯޓް ޑިޒައިން ޕްރައިވެޓް ލިމިޓެޑްގެ ފަރާތުން ރ.ފައިނުގައި ޢިމާރާތްކޮށްފައިވާ ހަރުގެއާއި ހަރުގޭގައިވާ އެންމެހާ ތަކެތި ވިއްކާލުމާބެހޭ.\nތާރީޚު: 18 އޮގަސްޓް 2019\nސުންގަޑި: 02 ސެޕްޓެންބަރު 2019 1330\nރ. ފައިނު މެޖިސްޓްރޭޓް ކޯޓް . 1 އަހަރު ކުރިން\nމިކޯޓުގެ ނަންބަރު 01/E14C/2016 ޤަޟިއްޔާގެ ޙުކުމް ތަންފީޛުކުރުމަށްޓަކައި އޯސަމް ބޯޓް ޑިޒައިން ޕްރައިވެޓް ލިމިޓެޑްގެ ފަރާތުން ރ.ފައިނުގައި ޢިމާރާތްކޮށްފައިވާ ހަރުގެއާއި ހަރުގޭގައިވާ އެންމެހާ ތަކެތި ވިއްކާލުމާބެހޭ.\nތާރީޚު: 31 ޖަނަވަރީ 2019\nސުންގަޑި: 18 ފެބުރުވަރީ 2019 1400\nތާރީޚު: 15 ނޮވެންބަރު 2018\nރ. ފައިނު މެޖިސްޓްރޭޓް ކޯޓް .2އަހަރު ކުރިން\nމިކޯޓުގެ ދެކުޑަދޮރުނަގާ ދެކުޑަދޮރުހުރިތަން ބައްދާލަދޭނެ ފަރާތެއް ހޯދުން\nތާރީޚު: 19 ޖުލައި 2018\nސުންގަޑި: 29 ޖުލައި 2018 1300


Kulhudhuffusheegai sarukaakrun airpoteh naalhaane:MDP\nމޫދުގެ އަޑިން ޖައިޝަން ނެގި އިރުވެސް އޮތީ މަރުވެފައި- ޑައިވަރ\nގެއްލިގެން ހޯދަމުންދިޔަ ޒުވާނާ މަރުވެފައި އޮއްވާ ފެނިއްޖެ\nގައުކެނޑި ސަރަހައްދު މޫދަށް ކުއްޖަކު ގެއްލިގެން ހޯދަން ފަށައިފި\nބަންދުގައި ބަހައްޓައިގެން ކޯޓަށް ޙާޟިރުކުރުމަށް އައްޑޫ މީހަކު ހޯދަނީ\nވިލާކޮލެޖްގެ ދަރިވަރުން ތަޖުރިބާ ދަތުރެއްގައި ދުބާއީއާއި އަބޫދާބީއަށް\nބީބާ ކައިވެނިކޮށްގެން އުޅޭކަން ޔަގީންކޮށްދީފި\nއަބަދުވެސް އިންޑިޔާގެ އެއްބާރުލުން ރާއްޖެއަށް ލިބެމުންދާނެ- މޯދީ\nކުޅުދުއްފުށީގައި ސަރުކާރުން އެއާޕޯޓެއް ނާޅާނެ: އެމްޑީޕީ\nރައީސް ޔާމީންގެ ސަރުކާރުން ކުޅުދުއްފުށީގައި އެއަރޕޯޓެއް ނާޅާނެ ކަމަށާއި ދައްކާނީ ދަޅަކަށް އެމްޑީޕިން ބުނެފިއެވެ.\nއެޕާޓީން މިހެން ބުނެފައިވަނީ ނެރެފައިވާ ނޫސްބަޔާނެއްގައެވެ. އެ ރަށުގައި އެއާޕޯޓެއް އެޅުމަކީ ރައީސް ޔާމީންގެ ރިޔާސީ ވައުދެއް ކަމަށް އެމްޑީޕީން ބުނެފައިވެއެވެ. 2013 ވަނަ އަހަރުގެ ރިޔާސީ އިންތިޚާބުގެ ކެމްޕޭނުގައި ރައީސް ޔާމީން ވައުދުވެވަޑައިގެންފައިވަނީ އެމަނިކުފާނު ސަރުކާރުގެ ފުރަތަމަ ދެ އަހަރުތެރޭގައި އެރަށުގައި އެއާޕޯޓެއް އެޅުމަށެވެ. އެހެންނަމަވެސް އެ މަނިކުފާނުގެ ސަރުކާރުން ހަތަރު އަހަރު ފާއިތުވެގެންދާއިރުވެސް އެކަންވަނީ ނުކުރެވި ކަމަށް އެބަޔާނުގައިވެއެވެ.\nކުޅުދުއްފުށީގައި އެއާޕޯޓެއް އެޅުމުގެ ބަދަލުގައި "ރައީސް ޔާމީންގެ ސަރުކާރުގެ މަޤްޞަދަކީ، 2018 ވަނަ އަހަރުގެ ރިޔާސީ އިންތިޚާބާ ދިމާކޮށް ކުޅުދުއްފުށީގައި އެއާޕޯޓެއް އެޅުމުގެ މަންޒަރު ކުޅުދުއްފުށީ ރައްޔިތުންނަށް ދައްކައި، ކުޅުދުއްފުށީ ރައްޔިތުންގެ ލޮލުގައި އަނެއްކާވެސް އަނދުނެއް އެޅުވުމެވެ." އެބަޔާނުގައިވެއެވެ. އެއީ އޮޅުވައިލުމެއް ކަމަށާއި ރައްޔިތުންނަށް އެ ފަދަ ބޮޑެތި އޮޅުވާލުންތައް އޮޅުވާލަމުން ގެންދާތީ އެ ޕާޓީން އިންތިހާއަށް ކަންބޮޑުވާ ކަމަށްވެސް ބުނެފައިވެއެވެ. އެއީ ރައްޔިތުންނާމެދު އަމަލުކޮށްގެންވާނެ ގޮތެއް ނޫންކަމަށްވެސް ބުނެފައިވެއެވެ.\nއެބަޔާނުގައި ބުނެފައިވަނީ ކުޅުދުއްފުށީގެ ތަރައްގީގެ ތަސައްވަރެއް އެ ޕާޓީގައި އެބަ އޮތްކަމަށެވެ. އެ ތަސައްވުރުގެ ދަށުން އެރަށް ތަރައްގީކުރާނީ ރައްޔިތުންގެ އަޑުއަހައިގެން ކަމަށްވެސް ބުނެފައިވެއެވެ.\nއެ ޕާޓީގެ ތަރައްގީގެ ޕްލޭންގައި ކުޅުދުއްފުށްޓަކީ ރާއްޖޭގެ އުތުރުގެ އިގްތިސާދީ ނާރެސް ކަމަށްވެސް ބުނެފައިވެއެވެ. އެހެންކަމުން "ކުޅުދުއްފުށީގެ ދަތުރުފަތުރުގެ ވަސީލަތް ތަރައްގީ ކުރުމަކީ ކުޅުދުއްފުށްޓަށް މިޕާޓީން އެކުލަވާލާނޭ ތަރައްގީގެ ޕްލޭންގެ މައިގަނޑު އެއް ބައެވެ. މިޕާޓީގެ އެތަސައްވުރު ކުޅުދުއްފުށީގެ ތަރައްގީގެ ޕްލޭންގެ ގޮތުގައި ކުރެހިގެންދާނީ ކުޅުއްދުއްފުށީ ރައްޔިތުންގެ އާނބަހާއެކުގައި ކަމުގެ ޔަގީންކަން އަރުވަމެވެ." އެޕާޓީގެ ބަޔާނުގައިވެއެވެ.\nއެމްޑީޕީން މިހެން ބުނެފައިވިޔަސް ރައީސް ޔާމީން މިހާރުވަނީ ކުޅުދުއްފުށީގައި އެއާޕޯޓެއް އެޅުމަށް ބޭނުންވާ ބިންހިއްކުމުގެ މަސައްކަތް ފަށްޓަވައި ދެއްވައިފައެވެ.